মোংলা বন্দর ঘুষ ছাড়া অচল আমদানীকারকেরা দিশেহারা! | ইউনিক নিউজ\nমোংলা বন্দর ঘুষ ছাড়া অচল আমদানীকারকেরা দিশেহারা!\nআবু হোসাইন সুমন, মোংলা : ঘুষ ছাড়া মোংলা বন্দরের জেটি থেকে বের হয় না আমদানীকৃত রিকন্ডিশন গাড়ীসহ কন্টেইনারের বিভিন্ন পণ্য। লাগামহীন ঘুষের পাগলা ঘোড়া নিয়ন্ত্রণ হারিয়ে ফেলায় আমদানীকারকেরা এখন দিশেহারা হয়ে পড়েছেন। তাদের অভিযোগ, বন্দর জেটির অভ্যন্তরের সিনিয়র আউটডোর এ্যাসিন্টেট ইবনে হাসানের স্বেচ্চাচারীতায় অতিষ্ঠ তারা। টাকা না দিলে গাড়িসহ বিভিন্ন পণ্যের ছাড় করণের বিল ভাউচার দেন না তিনি। এ অবস্থায় অনেকটা বাধ্য হয়েই ঘুষ দিয়ে পণ্য ছাড় করেন আমদানীকারকরা।\nনাম প্রকাশে অনিচ্ছুক একাধিক আমদানীকারক জানান, মোংলা বন্দর থেকে প্রতিদিন ৫০ টি কিংবা তার কম-বেশি গাড়ী বের হলে সিনিয়র আউটডোর এ্যাসিন্টেট ইবনে হাসানকে গড়ে ১০ হাজার টাকা করে ঘুষ দিতে হয়। কারণ হিসেবে তারা বলেন, ৫০ টি গাড়ীর বিল ভাউচার তার হাত দিয়েই করাতে হয়। তাকে সন্তষ্ট বা খুশি না করলে আমদানীকারকদের পক্ষে গাড়ী ছাড়ের বিলপত্র নেয়া অসম্ভব বলেও জানান তারা। এছাড়া তারা আরো বলেন, জেটির ভিতরে বিদেশ থেকে আমদানীকারকদের কন্টেইনারে আসা বিভিন্ন পণ্য ছাড়াতেও ইবনে হাসানকে ঘুষ দিতে হয়। এটা রীতিমত হয়রানি বলেও বন্দর ব্যবসায়ীরা অভিযোগ করেছেন। এর থেকে মুক্তি পেতে বন্দর কর্তৃপক্ষের কাছে অভিযোগ করেও লাভ না হওয়ায় বন্দর ব্যবহারকারীরা সংশ্লিষ্ট মন্ত্রনালয়ে চিঠি পাঠিয়েছেন।\nগাড়ী আমদানীকারক প্রতিষ্ঠান বারভিডা’র সভাপতি হাবিব্ল্লুাহ ডন বলেন, এসব অসাধু ব্যক্তিদের কারণে আবারো মোংলা বন্দর ক্ষতিগ্রস্থ হবে। এখনই তাদের বিরুদ্ধে ব্যবস্থা না নিলে তারা এ বন্দর থেকে মুখ ফিরিয়ে নিবেন বলে হুঁশিয়ারী দেন।\nবারভিডা’র সাধারণ সম্পাদক হাবিবুর রহমান বলেন, গাড়ীসহ বিভিন্ন পণ্য ছাড় করতে যে ঘুষ দিতে হয় সেটা আমাদের সয়ে গেছে। এখন আর আমরা এটা নিয়ে ভাবিনা, স্পীড মানি দিতেই হবে। তিনি আরো বলেন, বন্দর জেটি থেকে এসব অসাধু কর্তাদের জন্য গাড়ীর যন্ত্রাংশও চুরি হয়ে থাকে। তাদের বিরুদ্ধে বন্দর কর্তৃপক্ষ ব্যবস্থা না নেওয়ায় আমরা উদ্বিগ্ন।\nএ বিষয়ে সিনিয়র আউটডোর এ্যাসিন্টেট ইবনে হাসানের সাথে যোগাযোগ (মোবাইলে) করা হলে সাংবাদিক পরিচয় শুনে তিনি কিছুক্ষণ চুপ থেকে কোন মন্তব্য না করে ফোন কেটে দেন। এরপরও তার সাথে একাধিকবার কথা বলার চেষ্টা করলেও তিনি ফোন রিসিভ করেননি।\nএদিকে মোংলা বন্দর কর্তৃপক্ষের পার্সোনাল শাখা সুত্র জানায়, সিনিয়র আউটডোর এ্যাসিন্টেট ইবনে হাসানের চাকরীটাই হয়েছে অনিয়মতান্ত্রিকভাবে। সম্পূর্ণ ভূয়ার উপর ভর করে তার চাকরী চলছে। সুত্র আরো জানায়, তিনি যে সময়ে চাকরীতে ঢুকেছেন সেই সময়ে তার নিজ জেলা কোঠা ছিল না। ২০১৩ সালে গোপালগঞ্জের কোঠা না থাকলেও তিনি এ কোঠায় কিভাবে ঢুকলেন জানতে চাইলে ইবনে হাসান বলেন, তিনি সে সময় পোষ্য কোঠায় ঢুকেছেন।\nতবে সে সময়ও (২০১৩) পোষ্য কোঠা ছিল না বলে বন্দরের পার্সোনাল শাখা নিশ্চিত করেছেন।\nএ বিষয়ে মোংলা বন্দর কর্তৃপক্ষের পরিচালক (প্রশাসন) প্রনব কুমার রায় বলেন, চাকরীর বিধিমালা লংঘন করে বন্দরে কেউ চাকরী নিয়ে থাকলে তার বিরুদ্ধে আইনগত ব্যবস্থা নেয়া হবে।


চাকরির পরীক্ষায় গ্রন্থ-সমালোচনা কীভাবে লিখবেন\nহোমজব কর্নারবিসিএসচাকরির পরীক্ষায় গ্রন্থ-সমালোচনা কীভাবে লিখবেন\nচাকরির লিখিত পরীক্ষা এখন সব নিয়োগের ক্ষেত্রে হয়ে থাকে। এখানে বাংলা অংশে গ্রন্থ-সমালোচনা লিখতে হয়। এই অংশে ভালো নম্বর পেতে গ্রন্থ-সমালোচনা কীভাবে লিখবেন তা জানাচ্ছেন ঢাকা বিশ্ববিদ্যালয়ের বাংলা বিভাগের শিক্ষক তারিক মনজুর।\n৩৫তম বিসিএস থেকে বাংলা লিখিত অংশে ‘গ্রন্থ-সমালোচনা’ যুক্ত করা হয়েছে। এই প্রশ্নের উত্তরে কোনো একটি গ্রন্থ সম্পর্কে মূল্যায়ন করতে হয়। এ জন্য নির্ধারিত নম্বর ১৫। এটি কীভাবে উত্তর করতে হবে, তা নিয়ে পরীক্ষার্থীদের দুশ্চিন্তার অন্ত থাকে না। আলোচনা শুরু করার আগে দেখে নেওয়া যাক, গ্রন্থ–সমালোচনা থেকে এর আগে কী কী প্রশ্ন এসেছে:\n৩৫তম বিসিএস: সম্প্রতি প্রকাশিত ভাষা আন্দোলন বা মুক্তিযুদ্ধভিত্তিক একটি গ্রন্থের সমালোচনা লিখুন।\n৩৬তম বিসিএস: বাঙালির ইতিহাস কিংবা লোকঐতিহ্যনির্ভর একটি গ্রন্থের সমালোচনা লিখুন।\n৩৭তম বিসিএস: বাংলাদেশের মুক্তিযুদ্ধকেন্দ্রিক কোনো উপন্যাসের সমালোচনা লিখুন।\n৩৮তম বিসিএস: ‘অসমাপ্ত আত্মজীবনী’ অথবা ‘কারাগারের রোজনামচা’ গ্রন্থের গ্রন্থ-সমালোচনা লিখুন।\n৪০তম বিসিএস: বাঙালির ইতিহাস-ঐতিহ্যভিত্তিক যেকোনো গ্রন্থের একটি সমালোচনা লিপিবদ্ধ করুন।\nদেখা যাচ্ছে, বেশির ভাগ ক্ষেত্রে সুনির্দিষ্ট বইয়ের নাম উল্লেখ থাকে না। বিষয় অনুযায়ী যেকোনো বইয়ের সমালোচনা লেখার সুযোগ থাকে পরীক্ষার্থীদের। আর বইয়ের নাম উল্লেখ থাকলেও বহুল পরিচিত কোনো বই নিয়ে লিখতে হয়। ফলে ঘাবড়ানোর কিছু নেই। গ্রন্থ-সমালোচনা লেখার জন্য বইয়ের কাহিনি লিখতে হয় না। তাই ‘বইটি পড়া নেই’ ভেবে ভয় পাবেন না। জানা অল্প তথ্যকেও পদ্ধতিগতভাবে সাজিয়ে লিখে গ্রন্থ-সমালোচনার উত্তরে ভালো নম্বর তোলা যায়।\nকী কী ধরনের বই নিয়ে সমালোচনা লিখতে দিতে পারে:\nমুক্তিযুদ্ধকেন্দ্রিক উপন্যাস/ কাব্যগ্রন্থ/ স্মৃতিকাহিনি/ নাটক\nভাষা আন্দোলনভিত্তিক উপন্যাস/ নাটক/প্রবন্ধগ্রন্থ\nবাঙালির ইতিহাস-ঐতিহ্যভিত্তিক/ লোকসাহিত্যনির্ভর কোনো গ্রন্থ\nআঞ্চলিক উপন্যাস/ রূপক-সাংকেতিক নাটক/ আত্মজীবনী ইত্যাদি\nবহুল পরিচিত সুনির্দিষ্ট গ্রন্থ; যেমন: ‘অসমাপ্ত আত্মজীবনী’, ‘কারাগারের রোজনামচা’, ‘আমার দেখা নয়াচীন’ ইত্যাদি।\nপরীক্ষায় উত্তর করার ক্ষেত্রে সময়কে বিবেচনায় রাখতে হবে। মোটামুটি ১৫ থেকে ১৮ মিনিটের মধ্যে গ্রন্থ-সমালোচনা লেখা শেষ করতে হবে। পুরো উত্তরকে কয়েকটি ছোট ছোট অনুচ্ছেদে ভাগ করে নেবেন। প্রথমে একটি শিরোনাম এবং সারসংক্ষেপ দিয়ে শুরু করবেন। যেমন:\n‘একাত্তরের দিনগুলি’: হৃদয়ের রক্তক্ষরণ\nগ্রন্থের নাম: ‘একাত্তরের দিনগুলি’\nশিরোনামের নিচে গ্রন্থের নাম, লেখকের নাম লিখবেন। প্রথম প্রকাশকাল জানা থাকলে লিখবেন। তবে প্রচ্ছদশিল্পী, প্রকাশনী ও পৃষ্ঠাসংখ্যা লিখতে হবে না।\n১ম অনুচ্ছেদ: এ অংশে ১-২ বাক্যে গ্রন্থটির সাধারণ পরিচয় নিয়ে লিখবেন। যেমন: ‘একাত্তরের দিনগুলি’ একটি মুক্তিযুদ্ধভিত্তিক গ্রন্থ। এটি দিনলিপির আকারে লেখা।\n২য় অনুচ্ছেদ: এ অংশে লেখক সম্পর্কে লিখবেন। তাঁর অন্য কোনো বইয়ের নাম জানা থাকলে লিখবেন। লেখকের জন্ম-মৃত্যু সাল জানা না থাকলে অন্তত সময়কাল সম্পর্কে লিখবেন। লেখকের গুরুত্বপূর্ণ অবদান সম্পর্কে লিখবেন। এককথায়, লেখক সম্পর্কে লিখবেন কমবেশি ৩ বাক্যে। যেমন: জাহানারা ইমামের বিশেষ খ্যাতি ‘একাত্তরের দিনগুলি’র জন্য। তিনি শহিদজননী হিসেবে খ্যাত। মুক্তিযুদ্ধের বিরোধিতাকারী শক্তির বিরুদ্ধে তিনি আজীবন ছিলেন সোচ্চার।\n৩য় অনুচ্ছেদ: এ অংশে গ্রন্থের বৈশিষ্ট্য, গ্রন্থ রচনার কারণ বা উদ্দেশ্য, গ্রন্থের বিষয়ের ঐতিহাসিক প্রেক্ষাপট ইত্যাদি সম্পর্কে লিখতে হবে। যেমন: দিনলিপি জাতীয় গ্রন্থে লেখক দিনের বিবরণ দিয়ে থাকেন। ‘একাত্তরের দিনগুলি’ গ্রন্থে লেখক একাত্তরের শ্বাসরুদ্ধকর সময়কে তুলে এনেছেন। দীর্ঘ ২৩ বছরের শোষণ-বঞ্চনার অনিবার্য পরিণতি ছিল একাত্তরের মুক্তিযুদ্ধ। ১৯৭১ সালের ১ মার্চ থেকে উত্তাল হতে থাকে পূর্ব বাংলা। জাহানারা ইমাম তারিখ দিয়ে সেসব দিনের কাহিনি ও তথ্য তুলে ধরেছেন। মুক্তিযুদ্ধে দেশের পরিস্থিতি, মানুষের ভীতি ও আকাঙ্ক্ষার সঙ্গে একাকার হয়ে মিশে গেছে ব্যক্তিগত আবেগ-অনুভূতি। এভাবে ৪-৫ বাক্য লিখতে হবে।\n৪র্থ অনুচ্ছেদ: গ্রন্থের কাহিনি, চরিত্র ইত্যাদি নিয়ে লিখতে হবে। এ অংশের সফলতা নির্ভর করে গ্রন্থ-পাঠের ওপর। অনেক গ্রন্থের ভূমিকা পড়েও এ অংশ ভালো লেখা যায়। একটি গ্রন্থ সম্পর্কে যত তথ্য জানা যায়, তত সুন্দর করে এই অনুচ্ছেদ লেখা যায়। এ অংশের নির্দিষ্ট আয়তন নেই। যেমন: ‘একাত্তরের দিনগুলি’ সরাসরি পড়া থাকলে লেখা সহজ হয় এখানকার রুমী চরিত্রটি কেমন, তার কী ভূমিকা, গ্রন্থে আর কোন কোন চরিত্র আছে। গ্রন্থের কাহিনি, বিষয়, সংলাপ এগুলোও আলোচনায় আসবে।\n৫ম অনুচ্ছেদ: সাহিত্যের মধ্য দিয়ে প্রতিফলিত হয় মানুষের জীবন, অনেক সময় লেখক সুনির্দিষ্টভাবে কোনো মতবাদের প্রয়োগ ঘটান। এর বাইরেও আরও অনেক রকম লক্ষ্য বা আঙ্গিক-বৈচিত্র্য থাকে। এর সঙ্গে আলোচ্য গ্রন্থকে সংশ্লিষ্ট করা গেলে করতে হবে। যেমন: মার্ক্সবাদ, প্রেমম-লক, কল্পকাহিনি, আঞ্চলিক কাহিনি, আত্মজীবনী ইত্যাদি।\n৬ষ্ঠ অনুচ্ছেদ: এ অংশে তুলনার কাজটি করতে হবে। যেমন: অনুরূপ বিষয় নিয়ে আর কোন কোন সাহিত্য রচিত হয়েছে, এর কিছু নমুনা দিতে হবে। একই গ্রন্থের কিংবা অন্য কোনো গ্রন্থের কোনো চরিত্রের সঙ্গে মেলানো যায় কি না, দেখতে হবে। আয়তন হতে পারে কমবেশি ৩ লাইন।\n৭ম অনুচ্ছেদ: গ্রন্থের নামকরণের কারণ, বিষয় উপস্থাপনে বা চরিত্র সৃষ্টিতে লেখকের সফলতা-ব্যর্থতা বা কৌশল কিংবা অন্য যেকোনো ভালো-মন্দ দিকের মূল্যায়ন হবে এ অংশে। গ্রন্থের সম্ভাব্য নাম আর কী হতে পারত, কাহিনি অন্য কোন দিকে মোড় ঘোরানো যেত, চরিত্রের পরিণতির অন্য কোনো সুযোগ ছিল কি না, এ রকম বিষয় নিয়ে এ অংশে লিখবেন ৩-৪ লাইনে।\n৮ম অনুচ্ছেদ: সবশেষে ১-২ বাক্যে উল্লেখ করবেন গ্রন্থটির গুরুত্ব কোথায়।\n১. গ্রন্থের নামে ঊর্ধ্বকমা ব্যবহার করবেন।\n২. একটি আকর্ষণীয় ও কাব্যিক শিরোনাম দেবেন।\n৩. গ্রন্থ থেকে সরাসরি কোনো উদ্ধৃতি তুলে দেওয়ার দরকার হয় না।\n৪. প্রয়োজনীয় গ্রন্থ সম্পর্কে দু-চারটি তথ্য আগে থেকে জেনে রাখার চেষ্টা করুন।\n৫. সময়ের দিকে বিশেষভাবে লক্ষ রাখবেন।\n৬. আয়তন হবে ২০-২৫ বাক্য।\nbook-criticism in BCS exam\nbook-criticism in job test\nHow to write book-criticism in job test\nবিসিএস পরীক্ষায় গ্রন্থ-সমালোচনা\nPrevious articleব্যাংকের পরীক্ষার জন্য যেসব বই পড়বেন\nNext articleরূপালী ব্যাংকের নতুন নিয়োগ বিজ্ঞপ্তি\n৪৪তম বিসিএস প্রিলিতে উত্তীর্ণ ১৫৭০৮, লিখিত পরীক্ষা অক্টোবরে\n৪৪তম বিসিএসের প্রিলিমিনারির পর পরীক্ষার্থীদের করণীয়\n৪৪তম বিসিএস প্রিলিমিনারিঃ পরীক্ষার হলে যেসব কাজ ভুলেও করবেন না\nবিসিএস প্রিলিমিনারিতে ‘সেইফ জোন’ নিশ্চিত করুন


জনমনে আতঙ্কের সৃষ্টি হয়, এমন কিছু করবে না ভারত: পররাষ্ট্রমন্ত্রী – Probashi Bangla Tv\nপ্রবাসী বাংলা সংবাদ\t আপডেট ডিসে ৬, ২০১৯ ২৩১\nপররাষ্ট্রমন্ত্রী ড. এ কে আব্দুল মোমেন বলেছেন, আমাদের দেশের জনগণের যে প্রত্যাশা, বন্ধুপ্রতিম ভারত এমন কিছু করবে না যাতে দেশের জনগণের মধ্যে দুশ্চিন্তা বা আতঙ্কের পরিবেশ সৃষ্টি হয়। পারস্পারিক বন্ধুত্বের মাধ্যমে বাংলাদেশ এবং ভারত এগিয়ে যাবে। উভয় দেশের জনগণের প্রত্যাশা পূরণ হবে।\nভারতের আসাম রাজ্যে নাগরিকপঞ্জি (এনআরসি) তৈরির প্রেক্ষাপটে সেখান থেকে শত শত মানুষ সীমান্ত দিয়ে বাংলাদেশে ঢুকে পড়ছে বলে বিভিন্ন সংবাদমাধ্যমে খবর বেরিয়েছে। যদিও এনআরসিকে ভারতের অভ্যন্তরীণ বিষয় বলেই উল্লেখ করে আসছে ঢাকা।\nড. এ কে আব্দুল মোমেন বলেন, আজ আমরা বাংলাদেশকে ভারতের স্বীকৃতি দেওয়ার বার্ষিকী উপলক্ষে একত্রিত হয়েছি। দ্বিপাক্ষিক সম্পর্কে উভয় দেশ অভিন্ন ইতিহাস, সাহিত্য-সংস্কৃতি এবং ঐতিহ্যের বন্ধনে আবদ্ধ।\nতিনি বলেন, প্রধানমন্ত্রী শেখ হাসিনার সুযোগ্য নেতৃত্ব ও দিক-নির্দেশনায় এই দু’দেশের সম্পর্ক পারস্পরিক বিশ্বাস, আস্থা ও বোঝাপড়ায় অন্য যেকোনো সময়ের চেয়ে দৃঢ়তর জায়গায় রয়েছে। যার ফলে পারস্পরিক সহযোগিতা ও উন্নয়নের নতুন নতুন ক্ষেত্র উন্মোচিত হচ্ছে।


সূরা কাহফ শ্লোক 94 | 18:94 الكهف - Quran O\n কাহফ : 94الكهفالقرآن الكريم\nসূরা কাহফ শ্লোক 94\nপৃথিবীর (এ অঙ্গনে)\nএবং মাঝে তাদের\nতারা বলল, ‘হে যুলক্বারনায়ন! ইয়াজূজ মা’জূজ পৃথিবীতে অশান্তি সৃষ্টি করছে, অতএব আমরা কি আপনাকে কর দেব যে, আপনি আমাদের ও তাদের মাঝে একটা বাঁধ নির্মাণ করে দেবেন?’\nতারা বলল, ‘হে যুলকারনাইন! য়্যা’জূজ ও মা’জূজ পৃথিবীতে অশান্তি সৃষ্টি করছে;  আমরা কি আপনাকে কর দেব এই শর্তে যে, আপনি আমাদের ও তাদের মাঝে এক প্রাচীর গড়ে দেবেন?’\n যুলকারনাইনের সাথে তাদের কথোপকথন কোন দোভাষী দ্বারা হয়েছিল। কিংবা আল্লাহ তাআলা তাঁকে যেসব বিশেষ উপকরণ ও মাধ্যম দান করেছিলেন, তার মধ্যে একটি বিভিন্ন ভাষা বুঝাও হতে পারে। সুতরাং তারা সরাসরি তাঁর সাথে কথা বলেছিল।\n য়্যা'জূজ ও মা'জূজ দুটি জাতি সহীহ হাদীস মোতাবেক এরা মনুষ্য জাতি। এদের সংখ্যা অন্যান্য জাতির তুলনায় অনেক বেশী হবে এবং তাদেরকে দিয়েই জাহান্নামের বেশী অংশ পূর্ণ করা হবে। (বুখারী, সূরা হাজ্জের তফসীর, মুসলিম ঈমান অধ্যায়)\nوَجَعَلْنَا ذُرِّيَّتَهٗ هُمُ الْبَاقِيْنَ\n[আস-সাফফাতঃ ৭৭] অর্থাৎ নুহের মহাপ্লাবনের পরদুনিয়াতে যত মানুষ আছে এবং থাকবে, তারা সবাই নূহ ‘আলাইহিস সালাম-এর সন্তান-সন্ততি হবে। ঐতিহাসিকবৰ্ণনা এব্যাপারে একমত যে, তারা ইয়াফেসের বংশধর। [মুসনাদে আহমাদঃ ৫/১১] তাদের অবশিষ্ট অবস্থা সম্পর্কে সর্বাধিক বিস্তারিত ও সহীহ হাদীস হচ্ছে নাওয়াস ইবনে সামআন রাদিয়াল্লাহু ‘আনহু-এর হাদীসটি। সেখানে দাজ্জালের ঘটনা ও তার ধ্বংসের কথা বিস্তারিত বর্ণনার পর বলা হয়েছে, “এমতাবস্থায় আল্লাহ তা'আলা ঘোষণা করবেনঃ আমি আমার বান্দাদের মধ্য থেকে এমন লোক বের করব, যাদের মোকাবেলা করার শক্তি কারো নেই। কাজেই (হে ঈসা!)। আপনি মুসলিমদেরকে সমবেত করে তুর পর্বতে চলে যান। (সে মতে তিনি তাই করবেন। ) অতঃপর আল্লাহ তা'আলা ইয়াজুজ-মাজুজের রাস্তা খুলে দেবেন। তাদের দ্রুত চলার কারণে মনে হবে যেন উপর থেকে পিছলে নীচে এসে পড়ছে। তাদের প্রথম দলটি তবরিয়া উপসাগরের কাছ দিয়ে যাওয়ার সময় তার পানি পান করে এমন অবস্থা করে দেবে যে, দ্বিতীয় দলটি এসে সেখানে কোনদিন পানি ছিল, একথা বিশ্বাস করতে পারবে না। ঈসা ‘আলাইহিস সালাম ও তার সঙ্গীরা তুর পর্বতে আশ্রয় নেবেন। অন্যান্য মুসলিমরা নিজ নিজ দূর্গে ও নিরাপদ স্থানে আশ্রয় নেবে। পানাহারের বস্তুসামগ্ৰী সাথে থাকবে, কিন্তু তাতে ঘাটতি দেখা দেবে। ফলে একটি গরুর মস্তককে একশ’ দীনারের চাইতে উত্তম মনে করা হবে। ঈসা 'আলাইহিস সালাম ও অন্যান্য মুসলিমরা কষ্ট লাঘবের জন্য আল্লাহর কাছে দো'আ করবেন। (আল্লাহ দো'আ কবুল করবেন ) তিনি মহামারী আকারে রোগব্যাধি পাঠাবেন। ফলে, অল্প সময়ের মধ্যেই ইয়াজুজ-মাজুজের গোষ্ঠী সবাই মরে যাবে। অতঃপর ঈসা 'আলাইহিস সালাম সঙ্গীদেরকে নিয়ে তুর পর্বত থেকে নীচে নেমে এসে দেখবেন। পৃথিবীতে তাদের মৃতদেহ থেকে অর্ধহাত পরিমিত স্থানও খালি নেই এবং (মৃতদেহ পঁচে) অসহ্য দুৰ্গন্ধ ছড়িয়ে পড়েছে। (এ অবস্থা দেখে পুনরায়) ঈসা আলাইহিস সালাম ও তার সঙ্গীরা আল্লাহর দরবারে দো'আ করবেন। (যেন এই বিপদও দূর করে দেয়া হয়)। আল্লাহ তা'আলা এ দো”আও কবুল করবেন এবং বিরাটাকার পাখি প্রেরণ করবেন, যাদের ঘাড় হবে উটের ঘাড়ের মত। (তারা মৃতদেহগুলো উঠিয়ে যেখানে আল্লাহ ইচ্ছা করবেন, সেখানে ফেলে দেবে। ) কোন কোন বর্ণনায় এসেছে, মৃতদেহগুলো সমুদ্রে নিক্ষেপ করবে। এরপর বৃষ্টি বর্ষিত হবে। কোন নগর ও বন্দর এ বৃষ্টি থেকে বাদ থাকবে না। ফলে সমগ্র ভূপৃষ্ঠ ধৌত হয়ে কাঁচের মত পরিস্কার হয়ে যাবে। অতঃপর আল্লাহ্ তা'আলা ভূপৃষ্ঠকে আদেশ করবেনঃ তোমার পেটের সমুদয় ফল-ফুল উদগীরণ করে দাও এবং নতুনভাবে তোমার বরকতসমূহ প্ৰকাশ কর। (ফলে তাই হবে এবং এমন বরকত প্ৰকাশিত হবে যে) একটি ডালিম একদল লোকের আহারের জন্য যথেষ্ট হবে এবং মানুষ তার ছাল দ্বারা ছাতা তৈরী করে ছায়া লাভ করবে। দুধে এত বরকত হবে যে, একটি উস্ত্রীর দুধ একদল লোকের জন্য, একটি গাভীর দুধ এক গোত্রের জন্য এবং একটি ছাগলের দুধ একটি পরিবারের জন্য যথেষ্ট হবে। (চল্লিশ বছর যাবত এই অসাধারণ বরকত ও শান্তি-শৃংখলা অব্যাহত থাকার পর যখন কেয়ামতের সময় সমাগত হবে; তখন) আল্লাহ তা'আলা একটি মনোরম বায়ু প্রবাহিত করবেন। এর পরশে সব মুসলিমের বগলের নীচে বিশেষ এক প্রকার রোগ দেখা দেবে এবং সবাই মৃত্যুমুখে পতিত হবে; শুধু কাফের ও দুষ্ট লোকেরাই অবশিষ্ট থেকে যাবে। তারা ভূ-পৃষ্ঠে জন্তু-জানোয়ারের মত খোলাখুলিই অপকর্ম করবে। তাদের উপরই কেয়ামত আসবে। ’ [মুসলিমঃ ২৯৩৭]\nআব্দুর রহমান ইবনে ইয়াযীদের বর্ণনায় ইয়াজুজ-মাজুজের কাহিনীর আরো অধিক বিবরণ পাওয়া যায়। তাতে রয়েছেঃ তবরিয়া উপসাগর অতিক্রম করার পর ইয়াজুজ-মাজুজ বায়তুল মোকাদাস সংলগ্ন পাহাড় জাবালুল-খমরে আরোহণ করে ঘোষণা করবেঃ আমরা পৃথিবীর সমস্ত অধিবাসীকে হত্যা করেছি। এখন আকাশের অধিবাসীদেরকে খতম করার পালা। সে মতে তারা আকাশের দিকে তীর নিক্ষেপ করবে। আল্লাহর আদেশে সে তীর রক্তরঞ্জিত হয়ে তাদের কাছে ফিরে আসবে। (যাতে বোকারা এই ভেবে আনন্দিত হবে যে, আকাশের অধিবাসীরাও শেষ হয়ে গেছে। ) [মুসলিমঃ ২৯৩৭] অন্য হাদীসে এসেছে, রাসূলুল্লাহ সাল্লাল্লাহু আলাইহি ওয়া সাল্লাম বলেছেনঃ কেয়ামতের দিন আল্লাহ তা'আলা আদম ‘আলাইহিস সালাম-কে বলবেনঃ আপনি আপনার সন্তানদের মধ্য থেকে জাহান্নামীদেরকে তুলে আনুন। তিনি বলবেনঃ হে আমার রব! তারা কারা? আল্লাহ বলবেনঃ প্রতি হাজারে নয়শত নিরান্নব্বই জন জাহান্নামী এবং মাত্র একজন জান্নাতী ৷ একথা শুনে সাহাবায়ে কেরাম শিউরে উঠলেন এবং জিজ্ঞেস করলেনঃ হে আল্লাহর রাসূল! আমাদের মধ্যে সে একজন জান্নাতী কে হবে? তিনি উত্তরে বললেনঃ চিন্তা করো না। তোমাদের মধ্য থেকে এক এবং ইয়াজুজ-মাজুজের মধ্য থেকে এক হাজারের হিসেবে হবে। [মুসলিমঃ ২২২] রাসূলুল্লাহ সাল্লাল্লাহু 'আলাইহি ওয়া সাল্লাম আরো বলেন যে, ইয়াজুজ-মাজুজের আবির্ভাবের পরও বায়তুল্লাহর হজ্ব ও উমরাহ অব্যাহত থাকবে। [বুখারীঃ ১৪৯০]\nতাছাড়া রাসূলুল্লাহ সাল্লাল্লাহু 'আলাইহি ওয়া সাল্লাম একদিন ঘুম থেকে এমন অবস্থায় জেগে উঠলেন যে, তার মুখমণ্ডল ছিল রক্তিমাভ এবং মুখে এই বাক্য উচ্চারিত হচ্ছিলঃ “আল্লাহ ব্যতীত কোন উপাস্য নেই। আরবদের ধ্বংস নিকটবতী ! আজ ইয়াজুজ-মাজুজের প্রাচীরে এতটুকু ছিদ্র হয়ে গেছে। অতঃপর তিনি বৃদ্ধাঙ্গুলি ও তর্জনী মিলিয়ে বৃত্ত তৈরী করে দেখান। যয়নব রাদিয়াল্লাহু ‘আনহা বলেনঃ আমি এ কথা শুনে বললামঃ ইয়া রাসূলাল্লাহ! আমাদের মধ্যে সৎকর্মপরায়ণ লোক জীবিত থাকতেও কি ধ্বংস হয়ে যাবে? তিনি বললেনঃ হ্যাঁ, ধ্বংস হতে পারে; যদি অনাচারের আধিক্য হয় ৷ [বুখারীঃ ৩৩৪৬, মুসলিমঃ ২৮৮০]\nরাসূলুল্লাহ সাল্লাল্লাহু 'আলাইহি ওয়া সাল্লাম আরো বলেছেনঃ ইয়াজুজ-মাজুজ প্রত্যেহ যুলকারনাইনের দেয়ালটি খুঁড়তে থাকে। খুঁড়তে খুঁড়তে তারা এ লৌহ-প্রাচীরের প্রান্ত সীমার এত কাছাকাছি পৌছে যায় যে, অপরপাশ্বের আলো দেখা যেতে থাকে। কিন্তু তারা একথা বলে ফিরে যায় যে, বাকী অংশটুকু আগামী কাল খুঁড়ব। কিন্তু আল্লাহ তা'আলা প্রাচীরটিকে পূর্ববৎ মজবুত অবস্থায় ফিরিয়ে নেন। পরের দিন ইয়াজুজ-মাজুজ প্রাচীর খননে নতুনভাবে আত্মনিয়োগ করে। খননকার্যে আত্মনিয়োগ ও আল্লাহ তা'আলা থেকে মেরামতের এ ধারা ততদিন পর্যন্ত অব্যাহত থাকবে, যতদিন ইয়াজুজ-মাজুজকে বন্ধ রাখা আল্লাহর ইচ্ছা রয়েছে। যেদিন আল্লাহ তা’আলা তাদেরকে মুক্ত করার ইচ্ছা করবেন, সেদিন ওরা মেহনত শেষে বলবেঃ আল্লাহ ইচ্ছা করলে আমরা আগামী কাল অবশিষ্ট অংশটুকু খুঁড়ে ওপারে চলে যাব। (আল্লাহর নাম ও তাঁর ইচ্ছার উপর নির্ভর করার কারণে সেদিন ওদের তাওফীক হয়ে যাবে।) পরের দিন তারা প্রাচীরের অবশিষ্ট অংশকে তেমনি অবস্থায় পাবে এবং তারা সেটুকু খুঁড়েই প্রাচীর ভেদ করে ফেলবে। [তিরমিযিঃ ৩১৫৩, ইবনে মাজাহঃ ৪১৯৯, হাকিম মুস্তাদরাকঃ ৪/৪৮৮, মুসনাদে আহমাদঃ ২/৫১০, ৫১১] আল্লামা ইবনে কাসীর বলেনঃ ‘হাদীসের উদ্দেশ্য এই যে, ইয়াজুজ-মাজুজের প্রাচীর খনন করার কাজটি তখন শুরু হবে, যখন তাদের আবির্ভাবের সময় নিকটবতী হবে। কুরআনে বলা হয়েছে যে, এই প্রাচীর ছিদ্র করা যাবে না। এটা তখনকার অবস্থা, যখন যুলকারনাইন প্রাচীরটি নির্মান করেছিলেন। কাজেই এতে কোন বৈপরীত্য নেই। ” তাছাড়া কুরআনে তারা ছিদ্র পুরোপুরি করতে পারছে না বলা হয়েছে, যা হাদীসের ভাষ্যের বিপরীত নয়।\nতারা বললে -- ''হে যুল্‌ক্কারনাইন, নিঃসন্দেহ ইয়াজুজ ও মাজুজ দেশে অশান্তি সৃষ্টি করেছে, আমরা কি তবে আপনাকে কর দেব এই শর্তে যে আপনি আমাদের মধ্যে ও তাদের মধ্যে এক প্রাচীর বানিয়ে দেবেন?’’\nالقرآن الكريم - الكهف18 :94


করোনায় ক্ষতিগ্রস্তদের সহযোগিতার কেন্দ্র\nকরোনাভাইরাসের কারণে ক্ষতিগ্রস্ত মানুষদের সহযোগিতা নিশ্চিত করার উদ্দেশ্যে গঠন করা হয়েছে ‘করোনা দুর্গত সহযোগিতা কেন্দ্র’। সহযোগিতার কাজে স্বেচ্ছাসেবকদের যারা সংগঠিত করবে সেসব সংগঠদের নিয়ে গঠন করা হয়েছে ‘করোনাদুর্গত সহযোগিতা কেন্দ্র’- এর কেন্দ্রীয় সংগঠক পরিষদ।\nকেন্দ্রীয় পরিষদের পক্ষে নিয়মিত কাজ বাস্তবায়ন ও সমন্বয় করছে ৭ সদস্যের কার্যনির্বাহী কমিটি। এ কমিটির আহ্বায়কের দায়িত্বে আছেন ঢাকা বিশ্ববিদ্যালয়ের আন্তর্জাতিক সম্পর্ক বিভাগের শিক্ষক ড. তানজীমউদ্দিন খান। যুগ্ম-আহ্বায়ক ঢাবি শিক্ষক সামিনা লুৎফা ও ইবি শিক্ষক সাজ্জাদ জাহিদ। কমিটির সদস্য সচিবের দায়িত্বে আছেন রাজনৈতিক সংগঠক মাসুদ খান। কোষাধ্যক্ষ হিসেবে আছেন সাংবাদিক রফিকুল রঞ্জু এবং হিসাব রক্ষকের দায়িত্বে আছেন সাংবাদিক আরিফুল স্বজীব ও আশরাফুল সাগর।\nকমিটি গঠনের পর করোনাদুর্গত সহযোগিতা কেন্দ্রের আহ্বায়ক তানজীমউদ্দিন খান নিজেদের ও দেশের জনগণকে রক্ষায় সচেতন হয়ে ঐক্যবদ্ধভাবে কাজ করার জন্য দেশবাসীর প্রতি আহ্বান জানিয়েছেন। সারাদেশে যারা দুর্গত মানুষদের পাশে দাঁড়াতে চান, স্বেচ্ছাসেবক হিসেবে কাজ করতে চান কিংবা সাধ্যানুযায়ী সহযোগিতা করতে চান তাদের করোনাদুর্গত সহযোগিতা কেন্দ্রের সাথে যোগাযোগ গড়ে তোলার আহ্বান জানিয়েছেন তিনি।\nকরোনায় দুর্গত মানুষের সেবায় গঠিত এ সহযোগিতা কেন্দ্রের সাথে যোগাযোগের জন্য ০১৭৭৮৯৬৪১৭৩ ও ০১৭১২৬৭০১০৯- এ দুটি নম্বর ব্যবহারের জন্য অনুরোধ জানিয়েছেন। যারা দুর্গতদের জন্য আর্থিক সহযোগিতা পাঠাতে চান তাদেরকে নিচের বিকাশ/ রকেট/ নগদ মোবাইল একাউন্ট নম্বর এবং ব্যাংক একাউন্ট নম্বর ব্যবহারের জন্য অনুরোধ জানানো হয়েছে।\nমোবাইল অ্যাকাউন্ট ০১৯১৪২৫৯১২৪ (বিকাশ, রকেট ও নগদ), ০১৭১০৬৫৯০০০ (বিকাশ ও নগদ) এবং ০১৯১২৩২৯৩৬২ (বিকাশ ও রকেট)।\nএছাড়া ব্যাংক অ্যাকাউন্টেও সহায়তা করা যাবে। একাউন্ট নাম: রফিকুল ইসলাম, নম্বর: ১০১৭-৬৯২২৬৪, আইএফআইসি ব্যাংক, কারওয়ান বাজার শাখা, ঢাকা এবং মো. আশরাফুল আলম সাগর, ১০৩১০১০২৩৮০৬১ , ডাচ বাংলা ব্যাংক, বনানী শাখা, ঢাকা। বিজ্ঞপ্তি।\nবিষয় : করোনা সহযোগিতা


সময় জার্নাল প্রতিবেদক : বাংলাদেশসহ ওয়ার্ল্ড কাস্টসম অর্গানাইজেশনের সদস্যভুক্ত ১৭৯টি দেশে নানা কর্মসূচির মধ্য দিয়ে আজ পালিত হচ্ছে আন্তর্জাতিক কাস্টমস দিবস-২০২২। দিবসটি উপলক্ষে এশিয়ান টেলিভিশনের বিশেষ আয়োজন টেবিল টক -এ অতিথি হিসেবে অংশ নিবেন মো. মোয়াজ্জেম হোসেন- কমিশনার, কাস্টমস এক্সাইজ ও ভ্যাট কমিশনারেট, যশোর। আরো উপস্থিত থাকবেন তরুণ উদ্যেক্তা এএনএইচ এন্টারপ্রাইজ লিমিটেডের ম্যানেজিং ডিরেক্টর মো. মোকাদ্দেছ হানিফ।\nরফিকুল ইসলাম রলির প্রযোজনায় এবং সারাহ মেহজাবিনের উপস্থাপনায় অনুষ্ঠানটি সম্প্রচার হবে আজ (বুধবার, ২৬ জানুয়ারি) সন্ধ্যা সাড়ে ৬টায়।\nপ্রসঙ্গত, ২০০৯ সাল থেকে ওয়ার্ল্ড কাস্টমস অর্গানাইজেশন (ডব্লিউসিও) ২৬ জানুয়ারিকে কাস্টমস দিবস হিসেবে ঘোষণা করে। এরপর থেকেই বাংলাদেশও সংস্থাটির সদস্য হিসেবে দিবসটি পালন করছে। যথাযোগ্য মর্যাদা ও নানা কর্মসূচির মধ্যে দিয়ে জাতীয় রাজস্ব বোর্ড (এনবিআর) দিবসটি পালন করবে। এবারের কাস্টমস দিবসের মূল প্রতিপাদ্য হচ্ছে ‘তথ্য সংস্কৃতি বিকাশ এবং তথ্য ইকোসিস্টেম বিনির্মাণের মাধ্যমে ডিজিটাল কাস্টমসের সম্প্রসারণ’।


প্রধানমন্ত্রীর নতুন মুখ্যসচিব কামাল নাসের চৌধুরী\nপ্রচ্ছদ আজকের পত্রিকা সংবাদ প্রধানমন্ত্রীর নতুন মুখ্যসচিব কামাল নাসের চৌধুরী\nজনপ্রশাসন মন্ত্রণালয়ের সিনিয়র সচিব ড. কামাল আবদুল নাসের চৌধুরীকে প্রধানমন্ত্রীর কার্যালয়ের নতুন মুখ্যসচিব হিসেবে নিয়োগ দিয়েছে সরকার। গতকাল রোববার জনপ্রশাসন মন্ত্রণালয় থেকে এ-সংক্রান্ত প্রজ্ঞাপন জারি করা হয়। প্রজ্ঞাপনে স্বাক্ষর করেন জনপ্রশাসন মন্ত্রণালয়ের উপসচিব সৈয়দা ফারহানা কাউনাইন। ড. কামাল আবদুল নাসের চৌধুরী মুখ্যসচিব হিসেবে দায়িত্ব পালন করা আবুল কালাম আজাদের স্থলাভিষিক্ত হলেন। শেষ খবর পাওয়া পর্যন্ত আবুল কালাম আজাদকে নতুন কোথাও নিয়োগ করা হয়নি। ২০১৫ সালের ১৬ ফেব্রুয়ারিতে তিনি এ পদের দায়িত্ব পেয়েছিলেন।\nকামাল আবদুল নাসের চৌধুরী কুমিল্লা জেলার চৌদ্দগ্রাম উপজেলায় ৩১ ডিসেম্বর ১৯৫৭ সালে জন্ম নেন। তিনি ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৭৮ সালে স্নাতক (সম্মান), ১৯৭৯ সালে স্নাতকোত্তর ডিগ্রি এবং ২০০৬ সালে নৃ-বিজ্ঞানে পিএইচডি ডিগ্রি অর্জন করেন।\nএ ছাড়া যুক্তরাষ্ট্রের স্মিথসোনিয়ান ইনস্টিটিউট ও ডিউক বিশ্ববিদ্যালয়, যুক্তরাজ্যের বার্মিংহাম বিশ্ববিদ্যালয়, সিঙ্গাপুর সিভিল সার্ভিস কলেজ, ওয়াশিংটন ডিসিতে অবস্থিত বিশ্বব্যাংক ইনস্টিটিউট, ইরানের তেহরানস্থ আইসেস্কো আঞ্চলিক কার্যালয় এবং অস্ট্রেলিয়ান কাউন্সিল ফর এডুকেশন রিসার্চ (এসিইআর) মেলবোর্নসহ অস্ট্রেলিয়ায় পেশাগত বিভিন্ন প্রশিক্ষণ লাভ করেন তিনি।\n১৯৮২ সালের বিসিএস পরীক্ষায় উত্তীর্ণ হয়ে ১৯৮৩ সালে বিসিএস (প্রশাসন) ক্যাডারে সরকারি চাকরিতে যোগ দেন। চাকরি-জীবনে তিনি মাঠপর্যায়ে ম্যাজিস্ট্রেট, সহকারী কমিশনার, উপজেলা নির্বাহী কর্মকর্তা, অতিরিক্ত জেলা প্রশাসক ও জেলা প্রশাসকের দায়িত্ব পালন করেন। ২০১৪ সালের ১৯ মার্চ তারিখে তিনি সরকারের সিনিয়র সচিব পদে পদোন্নতি পান।\nসাহিত্য : কামাল আবদুল নাসের চৌধুরীর লেখক নাম কামাল চৌধুরী। এ পর্যন্ত তার ১৫টি কবিতার বই, দুটি সম্পাদিত কাব্যগ্রন্থ এবং বেশ কটি গবেষণামূলক প্রবন্ধ প্রকাশিত হয়েছে। কবি হিসেবে তিনি ২০১১ সালের বাংলা একাডেমি পুরস্কার, ভারতের কলকাতার সৌহার্দ সম্মাননা (২০০৩) ও আসাম বিশ্ববিদ্যালয় সম্মাননাসহ (২০১১) বিভিন্ন জাতীয় ও আন্তর্জাতিক পুরস্কার পেয়েছেন।


ইনক্রিমেন্ট স্থগিতের প্রতিবাদ রাবি শিক্ষক সমিতির - লালসবুজের কণ্ঠ\nসোমবার, ২৭ জুন ২০২২, ০৮:৩৫ পূর্বাহ্ন\nপ্রচ্ছদ, রাজশাহী, রাজশাহী বিশ্ববিদ্যালয়\nইনক্রিমেন্ট স্থগিতের প্রতিবাদ রাবি শিক্ষক সমিতির\nআপডেটের সময় : মঙ্গলবার, ১৪ জুন, ২০২২\nবাংলাদেশ বিশ্ববিদ্যালয় মঞ্জুরী কমিশন (ইউজিসি) কর্তৃক বিশ্ববিদ্যালয়ের শিক্ষকদের পিএইচডি ডিগ্রী অর্জনের জন্য ঘোষিত ইনক্রিমেন্ট স্থগিত রাখার প্রতিবাদ জানিয়েছে রাজশাহী বিশ্ববিদ্যালয়ের (রাবি) শিক্ষকরা।\nমঙ্গলবার বেলা ১১টায় বিশ্ববিদ্যালয়ের প্যারিস রোডে রাবি শিক্ষক সমিতির ব্যানারে আয়োজিত এক প্রতিকী ‘কলম বিরতি’ কর্মসূচির মাধ্যমে এই প্রতিবাদ জানায় তারা।\nএসময় স্থগিতকৃত ইনক্রিমেন্ট শীঘ্রই চালুর দাবি জানানোর পাশাপাশি শিক্ষকদের সম্মানিত ও গবেষণায় উৎসাহিত করতে দুটি ইনক্রিমেন্ট দেওয়ার দাবি জানায় শিক্ষকরা।\nকর্মসূচিতে রাবি শিক্ষক সমিতির সাধারণ সম্পাদক কুদরত-ই-জাহানের সঞ্চালনায় ম্যানেজমেন্ট স্টাডিজ বিভাগের অধ্যাপক হাসনা হেনা বলেন, আমাদের সরকার শিক্ষকবান্ধব এতে কোনো সন্দেহ নেই।\nকিন্তু কেনো আমাদের অর্জিত অধিকার ছিনিয়ে নেওয়া হলো! এটা আমাদের প্রশ্ন। ইউজিসি যে ইনক্রিমেন্টটা বন্ধ করে দিয়েছে, আমরা দাবি জানাচ্ছি সেটা শীঘ্রই চালু করা হোক।\nপাশাপাশি আমরা জোর দাবি জানাচ্ছি যে, আমাদের যেখানে একটা ইনক্রিমেন্ট দেওয়া হতো, সেখানে আমাদের শিক্ষকদের সম্মানিত ও গবেষণায় উৎসাহিত করার জন্য দুটি ইনক্রিমেন্ট দেওয়া হোক।\nআর যতক্ষণ পর্যন্ত বন্ধকৃত ইনক্রিমেন্ট চালু না হচ্ছে ততক্ষণ পর্যন্ত আমরা রাজপথে থাকবো।\nবিজ্ঞান অনুষদের অধিকর্তা অধ্যাপক সাহেদ জামান বলেন, আজকে আমাদের ক্লাসে থাকার কথা, কিন্তু আমরা কলম বিরতি করতে বাধ্য হচ্ছি কেনো? এই প্রশ্ন আমরা জাতির কাছে রাখতে চাই। আমাদের শিক্ষকদেরকে প্রায়ই রাস্তায় নামতে হয়।\nআন্দোলন-সংগ্রামের মধ্য দিয়ে আমরা স্বৈরাচারী পাকিস্তানের থেকে স্বাধীন হয়েছি। এখানে আমাদের সকল নাগরিকের প্রাপ্যটা যথাযথভাবে পাওয়ার কথা, কিন্তু আমাদের শিক্ষকদেরকেও দাবি আদায়ের জন্য রাজপথে নামতে হচ্ছে, এটা দুঃখজনক।\nতিনি আরও বলেন, পিএইচডি ডিগ্রি না থাকাটাকে বিশ্ববিদ্যালয় শিক্ষকদের যোগ্যতার ঘাটতি হিসেবে বিবেচনা করা হয়।\nপিএইচডি ডিগ্রি অর্জনের জন্য যে ইনক্রিমেন্টটা বরাবরই চলে আসছে, সেটা বন্ধ করা হয়েছে। কার ইঙ্গিতে এটা করা হয়েছে, আমরা জানিনা। আমলাতান্ত্রিক জটিলতার কারণে এটা হচ্ছে কিনা সেটাও জানিনা।\nতবে, শিক্ষকদের মর্যাদার বিষয়টা যে জাতি ভাববেনা, তাদের উন্নয়ন কখনোই সুগম হবেনা বলে আমি মনে করি।\nশিক্ষকদের কেনো নিজেদের বিষয়ে চিন্তা করতে হবে, এটাতো সরকারের করা উচিত। সরকারের প্রতি আমি অনুরোধ রাখবো, আমাদের যেনো রাজপথে নামতে না হয়, সেই ব্যবস্থা তারা করবে।\nকর্মসূচিতে শিক্ষক সমিতির সভাপতি অধ্যাপক দুলাল চন্দ্র বিশ্বাস বলেন, পিএইচডি ডিগ্রির জন্য ইনক্রিমেন্ট এটি শিক্ষকদের আর্থিক নয়, আমি বলব মর্যাদার সঙ্গে জড়িত।\nএকজন বিশ্ববিদ্যালয়ের শিক্ষকের সামনে অনেকরকম বিকল্প পথ থাকে তার কর্মজীবন তৈরি করার জন্য।\nএকজন শিক্ষক যখন ছাত্র ছিলেন তখন সর্বোচ্চ রেজাল্ট করে বিশ্ববিদ্যালয়ে শিক্ষকতার পেশাকে বেছে নিয়েছেন। এটি জাতি, সমাজ এবং নিজের কাছে একটি অঙ্গিকার।\nতারা মূলত নিজের মেধাকে বিকশিত করার সুযোগ পেতে এবং জাতি গঠনে ভূমিকা রাখতে এখানে আসেন।\nতিনি বলেন, ‘সরকার ইতোপূর্বে শিক্ষকদের পিএইচডি ডিগ্রির জন্য ইনক্রিমেন্ট দিয়ে যাচ্ছিল হঠাৎ সেটি বন্ধ করা হলো।\nতবে বন্ধ করার কারণটি এখনও আমাদের কাছে স্পষ্ট নয়। এটি বন্ধ করে দেওয়ার ফলে শিক্ষদের আর্থিক সুবিধাকেই যে শুধু বন্ধ করে দেওয়া হচ্ছে তা কিন্ত নয়।\nবিশ্ববিদ্য্যালয়ের শিক্ষকদের গবেষণা নিয়ে আগামী দিনে যে সম্ভাবনা সেই সম্ভাবনার জায়গাটিকেই বন্ধ করে দেওয়া হচ্ছে।\nএটা ইউজিসি’র বোঝা উচিত, এরকম একটি সম্ভাবনার জায়গাটিকে কখনই বন্ধ করা উচিত নয়।\nআমরা চাই রাজশাহী বিশ্ববিদ্যালয় প্রশাসনের পক্ষ থেকে ইউজিসির কাছে জোর দাবি জানানো হোক, যাতে অতি দ্রুত ইউজিসি ইনক্রিমেন্ট বন্ধের ঘোষণাটি প্রত্যাহার করে নিতে বাধ্য হয়।’ কর্মসূচিতে বিশ্ববিদ্যালয়ের বিভিন্ন বিভাগের অর্ধশত শিক্ষক উপস্থিত ছিলেন।


আরও একটি টি-২০ টুর্নামেন্ট চান নাফীস!\nHome ক্রিকেটার শাহরিয়ার নাফীস আরও একটি টি-২০ টুর্নামেন্ট চান নাফীস!\nদেশের ঘরোয়া ক্রিকেটে টি-২০ টুর্নামেন্ট এই একটিই- বিপিএল বা বাংলাদেশ প্রিমিয়ার লিগ। যদিও এই টুর্নামেন্টে দেশি ক্রিকেটারদের পাশাপাশি অংশ নেন বিদেশি ক্রিকেটাররাও। আর তাই শাহরিয়ার নাফীসের প্রত্যাশা আরও একটি টি-২০ টুর্নামেন্টের, যেখানে খেলবেন শুধু বাংলাদেশি ক্রিকেটাররা।\nশাহরিয়ার নাফীস। ফাইল ছবি\nজাতীয় দলের সাবেক এই ক্রিকেটার যেরকম টুর্নামেন্ট চাইছেন, অতীতে বিজয় দিবস টি-২০ নামে এমন টুর্নামেন্ট মাঠে গড়িয়েছিল। এমনকি আবারও বিপিএলের আদলে এমন টুর্নামেন্ট মাঠে গড়ানোর পরিকল্পনা করা হলেও শেষ পর্যন্ত দেখেনি আলোর মুখ। নাফীসের চাওয়া একটাই, আলোর মুখ দেখুক বাংলাদেশি ক্রিকেটারদের সেই প্রস্তাবিত টুর্নামেন্ট।\nবিদেশি ক্রিকেটাররা প্রাধান্য পান বলে দেশি ক্রিকেটাররা বলতে গেলে বিপিএলে পারফর্ম করার সুযোগই পান না। সেদিকে দৃষ্টি রেখে নাফীস বলেন, ‘এটা একদমই আমার ব্যক্তিগত ধারণা। আমরা সবসময় গ্লোবাল টি-২০ টুর্নামেন্টের কথা বলি, দেখে থাকি। আইপিএল বলেন বা বিপিএল… বিপিএল তো অবশ্যই গ্লোবাল টুর্নামেন্ট। এখানে আমরা দেখি, অনেক সময়ই বিদেশি তারকা খেলোয়াড়রা বেশি পারফর্ম করছে। স্থানীয় খেলোয়াড়দের তাদের সঙ্গে প্রতিদ্বন্দ্বিতা করতে কষ্ট হচ্ছে।’\nপৃথক টি-২০ টুর্নামেন্টের দৃষ্টান্ত দিতে গিয়ে নাফীস টেনে এনেছেন পার্শ্ববর্তী দেশ ভারতের প্রসঙ্গই, যারা আইপিএলের খেলোয়াড় খুঁজে বের করে অন্য আরেক টি-২০ টুর্নামেন্টের মাধ্যমে!\nনাফীসের ভাষ্য, ‘প্রত্যেক দেশের কিন্তু একটা নির্দিষ্ট বা নিজস্ব টুর্নামেন্ট থাকে। আইপিএল নিজেদের অনেক তরুণ ক্রিকেটার পাচ্ছে, তারা প্রচুর টাকা পাচ্ছে। কেননা তারা ঘরোয়া টি-২০ টুর্নামেন্টে পারফর্ম করেই আইপিএলে এক্সপোজার পাচ্ছে।’\nনাফীস মনে করেন, আরও একটি টি-২০ টুর্নামেন্ট চালু করলে বের হয়ে আসবেন আরও অনেক প্রতিভাবান ক্রিকেটার, ‘আমাদের প্রিমিয়ার লিগের সাথে বা জাতীয় লিগের বা বিসিএলের সাথে যদি একটি ঘরোয়া টি-২০ টুর্নামেন্ট থাকত, স্থানীয় ক্রিকেটাররা ওখানে খেলে প্রস্তুত হয়ে, ফরম্যাটটা ভালোভাবে বুঝে এসে বিপিএলে আরও ভালো পারফরম্যান্স করতে পারত বলে আমি মনে করি। এতে পুরো বাংলাদেশের টি-২০ পারফরম্যান্সে উন্নতি হত বলে আমি বিশ্বাস করি।’\nআরও পড়ুন: মাশরাফি: নির্বাচন সামলেও খেলায় মন— কীভাবে?\nPrevious articleমাশরাফি: নির্বাচন সামলেও খেলায় মন— কীভাবে?\nNext articleপ্রথম দুই ম্যাচেই নজর কেড়েছেন দক্ষিণ আফ্রিকান পেসার


ধারাবাহিক প্রবন্ধ : কবিতার রূপকল্প: সৌম্য ঘোষ - Story and Article\nকবিতার রূপকল্প: পর্ব ১১\n|| কাজী নজরুল ইসলাম ||\nকাজী নজরুল ইসলামের আবির্ভাব যেন তাঁর সম্পাদিত পত্রিকা “ধূমকেতু”র নামের মতোই আকস্মিক। সচ্ছল হিন্দু মধ্যবিত্তই যেখানে বাংলা কাব্যের স্রষ্টা , সেখানে নজরুল উঠে এলেন দরিদ্র মুসলিম পরিবার থেকে । পাননি নিয়মিত শিক্ষা । দু’বছরের সৈনিক জীবনের যে অভিজ্ঞতা তিনি অর্জন করেছিলেন, তেমন অভিজ্ঞতা বাঙালি কবিদের জীবনে জোটে না । উদ্দাম ভাবাবেগ অদম্য প্রাণশক্তি নিয়ে বাংলার কাব্য প্রাঙ্গণে তাঁর আবির্ভাব । তিনি সত্যেন্দ্রনাথ দত্তের দ্বারা প্রভাবিত হয়েছিলেন বলা হয় বটে, কিন্তু তাঁর উদ্দাম স্বতঃস্ফূর্ততা কোন প্রভাবকে মেনে নেয়নি । তিনি আপনাকে ছাড়া কাউকে কুর্নিশ করেননি। তাঁর কাব্যে দৃঢ়তা আছে, বলিষ্ঠতা আছে । কিন্তু তাঁর সেই কবিতার অদম্য আবেগকে তিনি সুবিন্যস্ত করতে পারেননি ।\nকোন সাম্প্রদায়িক ভাবনা এই কবিকে স্পর্শ করতে পারেনি । তিনি কবিতায় শপথ করেছেন,’যেদিন উৎপীড়িতের ক্রন্দন-রোল আকাশকে মুখরিত করবে না, সেই দিন তিনি শান্ত হবেন।’ সমাজ-রাজনীতি সচেতন ছিলেন বলেই অনেক সমসাময়িক প্রসঙ্গ নিয়ে তিনি কবিতা লিখেছেন । কলাকৈবল্যবাদে তিনি বিশ্বাসী ছিলেন না । বলেছেন ,\n“বর্তমানের কবি আমি ভাই, ভবিষ্যতের নই নবী'”।\nআর সেই কারণেই তিনি এত লোকপ্রিয় হয়েছিলেন।\nতাঁর এক হাতে যেমন কবির ‘রণতূর্য ,তেমনি অন্য হাতে ছিল বাঁশের বাঁশরী ।’ প্রেমের কবিতায় তিনি\n” বিহ্বল যৌবনের রূপাঙকনে ব্যগ্ৰ । “\nপ্রেমের অতৃপ্ত পিপাসা তাঁর কবিতায় বারেবারে পাই ।\nআমারই নাভির গন্ধ খুঁজে ফেরে; গন্ধ-অন্ধ মন মৃগসম\nআপনি পিইয়া চাহে মিটাইতে আপনার আশা!”\nতাঁর গজল গান গুলিকে চমৎকার প্রেমের কবিতা বলে আস্বাদন করা চলে । কবিতায় বিশুদ্ধতার সমর্থক বুদ্ধদেব বসুর মতে, নজরুলের নির্বাচিত গানের মালা মহাকাল কন্ঠে ধারণ করে ধন্য হবে ।\nবাংলা সাহিত্যের ইতিহাসে তিনি ‘বিদ্রোহী কবি’ এবং আধুনিক বাংলা গানের জগতে ‘বুলবুল’ নামে খ্যাত। রবীন্দ্রনাথের অনুকরণমুক্ত কবিতা রচনায় তাঁর অবদান খুবই গুরুত্বপূর্ণ। তাঁর ব্যতিক্রমধর্মী কবিতার জন্যই ‘ত্রিশোত্তর আধুনিক কবিতা’র সৃষ্টি সহজতর হয়েছিল বলে মনে করা হয়। নজরুল সাহিত্যকর্ম এবং বিভিন্ন রাজনৈতিক কর্মকান্ডের মাধ্যমে অবিভক্ত বাংলায় পরাধীনতা, সাম্প্রদায়িকতা, সাম্রাজ্যবাদ, উপনিবেশবাদ, মৌলবাদ এবং দেশি-বিদেশি শোষণের বিরুদ্ধে সংগ্রাম করেন। এ কারণে ইংরেজ সরকার তাঁর কয়েকটি গ্রন্থ ও পত্রিকা নিষিদ্ধ করে এবং তাঁকে কারাদন্ডে দন্ডিত করে। নজরুলও আদালতে লিখিত রাজবন্দীর জবানবন্দী দিয়ে এবং প্রায় চল্লিশ দিন একটানা অনশন করে ইংরেজ সরকারের জেল-জুলুমের প্রতিবাদ জানিয়ে ইতিহাস সৃষ্টি করেন এবং এর সমর্থনে নোবেল বিজয়ী রবীন্দ্রনাথ ঠাকুর তাঁকে গ্রন্থ উৎসর্গ করে শ্রদ্ধা জানান । নজরুলের কবিতায় উচ্চারিত প্রযুক্ত শব্দ বরাবরইসাম্যের, দারিদ্র্যের,উৎপীড়নের এবং দলিত ও ব্রাত্যজনের পক্ষে ।কবির অাপোষহীন অবস্থান নিশ্চিত করে।তাই সাম্যবাদী কবির কণ্ঠে নির্দ্বিধতায় শব্দিত হয়:\n” গাহি সাম্যের গান–\nযেখানে আসিয়া এক হ‘য়ে গেছে\nযেখানে মিশেছে হিন্দু–বৌদ্ধ–মুসলিম–ক্রিশ্চান।”\nকবির এসকল অন্তর্ভেদী প্রসঙ্গ প্রান্তিক গণমানুষেরএবং নিরন্ন জনগোষ্ঠীর চিরদুঃখের পাণ্ডুলিপি সফল উৎকর্ষজাত শৈল্পিক বিভায় উদ্ভাসিত। ‘ আমারকৈফিয়ত‘এ তাঁর বিদগ্ধ বিজ্ঞাপনে সেই অবিনাশী সুরই প্রতিধ্বনিত হতে দেখা যায় :\n“পরোয়া করি না,বাঁচি বা না–বাঁচি\nযুগের হুজুগ কেটে গেলে।\nমাথার উপর জ্বলিছেন রবি,\nরয়েছে সোনার শত ছেলে।\nপ্রার্থনা ক‘রো–যারা কেড়ে খায়\nতেত্রিশ কোটি মুখের গ্রাস।\nযেন লেখা হয় আমার রক্ত–লেখায় তাদের সর্বনাশ।\nএ ধারায় নজরুলের দ্রোহী সত্তা এবং তাঁর নৈর্ব্যক্তিকচেতনা; স্বাতন্ত্র্য কবিস্বভাবের ব্যক্ত বিমূর্ত শক্তি,সমকালে দৃশ্যমান ধারায় উৎপীড়ক,\nজুলুমবাজের বিপক্ষে অবস্থান নেয়–এবং তাদের সর্বোচ্চ ধ্বংস কামনা করে।এ প্রসঙ্গে সমালোচক সঞ্জয় ভট্টাচার্য বলেন:\n‘যুদ্ধোত্তর পৃথিবীতে কবি–সৈনিকের যা স্বাভাবিক পরিণতি,নজরুল ইসলামেরতাই হয়েছিল।\n…কবি সৈনিক নজরুল ইসলামের তাই কবি– বিদ্রোহী হয়ে ওঠা তাঁর জীবনেরই একটি যুক্তিযুক্ত পরিণতি।‘\n(শ্রী সঞ্জয় ভট্টাচার্য, ‘কবি নজরুল‘-১৯৫৭,পৃ.২৯)\nনজরুল চির তারুণ্যকে আবাহন করেছেন নিষ্ঠতায় দেশপ্রেমে উদ্বুদ্ধ হতে। তাঁর ‘জঞ্জির‘(১৩৩৫) এর‘অগ্রপথিক‘ কবিতায় সেই প্রত্যয়ী সুর স্পন্দিত হয়েছে দক্ষতায় :\n“নাগিনী–দশনা রণরঙ্গিণী শস্ত্রকর\nতোর দেশ–মাতা,তাহারি পতাকা তুলিয়া ধর। “\nবস্তুত ‘কৃষ্ণকণ্ঠ‘ কবি নজরুল তাঁর মন্থিত বিষ থেকে নিজেকে উৎসর্জন করতে চেয়েছেন স্বদেশ, মানুষ আর মানবতার জন্য। এরই ধারাবাহিক ক্রমায়ত–বিদ্যমান সমাজ বাস্তবতায় চির আবেগের অন্তঃপুরে চিরউদ্দাম, চিরচঞ্চল অনুধ্যানগুলো দেশপ্রেম, দ্রোহএবং পাশাপাশি মানুষের প্রতি চির প্রেমের কোমলোজ্জ্বল অনুভূতি উদ্ভাসিত হতে দেখা যায়।\nএভাবেই তাঁর ‘উচ্ছ্বসিত সৌন্দর্যপিপাসু কবিমনের‘\nনন্দিত উদ্ভাস স্পষ্টীকৃত হয় কবিতার গীতিময় পঙক্তিতে। (শ্রী ভূদেব চট্টোপাধ্যায় ‘বাংলাসাহিত্যের সংক্ষিপ্তইতিহাস‘,পৃ. ৩০৯) ‘উচ্ছল‘ কবি–নজরুলের আবেগ থেকেই তাঁর হাতধরে বেরিয়ে আসলো চিত্তরঞ্জনের জন্য ‘’চিত্তনামা‘!\nএর অব্যবহিত পরে, অসামান্য দক্ষতায়,অনায়াসঅনবদ্যতার ছোঁয়ায় কালজয়ী অমর কাব্যগ্রন্থ‘অগ্নিবীণা‘(১৯২২); যা তাঁর দ্রোহের সন্দীপিত সত্তার অনন্য দ্যোতক। বলা যায় আবেগের নৈর্ব্যক্তিকতায় কবিস্বভাবের অন্যতম এক দীপ্ত অভিব্যক্তি।অতঃপর তাঁর কবিচেতনার ক্রমোৎকর্ষ– কবিতার অন্তঃপুরেঅবাধ –অবিরাম জীবন ও বাস্তবতার নিরীক্ষিত আলেখ্যকে তুলে ধরে। রচনায় তুলে আনেন সময়ের দৃশ্যমান চিত্র!\nঅনুভবের ধারাবাহিকতায় কবি সমকালের ‘খিলাফত আন্দোলনের‘(১৯২০)সম কালীন সমাজবাস্তবতায় বিদ্যমান অনুষঙ্গগুলো তুলে ধরতেউপস্থাপন করেন ‘কামালপাশা ‘(১৯২১)’শাত–ইলআরব‘(১৯২১)এর মতো অজর কবিতা; যেখানেনিষ্ঠারসঙ্গে উপস্থাপিত হয়েছে অসাম্প্রদায়িক চেতনার মানবিক চিত্র।এখানে নজরুল হিন্দু–মুসলিমের মৈত্রীসাধনের চিত্রকে তুলে এনেছেন বিমূর্ত আবেগের নিত্য সত্যোপলব্ধির ভেতর এবং তা–অকৃপণ প্রকাশ করেছেন অসম্ভব দৃঢ়তার সাথে।বস্তুত নজরুলের‘আবেগের আবেদনই তাঁর প্রধান বৈশিষ্ট্য।(‘ হরপ্রসাদ, ‘কবিতার বিচিত্র কথা‘ পৃ.৩৬৫)।\nকবিতার রূপকল্প : পর্ব ১২\n|| রবীন্দ্র পরবর্তিকাল এবং আধুনিক কবিতার আন্দোলন ||\n‘কল্লোল’ ও তার সহযোগ ‘উত্তরা’ ‘, কালি- কলম’, ‘ধূপছায়া’ ,। ঢাকা থেকে প্রকাশিত ‘প্রগতি’ এবং সামান্য পরে প্রকাশিত ‘পরিচয়’ পত্রিকা কে কেন্দ্র করে শুরু হয় রবীন্দ্র পরবর্তী আধুনিক কবিতার আন্দোলন। বিশ শতকের তৃতীয় দশকে এই আন্দোলনের সূচনা। ১৯২৪ থেকে ১৯৩০ এই কালপর্বে প্রকাশিত হয়েছিল বুদ্ধদেব বসুর ‘মর্মবাণী’ ও ‘বন্দীর-বন্দনা’, অমিয় চক্রবর্তীর ‘কবিতাবলী’, জীবনানন্দের ‘ঝরা পালক’ ,\nসুধীন্দ্রনাথ দত্তের ‘তন্বী’ , অজিত দত্তের ‘কুসুমের মাস’ ইত্যাদি কাব্যগ্রন্থ । ১৯৩০ সালে প্রকাশিত হয় সুধীন্দ্রনাথ দত্তের ‘কাব্যের-মুক্তি’ প্রবন্ধ।\nযদিও বোদলেয়ার থেকে পশ্চিমে আধুনিক কবিতার সূত্রপাত মনে করেন অনেকে তবু প্রথম মহাযুদ্ধের পরই ইউরোপের পোড়ো জমি তে আধুনিক কবিতার জন্ম হয় । আর তার প্রভাবে গড়ে ওঠে বাংলা আধুনিক কবিতার ধারা। এই ধারার প্রধান কবিরা প্রত্যেকেই ইংরেজি সাহিত্যের ছাত্র ছিলেন । সুধীন্দ্রনাথ আধুনিক কবিদের “মাধুকরী ব্রতনিষ্ঠ পরিব্রাজকের” সঙ্গে তুলনা করেছিলেন । যাদের দ্বারে দ্বারে ভূক্তাবশিষ্ঠ ভিক্ষা করতে হয় । অতুলচন্দ্র গুপ্ত এবং স্বয়ং রবীন্দ্রনাথ, আধুনিক কবিতা কে ‘পশ্চিমের প্রতিধ্বনি মাত্র’ বলে আখ্যা দিয়েছিলেন । প্রকৃতপক্ষে, বিশ শতকে অসহযোগ আন্দোলন বিশ্বব্যাপী অর্থনৈতিক বিপর্যয় , বেকার সমস্যা আমাদের দেশের অনুভূতিপ্রবণ শিক্ষিত যুবকদের বিশ্ববীক্ষা কে বিচলিত করেছিল । এই বিপর্যস্ত সময়ে শিল্পীকে খুঁজতে হয় প্রকাশের নতুন প্রকরণ ভঙ্গিমা এবং শৈলী।\n আধুনিক কবিতা আন্দোলনের নেপথ্যে আরো একটি জোরালো যুক্তি ছিল, রবীন্দ্র বৃত্ত থেকে বেরিয়ে আসার তাগিদ । তৎকালীন সমাজে তীব্র অনিশ্চয়তা, অর্থনৈতিক সমস্যার মধ্যে বাস করে তরুণ কবিদের পক্ষে রবীন্দ্র ভাবনা ও নন্দনতত্ত্বে বিলাসিতা করা সম্ভব ছিল না । সেটাই ছিল সময়ের দাবী। তীব্র সমস্যাজর্জরিত যুবক সম্প্রদায়ের কাছে রবীন্দ্রনাথ ‘অনাত্মীয়’ ঠেকেছিল। রবীন্দ্র অনুসারী কবিকুলের রবীন্দ্র রোমন্থন অসহনীয় ঠেকেছিল । তাঁরা বুঝেছিলেন, কাব্যভাষার এই রবীন্দ্র পুনরাবৃত্তি বাংলা সাহিত্যের পক্ষে ক্ষতিকর ।\nবুদ্ধদেব বসু লিখেছিলেন, “বাঙালি কবির পক্ষে , বিশ শতকের তৃতীয় ও চতুর্থ দশকে, প্রধানতম সমস্যা ছিলেন রবীন্দ্রনাথ।” তথাপি, বুদ্ধদেব বসু, অমিয় চক্রবর্তী, সুধীন্দ্রনাথ দত্ত এনারা ছন্দে কাব্যভাষ্যে সেই রবীন্দ্রনাথকেই শিরোধার্য করতেন । প্রকৃতপক্ষে, কবি জীবনানন্দ দাশ ই সর্বপ্রথম সম্পূর্ণভাবে রবীন্দ্র প্রভাব কাটিয়ে সম্পূর্ণ নতুন শৈলী ও আঙ্গিকে আত্মপ্রকাশ করলেন । সেই হিসাবে, রবীন্দ্রনাথের পরবর্তী ধারা জীবনানন্দ দাশ । অন্য কেউ নন।\nগণতান্ত্রিক সভ্যতায় গড়ে উঠেছে মহাকায় নগর । আধুনিকতার জন্ম নগরে। আধুনিক কবিতার প্রেক্ষিত নাগরিক। আধুনিক বাংলা কবিতাও বিশেষভাবে কলকাতা শহরের কবিতা । ধনতান্ত্রিক ব্যবস্থা থেকে আধুনিকতার জন্ম। কিন্তু এই ব্যবস্থার উন্মার্গগামিতা, পরিবেশ বিরোধিতা, বিশৃঙ্খলা তৎকালীন তরুণ কবিরা মেনে নিতে পারেননি। এই পর্বের নাগরিক কবিরা ইতিহাস সচেতন । মনীষা তাঁদের কবিতার মৌলিক লক্ষণ । তাঁদের কবিতা স্থাপত্যের মত, স্বভাব কবি নন। পাঠকদের কাছে এই কবিতা সচেতন মনোযোগ দাবি করে । এই সব কবিতায় আছে চেতন-অবচেতন -অচেতন , বাস্তব-পরাবাস্তব কল্পনা, মিথ ও তীর্যক ভাষণ । তাই অমনোযোগী পাঠকের কাছে এই সকল কবিতা হয়ে উঠতে পারে দুর্বোধ্য । এই ভাবেই শুরু হল রবীন্দ্র- উত্তর আধুনিক কবিতা । যাকে রবীন্দ্রনাথ বলেছিলেন, ‘রবীন্দ্র-ধুত্তোর’ কবিতা ।\nআধুনিক রবীন্দ্র উত্তর সাহিত্য বিষয়ে রবীন্দ্রনাথ “সাহিত্যে নবত্ম”(১৯২৭) এবং “আধুনিক কাব্য”(১৯৩৩) প্রবন্ধে তাঁর প্রতিক্রিয়া দিয়েছিলেন। তিনি এই আধুনিকতাকে “বেআব্রুতা ও নির্বিচার অলজ্জতা” বলে মনে করতেন। আধুনিকতার বিরুদ্ধে উঠেছিল পাশ্চাত্য অনুকরণের অভিযোগ । ” বাঁশরী” নাটকে, তিনি নায়িকার মুখ দিয়ে বলিয়েছিলেন, আধুনিক লেখকদের সাহিত্য ‘বানিয়ে তোলা লেখা’, ‘বই পড়া লেখা’ । তিনি আধুনিক সাহিত্যকে মনে করতেন,\n” ক্ষণজীবী বাক্য পতঙ্গের গুঞ্জন ধ্বনি ।” আধুনিক কবিদের বাস্তবতার দোহাই রবীন্দ্রনাথ মানেননি।\nতিনি মনে করতেন, “আধুনিকতা হচ্ছে দারিদ্র্যের আস্ফালন, আর লালসার অসংযম ।”আধুনিক কবিতার বিরুদ্ধে রবীন্দ্রনাথের আরো একটি অভিযোগ ছিল, “উগ্র মেধার প্রতাপ ও বিস্ময়কর দুর্বোধ্যতা ।”\nস্বয়ং রবীন্দ্রনাথ ঠাকুর তাঁর পূর্ববর্তী কবিদের,’ মধুসূদন -হেমচন্দ্র -নবীনচন্দ্রের ‘ কাব্য সংস্কার ভেঙে নতুন আঙ্গিক ও শৈলীতে আবির্ভূত হয়েছিলেন । তৎকালীন সমালোচকেরা রবি ঠাকুরের এই কাব্য রীতিকে খোলা মনে মেনে নিতে পারেননি। তিনি নিজেও স্বীকার করেছিলেন, সাহিত্যও বাঁক নিতে পারে । তিনি নিজের “শেষের কবিতা” য় অমিত রায়ের মুখ দিয়ে বলেছিলেন, “এখন থেকে ফেলে দাও মন ভোলাবার ছলা-কলা ছন্দোবদ্ধ ।” “বিশ্বকে নির্বিকার তদ্গত ভাবে দেখতে চায় আধুনিক কবিতা ।\n” কবিতার ইতিহাস যদি সত্যিই হয় তা টেকনিকের ইতিহাস, তাহলে তারই গরজে পদ্যছন্দের “সলজ্জ অবগুন্ঠন প্রথা” ভেঙে গদ্যের স্বাধীন ক্ষেত্রে স্বাভাবিক সঞ্চালনের জন্য উদ্ভাবিত হয় গদ্য ছন্দ । একথা তিনি নিজেই বলেছিলেন একসময়। রবীন্দ্র উত্তর আধুনিকতার বিরুদ্ধে অভিযোগ থাকা সত্ত্বেও রবীন্দ্রনাথ খোলা মনে আধুনিকতার সদর্থক দিককে স্বীকৃতি দিয়েছিলেন ।।\nকবিতার রূপকল্প : পর্ব ১৩\n১৯০০ সালের প্রারাম্ভে বা তার আগে-পরে বাংলা সাহিত্য জগতে দিকপাল নক্ষত্র গনের আবির্ভাব হয়েছিল । এঁদের মধ্যে জীবনানন্দ দাশ বয়সে একটু বড় ( ১৮৯৯–১৯৫৪) । সুধীন্দ্রনাথ দত্ত (১৯০১–৬০) , মনীশ ঘটক (১৯০২–৭৯), অচিন্ত্যকুমার সেনগুপ্ত (১৯০৩–৭৬), জসীমউদ্দীন (১৯০৩–৭৬), অন্নদাশঙ্কর রায় (১৯০৪–), প্রেমেন্দ্র মিত্র (১৯০৪–৮৮), অজিত দত্ত (১৯০৪–), বুদ্ধদেব বসু (১৯০৮– ৭৪) , সঞ্জয় ভট্টাচার্য (১৯০৯–৬৯) এবং বিষ্ণু দে (১৯০৯–) ইত্যাদি।\nআধুনিক কবিদের মধ্যে বয়সের সবচেয়ে বড় জীবনানন্দ দাশ। রবীন্দ্র পরবর্তী কালের সর্বশ্রেষ্ঠ কবি হিসেবে অবিসংবাদিত স্বীকৃতি পেয়েছেন। কবি জীবনানন্দ দাশকে নিয়ে আলোচনা একটু পরে করবো। প্রথমে যার কথা বলতে চাই, তিনি স্বনামখ্যাত প্রেমেন্দ্র মিত্র। প্রেমেন্দ্র মিত্র, সম্পূর্ণ আধুনিক কবি কিনা এ নিয়ে নানাজনের সংশয় আছে। কিন্তু গল্পকার হিসেবে তাঁর আধুনিকতা প্রবাদপ্রতিম।\nকবি হিসেবে প্রেমেন্দ্র মিত্র যেন নজরুল ও আধুনিকদের মধ্যে যোজক । দুই সময়কালের মধ্যে তিনি সেতু-বন্ধন করেছিলেন। বলা যেতে পারে, আধুনিকতার ভূমিকা তিনিই রচনা করেছিলেন। তাঁর কবিতায় রচনাগত সরলতা তাঁকে জনপ্রিয়তা দিয়েছে। রবীন্দ্র পরবর্তী কালে গদ্যছন্দের চর্চায় তিনি সফল হয়েছিলেন। তাঁর কবিতায় উৎকণ্ঠা বা সমাজ বিরোধিতা নেই। নেই বৈয়াকরণিক বিপর্যয় বা বাগভঙ্গির তীর্যকতা । তাঁর কবিতা সরল আশাবাদ দ্বারা প্রাণিত । তাঁর প্রথম কাব্যগ্রন্থ “প্রথমা” চাঞ্চল্য সৃষ্টি করেছিল :\n“এ মাটির ঢেলা কবে যে ছুঁড়িল সূর্যের পানে ভাই\nপৃথিবী যাহার নাম ?\nলক্ষ্যভ্রষ্ট চিরদিন সে যে ঘুরিয়া-ঘুরিয়া ফেরে\nসূর্যেরে অবিরাম ।”\n“আমি কবি যতো কামারের আর কাঁসারির আর ছুতোরের ,\nমুটে মজুরের —\nআমি কবি যত ইতরের ।”\nএই কবিতাকে কি ব্যঙ্গ করে রবীন্দ্রনাথ লিখেছিলেন তাঁর কবিতা “শৌখিন মজদুরি ।”\nঅনেক সময় তাঁর কবিতায় পাওয়া যায়, নজরুল সুলভ কাব্যিক বাগ্মিতা । প্রেমেন্দ্র মিত্রের কবিতা আমরা পাই পরাজিত মানুষের প্রতি মানবিক করুণা এবং মুক্ত পৃথিবীর মানব ইতিহাসের হাতছানি :\n” পৃথিবীর স্তরে স্তরে কত ঘুম অগাধ অধীর\nসুমের, মেম্ফিস, উর, নিনেভে, ওফির\nমরুর বালুকালুপ্ত গাঢ় ঘুম\nঅন্ধকারে আজো তার ঢেউ ।”\nশতাব্দীর সমান বয়সী কবি সুধীন্দ্রনাথ দত্ত। তিনি আত্মমগ্ন নির্জনতার কবি ছিলেন না। তিনি মনে করতেন, সভ্যতার বাইরে ব্যক্তিসত্তার অস্তিত্ব বা মুক্তি নেই। ‘ব্যক্তিগত মনীষায় জাতীয় মানস’ ফুটিয়ে তোলাই ছিল তাঁর লক্ষ্য। এলিয়ট বলেছিলেন, পোড়ো জমি আর ক্যাকটাসের কথা । সুধীন্দ্রনাথ বললেন, মরুভূমি আর ফণীমনসার কথা। “ভগ্ন সেতু নদীতে নদীতে/\nমরু নগরে নগরে ।” তাঁর প্রথম কাব্য “তন্বী” । পরবর্তীকালে প্রকাশিত হয়, ‘অর্কেস্ট্রা’, ‘ক্রন্দসী’, ‘উত্তর ফাল্গুনী’, এবং’সংবর্ত’। শেষ কাব্য ‘দশমী’ ।\n“অবশ্য অপ্রতিকার্য অন্তিম কুম্ভক:\nঅনুত্তার্য নাস্তির কিনারা ;\nবৈকল্যের ষড়যন্ত্রে তুঙ্গী ধ্রুবতারা\nও মগ্ন চুম্বক ।”\nকখনো লিখেছেন ,\n“জন্মাবধি যুদ্ধে যুদ্ধে, বিপ্লবে বিপ্লবে\nবিনষ্টির চক্রবৃদ্ধি দেখে, মনুষ্যধর্মের স্তবে\nনিরুত্তর, অভিব্যক্তিবাদে অবিশ্বাসী, প্রগতিতে\nযত না পশ্চাৎপদ , ততোধিক বিমুখ অতীতে।”\nকখনো রোমান্টিক হয়ে যান,\n“বাঁশির বর্বর কান্না, মৃদঙ্গের আদিম উচ্ছ্বাস ।”\n“তোমারে ভুলিবো আমি, তুমি মোরে, ভুলিবে\nমদনের চিতানলে অনঙ্গের হবে আবির্ভাব..”\nকবি অমিয় চক্রবর্তী (১৯০১–৮৬) রচনা ভঙ্গিতে রবীন্দ্রনাথ থেকে স্বতন্ত্র হলেও রবীন্দ্র ভাবনা মন্ডলের বাসিন্দা ছিলেন। তাঁর কাব্যগ্রন্থ ‘খসড়া’, এবং ‘একমুঠো’ প্রকাশের পরই তিনি পাঠকের নজরে আসেন। তাঁর অন্যান্য উল্লেখযোগ্য কবিতার বই ‘অভিজ্ঞান বসন্ত’, ‘দূর যানি’, ‘পারাপার’, ‘পালাবদল’ ইত্যাদি ইত্যাদি। অমিয় চক্রবর্তীর কবিতায় হপকিন্সের প্রভাব লক্ষ্য করা যায় ।\n“অন্ধকার মধ্যদিনে বৃষ্টি ঝরে মনের মাটিতে।\nবৃষ্টি ঝরে রুক্ষ মাঠে, দিগন্তপিয়াসী মাঠে, স্তব্ধ\nমরুময় দীর্ঘ তিয়াষার মাঠে…”\n” শুধু জানি আগুন, আগুনের কাজ, সৃষ্টির\nআগুন লাগলে প্রাণে\nতীব্র হানে বেদনা জাগবার, আর্টের আগুন\nমরিয়াকে টানে । ”\nকবি অমিয় চক্রবর্তীর কবিতায় আমরা পাই এক মরমীয়াবাদ । পাই অলৌকিকতা। পাই সেক্যুলার আধ্যাত্মিকতা ।\n“মেলাবেন তিনি ঝড়ো হাওয়া আর\nঐ ভাঙা দরজাটা।\nযিনি মেলান , তিনি ‘হে প্রভু ঈশ্বর মহাশয়।’\nমহামন্বন্তরের বেদনায় তাঁর কবিতার আলো আজো অনির্বাণ:\n“পাথরে মোড়ানো হৃদয় নগর\nজন্মে না কিছু অন্ন–\nএখানে তোমরা আসবে কিসের জন্য?….\nআসো যদি তবে শাবল হাতুড়ি\nআনো ভাঙাবার যন্ত্র\nনতুন চাষের মন্ত্র। ”\nকী অসাধারণ স্তবক !\nকবি বুদ্ধদেব বসু (১৯০৮–৭৪)\nতিনি একাধারে কবি, প্রাবন্ধিক, নাট্যকার, গল্পকার, অনুবাদক, সম্পাদক ও সাহিত্য-সমালোচক । বিংশ শতাব্দীর বিশ ও ত্রিশের দশকের নতুন কাব্যরীতির সূচনাকারী অন্যতম কবি । তবে সাহিত্য সমালোচনা ও কবিতা পত্রিকার প্রকাশ ও সম্পাদনার জন্য তিনি বিশেষভাবে সম্মাননীয়। ‘প্রগতি’ ও ‘কবিতা’ পত্রিকার সম্পাদক এবং ‘কবিতাভবন’ প্রকাশনার কর্ণধার হিসাবে আধুনিক বাংলা কবিতা আন্দোলনের প্রধান নেতা ও মুখ্য প্রচারক। তাঁর দ্বিতীয় কাব্যগ্রন্থ ‘বন্দীর বন্দনা’ প্রকাশের সঙ্গে সঙ্গে তাঁর কবি পরিচিতি খ্যাতি লাভ করে। পরবর্তীকালে তাঁর উল্লেখযোগ্য কাব্যগ্রন্থ ‘কঙ্কাবতী’, ‘দময়ন্তী’, ‘শীতে প্রার্থনা: বসন্তের উত্তর’,\n‘যে আঁধার আলোর অধিক’, ‘মরচে-পড়া পেরেকের গান’ প্রভৃতি। তিনি রোমান্টিক, অন্ত: প্রেরণায় বিশ্বাসী, ব্যক্তিস্বাতন্ত্র্যবাদ আস্থাশীল। তাঁর কবিতা পড়ে স্বয়ং কবিগুরু প্রীত হয়েছিলেন ।\nকাব্য জীবনের সূচনায় তিনি লিখেছিলেন :\n“আমি যে রচিত কাব্য, এই উদ্দেশ্য ছিল না স্রষ্টার,\nতবু কাব্য রচিলাম ; এই গর্ব বিদ্রোহ আমার।”\nতিনি মনে করতেন, প্রকৃতি ও চৈতন্যের দ্বন্দ্বই আধুনিকতার মূলকথা । তিনি র‍্যাঁবো , বোদলেয়ার, হেরডারলিন , রিলকের দ্বারা প্রভাবিত হয়েছিলেন। প্রাচীন ভারতের সবচেয়ে রোমান্টিক কাব্য কালিদাসের ‘মেঘদুত’-এর অনুবাদ করেছিলেন। তাঁর অসামান্য ‘দময়ন্তী’ কাব্যগ্রন্থ চিরন্তন যৌবনের বন্দনা । তাঁর কবিতায় আছে প্যাশনের তীব্রতা।\n“ঘুম নেই, স্বপ্ন নেই, দিন নেই,\nকিছু নেই , কিছু নেই…..\nআমার উন্মত্ত তীব্র, আত্মহারা\nভালোবাসা ছাড়া ।”\nবুদ্ধদেব বসুর সবচেয়ে ভালো কবিতা সংকলন\n“যে-আঁধার আলোর অধিক” । কেন উপমা, কেন ছন্দ, কিভাবে স্মৃতি বা মগ্নচৈতন্যে সঞ্চিত অভিজ্ঞতাপুঞ্জ থেকে তৈরি প্রেরণার তাড়নায় কবিতার জন্ম হয়, কিভাবে চৈতন্য সেই আবেগের তাড়নাকে বশীভূত করে , এইসব প্রশ্নের কাব্যময় জবাব খুঁজেছেন এই বইতে। কবির সঙ্গে কবির এই সংলাপের বিষয় কাব্যাদর্শ । তিনি বলতেন, প্রেরণা বিনা কবির গতি নেই , ‘ সারথি নিস্পৃহ যবে, সেইক্ষনে নিঃশেষ অর্জুন “।\nবিষ্ণু দে (১৯০৯–৮২) -র কবিতায় পাওয়া যায় এক বিবর্তন ধারা । তাঁর উল্লেখযোগ্য কাব্যগ্রন্থ\n‘উর্বশী ও আর্টেমিস’ , ‘ চোরাবালি’ , ‘অন্বিষ্ট’, ‘ আলেখ্য’, ‘স্মৃতি সত্তা ভবিষ্যৎ’, ‘ইতিহাসে ট্রাজিক উল্লাসে’ প্রভৃতি । তাঁর কাব্য জীবনে প্রথম পর্বে তিনি এলিয়টের দ্বারা প্রভাবিত ছিলেন। পরবর্তীকালে তাঁর কাব্যে এলুয়ার, লোরকা, নেরুদা প্রভৃতির ছায়া নজরে পড়ে। তিনি লিখেছিলেন, “মানুষের অরণ্যের মাঝে আমি বিদেশী পথিক ।” তিনি প্রার্থনা করেন, “মৈনাক ডুবিয়ে দিক পৃথিবীর জনতাকে আজ।” উজ্জীবনের ইশারা বিখ্যাত কবিতা “ঘোড়সোয়ার”\nএ গতিতীব্র অশ্বক্ষুর ধ্বনির মধ্যে:\n“হে প্রিয় আমার, প্রিয়তম মোর,\nআয়োজন কাঁপে কামনার ঘোর ।\nকোথায় পুরুষকার ?\nঅঙ্গে আমার দেবে না অঙ্গীকার ?”\nনাগরিক কবি সান্নিধ্য কামনা করেছেন প্রকৃতির,\n“শহরের মন যায় থেকে থেকে ছোট সেই গ্রামে ।”\nকবির প্রার্থনা তাই —– “জল দাও আমার শিকড়ে।”\nযে বিষ্ণুদে প্রথম পর্বের কবিতায় বিদেশি পুরাণের অনর্গল ব্যবহার করতেন, পরবর্তীকালে তিনি ফিরে আসেন দেশজ পুরাণের কাছে । তাঁর কবিতায় আসে রূপকথা, দেশজ- প্রাকৃত বাচন, কথ্য ভাষার ছন্দ ।\nএই সময়ে অন্য কবিদের মধ্যে অন্যতম মনীশ ঘটক (১৯০২–৭৯) । তাঁর কাব্য গ্রন্থের মধ্যে উল্লেখযোগ্য ‘শিলালিপি’, ‘যদিও সন্ধ্যা’, ‘বিদুষী বাক’ ইত্যাদি। কবি মনীশ ঘটকের কবিতাতেও প্যাশনের তীব্রতা আছে ।\n“হায় সখী , হায়\nতুমি তো জানিলে নাকো সেই মৃগায়ায়\nএক অস্ত্রে হত হলো মৃগী ও নিষাদ ।”\nএই সময় আমরা পেলাম কবি জসিমউদ্দিনকে । তিনি একাধারে কবি, গীতিকার, ঔপন্যাসিক ও লেখক। ‘পল্লীকবি’ উপাধিতে ভূষিত । জসীমউদ্‌দীন আবহমান বাংলার সাংস্কৃতিক ঐতিহ্যে লালিত প্রথম পূর্ণাঙ্গ আধুনিক কবি।ঐতিহ্যবাহী বাংলা কবিতার মূল ধারাটিকে নগরসভায় নিয়ে আসার কৃতিত্ব জসীমউদ্‌দীনের। তাঁর ‘নকশী কাঁথার মাঠ’ , ‘ রঙ্গিলা নায়ের মাঝি’ ও ‘সোজন বাদিয়ার ঘাট’ বাংলা ভাষার গীতিময় কবিতার উৎকৃষ্টতম নিদর্শনগুলোর অন্যতম। এগুলি দেশভাগের আগে প্রকাশিত হয় । তাঁর কবিতা বিভিন্ন ভাষায় অনূদিত হয়েছে। তাঁর সঙ্গে কুমুদরঞ্জন মল্লিকের কিছুটা মিল আছে।\n“তবুও গাঁয়ে নামলো না জল , গগনখানা ফাঁকা;\nনিঠুর নীলের বক্ষে আগুন করেছে যেন খাঁ খাঁ ।”\nওনার কলম :\n|| আমন্ত্রণ ||\n“তুমি যাবে ভাই – যাবে মোর সাথে, আমাদের ছোট গাঁয়,\nতুমি যাবে ভাই – যাবে মোর সাথে, আমাদের ছোট গাঁয়,…….”\nএই সময়ে অন্য কবিদের মধ্যে উল্লেখযোগ্য অজিত দত্ত (১৯০৭–৭৯) । অজিত দত্ত তাঁর কবিতায় এক নিপুণ রোমান্টিক সুর সংযোজন করেছিলেন । তাঁর সেই বিশিষ্টতা পাওয়া যায় তাঁর কাব্যগ্রন্থ ‘কুসুমের মাস’ ও ‘পাতাল কন্যা’গ্রন্থে :\n” তুমি ফুল ভালোবাসো? লাল ফুল? চোখে\nকঠিন সৌন্দর্যে যার নয়ন সে হয় প্রতিহত?\nআমিও কুসুমপ্রিয় । আজিকে তো কুসুমের মাস\nমোর হাতে হাত দাও, চলো যাই কুসুম-বিতানে।\nবসিয়া নিভৃত কুঞ্জে কহিবো তোমার কানে কানে\nকোন ফুলে ভরে আছি জীবনের মধু অবকাশ।”\nতাঁর কাব্য নায়িকা মালতী । সেই মালতি যেন লোককথার রাজকন্যা। সনেট রচনায় অজিত দত্ত কৃতিত্বের পরিচয় দিয়েছিলেন।\nঅন্যান্য উল্লেখযোগ্য, কবি অচিন্ত্যকুমার সেনগুপ্ত, হেমচন্দ্র বাগচী (১৯০৪–), অন্নদাশঙ্কর রায় (১৯০৪–), নিশিকান্ত রায়চৌধুরী (১৯০৯–), সঞ্জয় ভট্টাচার্য (১৯০৯–৬৯) প্রভৃতি। মূলতঃ কথাসাহিত্যিক অচিন্ত্যকুমার সেনগুপ্ত কবিতার বইয়ের সংখ্যা মাত্র সাত । হেমচন্দ্র বাগচীর কবিতায় চেয়ে দেখার আনন্দ আছে । তাঁর কবিতার বই ‘দীপান্বিতা’ , ‘মানস বিরহ’ । অন্নদাশঙ্কর রায়ের খ্যাতি মূলতঃ ছড়াকার হিসেবে বেশি । তাঁর বিখ্যাত ছড়া —-\n” তেলের শিশি ভাঙলো বলে খুকুর পরে রাগ করো\nতোমরা যে সব বুড়ো খোকা ভারত ভেঙে ভাগ\nতার বেলা ?”\n“পূর্বাশা”- পত্রিকার সম্পাদক কথাসাহিত্যিক সঞ্জয় ভট্টাচার্য কিছু ভালো কবিতা লিখেছিলেন। ‘সাগর ও অন্যান্য কবিতা’, ‘উর্বর উর্বশী’, ‘প্রাচীন প্রাচী’ প্রভৃতি তাঁর প্রধান কাব্যগ্রন্থ। তিনি তাঁর কাব্য জীবনে , এক এক পর্বে এক এক কবি দ্বারা প্রভাবিত হয়েছিলেন ।\n“এই আলো এই ছায়া যখন উধাও\nবিকেলের উপকূলে বিকেলের শ্বাস ফেলে চুপচাপ\nভালো-লাগা ভালো-লাগা মন—– নেই তা- ও\nতখনো হয়তো কিছু থাকবে কোথাও ।।”\nকবিতার রূপকল্প : পর্ব ১৪\n|| রবীন্দ্র পরবর্তী কাল এবং আধুনিকতার\nতিনি প্রকৃতির কবি, বিষণ্ণতার কবি । রবীন্দ্রোত্তর আধুনিক বাংলা কবিতায় তাঁর অবিসংবাদিত পরিচিতি নানাভাবেই প্রকাশ মুখর । রবীন্দ্র পরবর্তীকালে সর্বশ্রেষ্ঠ কবি হিসেবে স্বীকৃতি পেয়েছেন। তিনি জীবনানন্দ দাশ । ১৮৯৯ সালের ১৭ই ফেব্রুয়ারি বরিশালের এক শিক্ষিত পরিবারে জন্মগ্রহণ করেন জীবনানন্দ। জীবনানন্দ কবি কুসুমকুমারী দাশের পুত্র । জীবনানন্দের ঠাকুরদা সর্বানন্দ দাশগুপ্ত ছিলেন বরিশালের ব্রাহ্মসমাজ আন্দোলনের পুরোধা । পিতা সত্যানন্দ দাস একজন শিক্ষক । তিনি ছিলেন প্রবন্ধকার ও পত্রিকার প্রকাশক ।\nকবির ৫৬ বসন্তের ছোট্ট এক টুকরো জীবন কেটেছে চরম দারিদ্র্য ও সংগ্রামের মধ্য দিয়ে । কর্মজীবনে স্বাচ্ছন্দ্যের সঙ্গে কোথাও থিতু হতে পারেননি । তিনি বহু কলেজে অধ্যাপনা করেছেন । ১৯৩৫ সালে বুদ্ধদেব বসু, প্রেমেন্দ্র মিত্র, ও সমর সেন একটি নতুন কবিতার পত্রিকা প্রকাশ করেন যার নাম “কবিতা” । প্রথম সংখ্যায় জীবনানন্দের “মৃত্যুর আগে” কবিতাটি প্রকাশ পায় ।\nকবিতাটি পড়ার পর রবীন্দ্রনাথ ঠাকুর বলেছিলেন, “চিত্ররূপময়!” ১৯৩৮ সালে রবীন্দ্রনাথ ঠাকুর “বাংলা কাব্য পরিচয়” নামক একটি কবিতার সংকলন সম্পাদনা করেন । এই সংকলনে তিনি জীবনানন্দ দাশের কবিতা নিয়েছিলেন । বুদ্ধদেব বসু সম্পাদিত “কবিতা” পত্রিকার দ্বিতীয় সংখ্যাতে (১৩৪২) জীবনানন্দ দাশের অমর কবিতা ” বনলতা সেন” প্রকাশিত হয়। এই কবিতাটি বাংলা ভাষার অন্যতম জনপ্রিয় কবিতা ।\nজীবনানন্দ দাশ বাংলা রূপকথার ছাঁচে গল্প বলার ধারায় কবিতায় লৌকিকতার আমেজ নিয়ে আনেন । মানব সভ্যতার ইতিহাস চেতনার সঙ্গে রূপসী বাংলার নিসর্গ প্রীতিকে চিত্রিত করেন ।\n“কচি লেবু পাতার মতো নরম সবুজ আলোয়\nপৃথিবী ভরে গিয়েছে এই ভোরের বেলা;\nকাঁচা বাতাবির মতো সবুজ ঘাস– তেমনি সুঘ্রান\nহরিণেরা দাঁত দিয়ে ছিঁড়ে নিচ্ছে !\nগেলাসে গেলাসে পান করি….. … ”\nপ্রকৃতির বুকেই তাঁর প্রেম ।তাই কবি তাঁর মানসী শঙ্খমালাকে খুঁজেছেন নক্ষত্রে, সন্ধ্যার নদীর জলে, জোনাকি দেহে ,ধানক্ষেতে ,অঘ্রাণের অন্ধকারে :\n“খুঁজেছি নক্ষত্রে আমি কুয়াশার পাখনায়\nজোনাকি দেহ হতে খুজেছি তোমারে সেইখানে ধূসর প্যাঁচার মতো ডানা মেলে অঘ্রাণের অন্ধকারে\nধানসিঁড়ির মত ধানে আর ধানে\nতোমারে খুঁজেছি আমি নির্জন প্যাঁচার মতো প্রাণে।\nস্বভাবে তিনি ছিলেন অন্তর্মুখী ; দৃষ্টিতে ছিল চেতনা থেকে নিশ্চেতনা ও পরচেতনার শব্দরূপ আবিষ্কারের লক্ষ্য । তিনি ইতিহাস সচেতনতা দিয়ে অতীত ও বর্তমানকে অচ্ছেদ্য সম্পর্ক সূত্রে এক করেছেন । জীবনানন্দ বাংলা কাব্য সাহিত্যের যে অজ্ঞাত পূর্ব ধারা আবিষ্কার করেছিলেন তা জীবনানন্দের সমকালীন সময়ের কাব্য রসিক কিংবা নন্দনতাত্ত্বিকরা অনুধাবন করতে পারেননি । তাই জীবদ্দশায় তিনি কবি খ্যাতি পাননি । তাঁর বিখ্যাত কাব্যগ্রন্থ “বনলতা সেন” ১৯৫৩ সালে রবীন্দ্র পুরস্কারে ভূষিত হয় । ১৯৫৪ সালে তাঁর “শ্রেষ্ঠ কবিতা “গ্রন্থটির জন্য আকাডেমী পুরস্কার লাভ করেন ।\nতিনি মনে করতেন, “উপমাই কবিত্ব ।” তাই অনর্গল উপমা ব্যবহারে তাঁর কবিতা সচিত্র । গ্রাম বাংলার প্রতি মুগ্ধ কবি বলতে পারেন—-\nখুঁজিতে যাইনা আর ।”\nতাঁর সমালোচকদের উদ্দেশ্যে তিনি লিখেছিলেন—-\n“অদ্ভুত আঁধার এক এসেছে এ পৃথিবীতে আজ,\nযারা অন্ধ সবচেয়ে বেশি আজ চেয়ে দেখে তারা।”\n২২শে অক্টোবর, ১৯৫৪ সালে এক ট্রাম দুর্ঘটনায় অন্যমনস্ক আত্মস্থ ঘরে ফিরতে চাওয়া\nকবির পথচলা স্তব্ধ হয়ে যায় ।।\nকবিতার রূপকল্প: পর্ব:১৫\n|| রবীন্দ্র পরবর্তীকাল এবং আধুনিক কবিতার আন্দোলন ||\nএই পর্বে কবিতার রূপকল্প আলোচনা করার পূর্বে সেই সময়কার ঐতিহাসিক প্রেক্ষাপট আলোচনা করা জরুরি । তৎকালীন বিশ্ব পরিস্থিতি এবং অবশ্যই আমাদের দেশের রাজনৈতিক-অর্থনৈতিক ইতিহাস অনুধাবন না করলে , কবিতার আবহমানতাকে ধরা সম্ভব না ।\n১৯৩৬ সালে শুরু হয় স্পেনের গৃহযুদ্ধ, ১৯৩৭ সালে জাপান আক্রমণ করে চীন দেশ । অতঃপর শুরু হয় দ্বিতীয় মহাযুদ্ধ । ১৯৪১ সালে হিটলার সোভিয়েত ইউনিয়ন আক্রমণ করে । সারা বিশ্বব্যাপী ফ্যাসিবাদ বিরোধী মানুষের ফ্রন্ট গঠিত হয় । আমাদের দেশের ভিতরেও পরিস্থিতি ছিল অগ্নিগর্ভ । চল্লিশের দশকে সারা ভারতবর্ষের সঙ্গে বাংলাদেশ ( অখন্ড বাংলা) উত্তাল হয়ে ওঠে । রাজনৈতিক বিক্ষোভ আলোড়িত করে সমস্ত দেশকে। প্রতিরোধ রচনায় একত্র হয়ে ছিলেন রাজনৈতিক কর্মীদের সঙ্গে সংস্কৃতিকর্মীরাও । এই দশকে গান্ধীজীর ভারতছাড়ো আন্দোলন, আজাদ হিন্দ ফৌজের মুক্তি আন্দোলন, নৌসেনার বিদ্রোহ, ‘ডাক ও তার’ কর্মীদের হরতাল । চূড়ান্ত মুহূর্তে পৌঁছানো দেশের স্বাধীনতা সংগ্রাম । সেই সময় ইংরেজ শাসকবর্গের চরম ঔদাসীন্যে ও হৃদয়হীনতা পঞ্চাশের মহামন্বন্তর এবং ইংরেজ শাসকদের প্ররোচনায় হিন্দু-মুসলমানের দাঙ্গা । এই শতকের শেষে দ্বিখণ্ডিত ভারতবর্ষের স্বাধীনতা এলো । পূর্ববঙ্গ এবং পশ্চিম পাকিস্তান থেকে উদ্বাস্তু স্রোত এসে আছড়ে পড়লো এই দেশে।\nসাংবাদিক কুলদীপ নায়ার তাঁর আত্মজীবনীতে , তৎকালীন সময়ের ভয়াবহতা কিছুটা বর্ণনা করেছেন । স্বাধীনতা লাভের পর হিন্দু-মুসলিম-শিখ-পাঠানদের মধ্যে যে রক্তক্ষয়ী ভয়ঙ্কর সংঘাত হয়েছিল, তাতে কয়েক লক্ষ মানুষের জীবন হানি হয় । প্রাণ রক্ষার প্রবল আকাঙ্ক্ষা সৃষ্ট বাস্তুত্যাগে জনতার বিশাল কাফেলাকে তিনি মানুষের হিমবাহ রূপে বর্ণনা করেছেন ।\nসদ্য স্বাধীন হওয়া দেশে রাষ্ট্রীয় সরকারের বিরুদ্ধে সেই সময় কম্যুনিস্ট পার্টি বিপ্লবের সিদ্ধান্ত গ্রহণ করে। শুরু হয় তেভাগা আন্দোলন। এই সমগ্র পরিস্থিতি চল্লিশ দশকের বাংলা কবিতাকে বিশেষভাবে প্রভাবিত করেছিলো । শিল্পকলার সাহিত্যের ক্ষেত্রে কমিউনিস্ট পার্টি নিয়ন্ত্রণকারী ভূমিকা গ্রহণ করার চেষ্টা করে । এর সমর্থক ছিলেন ফরাসি কবি লুই\nআরাগঁ । শিল্প-কলা-সাহিত্যে রাজনৈতিক পার্টির\nহস্তক্ষেপ বুদ্ধদেব বসু , বিষ্ণু দে, অরুণ মিত্র মেনে নেননি। এই সময়ের অভিঘাতে বদলে যায় বিষ্ণু দের কবিতা , বুদ্ধদেব বসুর মতো কলাকৈবল্যবাদী কবিও লিখলেন :\n“বৃহন্নলা, ছিন্ন করো ছদ্মবেশ ।”\nপ্রগতিপন্থী এই কবি গোষ্ঠীর মধ্যে অগ্রণী ছিলেন সমর সেন (১৯১৬–৮৭) এবং সুভাষ মুখোপাধ্যায় (১৯১৯– ২০০৩) । কবি সমর সেন তাঁর আঠারো বছর বয়স থেকে ত্রিশ বছর বয়স পর্যন্ত মাত্র বারো বছর কবিতা লিখেছিলেন। প্রথম দিকে তিনি আধুনিক সভ্যতার বন্ধ্যাত্ব ও শূন্যতার কবি ছিলেন।\n” শ্রান্ত হয়ে এলো অগণিত কত প্রহরের ক্রন্দন\nতবু আমার রক্তে খালি তোমার সুর বাজে ।”\nতাঁর কবিতা পড়তে পড়তে মনে পড়ে এলিয়টের পদগুচ্ছ ” waste and void ” . তাঁর কবিতার ছন্দে আমরা পাই , ” চীনের গণিকা, মাতালের স্খলিত চিৎকার, লম্পটের পদধ্বনি, রেস্তোহীন\nগুলিখোর , চিৎপুরের ঘাটের নারীদলের কথা । বাংলা গদ্যছন্দে তিনি অনবদ্য। তাঁর কবিতা নির্মেদ\nনির্ভার , সরল ভাষা , কিন্তু একেবারে স্বকীয় । তিনি মনে করতেন, বিস্তীর্ণ নগরে যে আধুনিক সভ্যতার প্রতীক তার অবক্ষয় ও আসন্ন বিনাশ অবশ্যম্ভাবী । লিখলেন, ” আমাদের মৃত্যু হবে পান্ডুর মত । ” পান্ডুর অসংযত যৌনাচার এবং ধৃতরাষ্ট্রের সজ্ঞান অন্ধতা ।\n“তাই ঘরে বসে সর্বনাশের সমস্ত ইতিহাস\nঅন্ধ ধৃতরাষ্ট্রের মতো বিচলিত শুনি,\nআর ব্যর্থ বিলাপের বিকারে বলি :\nআমাদের মুক্তি নেই , আমাদের জয়াশা নেই ।”\nতাঁর চিত্রকল্প গুলি অসামান্য :\n—– ” চাঁদ ওঠে জ্বলন্ত খড়্গের মত”।\n—– “এখানে সন্ধ্যা নামল শীতের শকুনের মতো”।\n—– “বন্য মহিষের আক্রোশে জগদ্দল মেঘ\nঘন ঘন ডাকে ।”\n—– “উজ্জ্বল, ক্ষুধিত জাগুয়ার যেন\nএপ্রিলের বসন্ত আজ ।”\nতিনি মনে করতেন, অনুর্বর সভ্যতার ধ্বংস অনিবার্য, এবং তার ধ্বংসস্তূপ থেকে জন্ম নেবে নতুন সভ্যতা ।\n“কালের গলিত গর্ভ থেকে বিপ্লবের ধাত্রী\nযুগে যুগে নতুন জন্ম আনে ।”\nসাহিত্য সংস্কৃতিতে রাজনৈতিক মতবাদের উগ্ৰ হস্তক্ষেপ তিনি পরবর্তীকালে মেনে নিতে পারছিলেন না । বরং তাঁর মনে হচ্ছিল , ব্যক্তিগত সততা বজায় রাখার মধ্য দিয়েই কবি হতে পারেন প্রগতিশীল । ফলে নিজের রাজনৈতিক দলের সহকর্মীদের দ্বারা আক্রান্ত হয়েছিলেন । ব্যথিত কবি স্তব্ধ হয়ে গেলেন :\n” শুনি না আর সমুদ্রের গান\nথেমেছে রক্তে ট্রামের বাসের বেতাল স্পন্দন\nভুলে গেছি সাঁওতাল পরগনার লালমাটি…\nরোমান্টিক ব্যাধি আর রূপান্তরিত হয় কবিতায় “\nসুভাষ মুখোপাধ্যায় তাঁর কবিতার বই “পদাতিক” নিয়ে আবির্ভূত হয়ে সাড়া ফেলে দিলেন। আর তিনি প্রথম থেকেই রাজনীতিকে করে নিলেন কবিতার বিষয়। সেই সময় রাজনীতিকে কবিতার বিষয় করা নিয়ে বুদ্ধদেব বসুসহ অন্যান্যদের দ্বিধা ছিল, কিন্তু শৈল্য কুশলী সুভাষ পেয়েছিলেন অকুণ্ঠ অভ্যর্থনা । তাঁর এই সব কবিতায় ছিল ধ্বংসের মুখোমুখি দাঁড়িয়ে তারুণ্যের উদ্দীপনা ।\n“প্রিয়, ফুল খেলবার দিন নয় অদ্য\nধ্বংসের মুখোমুখি আমরা ।”\nচল্লিশ দশকে শুরু হলো কবিতার শেষ চরণে আশাবাদী সার কথা বলা। তাঁর অন্যতম শ্রেষ্ঠ কবিতা ” মিছিলের মুখ ।”\n“বিস্রস্ত কয়েকটি কেশাগ্র\nআগুনের শিখার মত হাওয়ায় কম্পমান।\nতখন অপ্রতিদ্বন্দ্বী সেই মুখ\nনিষ্কোষিত তরবারির মত …..।”\nএই কবিতায় প্রেম ও রাজনীতির অনবদ্য একাত্মতা।\nঅমরুশতক , হাফেজ, চর্যাপদ, গাঁথাসপ্তশতী থেকে শুরু করে সারা জীবন অনেক কবির কবিতা তরজমা করেছেন । তবে সবচেয়ে ফলপ্রসূ হয়েছিলেন তুর্কি কবি নাজিম হিকমতের কবিতা অনুবাদ করে। এরপরই তিনি লিখলেন “ফুল ফুটুক ” কবিতা গুচ্ছ । তাঁর জনপ্রিয় কবিতার স্তবক “ফুল ফুটুক না ফুটুক, আজ বসন্ত” । এই কবিতাগুচ্ছে আছে শহরতলীর চটকল কেন্দ্রিক বস্তি জীবনের সব চিত্রকল্প।একসময় যিনি ফুল খেলা নিয়ে বিদ্রুপ করেছিলেন তিনি পরবর্তীকালে সন্ধ্যামণি ফুল ফোটাবার কথা বললেন। তাঁর ” কাল মধুমাস” আত্মজৈবনিক কবিতা যেখানে ফিরে আসে হারানো সব স্মৃতি।\n“পদাতিক কবি” সুভাষ মুখোপাধ্যায় আকাশের নিচে দাঁড়িয়ে জীবনের কথা লিখে গেছেন। তিনি জানতেন, ” নটেগাছ মুড়োলেও বীজ থেকে জন্ম দেবে মাটি ।”\nপদাতিক কবির স্মরনীয় কবিতা :\n” শতাব্দী লাঞ্ছিত আর্তের কান্না\nচিনে নেবে যৌবন আত্মা।”\nকবিতা — ‘ বায়ে চলো ভাই , বায়ে চলো’\nআমাদেরই লাল রক্তে রঙিন সকাল”।\nঅরুণ মিত্র । কবি অরুণ মিত্র সুভাষ মুখোপাধ্যায়ের সমসাময়িক বটে, কিন্তু তিনি সুভাষের মত নিষ্ঠাবান রাজনৈতিক কর্মী ছিলেন না । কবি হিসেবে তিনি একেবারেই স্বতন্ত্র। তিনি অনুভব করেছিলেন, শিল্পসাহিত্য সৃজন একক সাধনার বস্তু । ‘ প্রান্তরেখা’ কবিতার পর , তাঁর লেখা প্রায় বন্ধ হয়ে গিয়েছিল । এরপর তিনি ফ্রান্সে চলে যান । ফরাসি কবিতার সঙ্গে পরিচয় তাঁকে আপন পথে এগোতে আত্মবিশ্বাস যোগায় ।\nধ্যানলীন অরুণ মিত্রের কবিতা । স্বগতোক্তর মত অন্তর্লীন কবিতা রচনা আদর্শ তিনি প্রধানত অর্জন করেছেন স্যাঁ ঝন্ , পেরসে , পোল এলুয়ার প্রভৃতির কাছ থেকে । তাঁর অসামান্য স্তবক–\n” সমস্ত লাবণ্য শব্দেই ছেঁকে তোলা যাবে “\n” আমি বাক্য দিয়ে আমার প্রেম প্রমাণ করেছি”\nকবি বীরেন্দ্র চট্টোপাধ্যায়\n২০২০ সাল কবি বীরেন্দ্র চট্টোপাধ্যায়ের জন্মশতবার্ষিকী । আজীবন আধুনিক বাংলা কবিতায় তিনি যে কত প্রাসঙ্গিক, আজও তা তাঁর কবিতা পড়লেই বোঝা যায় । তাঁর সমস্ত উচ্চারণ, শব্দগুলির জন্ম যেন উঁচু ঘাড় , ফোলানো শিরা , আর উঁচু পর্দা থেকে । কিন্তু তা বিশুদ্ধ কাব্যগুনে পুষ্ট । সমস্ত অসাম্যের বিরুদ্ধে, সমস্ত লাঞ্ছনার বিপরীতে তাঁর প্রচন্ড রণহুঙ্কার ধ্বনিত হয় । দেশভাগ, পার্টি ভাগ, খাদ্য আন্দোলন থেকে শুরু করে নকশালবাড়ি আন্দোলন, জরুরি অবস্থা, বন্দী মুক্তি আন্দোলন ——– তাঁর লড়াই, তাঁর সংগ্রাম। পাশাপাশি মধ্যবিত্ত মন- মেজাজ- মানসিকতাকে চাবকে শাসনের পর বিধ্বস্ত দেহে তাঁর হৃদয় থেকে উৎসারিত রক্তমাখা শব্দ—- একটি নির্মল প্রেমের কবিতা ।\nঢাকাই টানে বাঙাল ভাষায় কথা বলতেন। কবিতা মাথায় এলে হাতের কাছে যা পেতেন—— তাতেই লিখে রাখতেন। এই ভাবেই একদিন লিখলেন কালজয়ী কবিতা :\nতোমার স্বদেশ তাহলে মরুভূমি ।\nযখন প্রলয় আসে, সে বোবা ও অন্ধ হয়ে যায়।”\nসরল সাদাসিধে জীবনযাপনে, নিজের আদর্শ,দ স্বাধীনতা ও সততার প্রতি দায়বদ্ধতায় অন্য কারো সঙ্গে যাঁর মেলেনা । তাই তাঁকে রাখা হয় , মানিক বন্দ্যোপাধ্যায় ও ঋত্বিক ঘটকের পাশে। দেশভাগ তাঁকে আলোড়িত করেছিলো :\n“আমার জন্মভূমিকে এখন আমি স্বদেশ বলতে পারিনা ।”\nমুখোশ পরা মানুষ দেখতে দেখতে ক্লান্ত কবি লিখলেন :\n“আসলে মুখোশ মোটেই বাইরের নয়। বরং ভিতরের\nযাকে আমরা সত্তিকারের মুখ ভাবি\nতেমন কিছুই মানুষের নেই।”\nতাঁর আত্মমর্যাদা বোধ ছিল প্রখর। বলতেন, “কবি যত শক্তিমান ই হন , তাকে ভালো মানুষও হতে হবে ।” একজন প্রকৃত বামপন্থী কম্যুনিস্ট । তাঁর উচ্চারণ স্লোগান হয়েও কবিতা , সোচ্চার হয়ে ওঠা মন্ত্র ; কবিতার মন্ত্র :\n“অন্ন বাক্য, অন্ন প্রাণ\nঅন্ন ধ্বনি, অন্ন মন্ত্র ,অন্ন আরাধনা ।”\nস্বদেশের প্রতি তাঁর গভীর মমতা ঝড়ে পড়তো :\n“তোর কি কোন তুলনা হয়?\nতুই ঘুমের মধ্যে জলভরা মেঘ,\nজাগরণে জন্মভূমির মাটি ।”\nদ্বিতীয় মহাযুদ্ধ , মহামন্বন্তর , হিন্দু-মুসলমান দাঙ্গার রক্ত কলুষিত দিনগুলিতে যাত্রা শুরু করলেন কবি সুকান্ত ভট্টাচার্য ( ১৯২৬–৪৭) । আত্মপরিচয় দিয়ে তিনি লিখলেন, “আমি এক দুর্ভিক্ষের কবি,/ প্রত্যহ দুঃস্বপ্ন দেখি, মৃত্যুর সুস্পষ্ট প্রতিচ্ছবি ।” দেশ যখন সাম্রাজ্যবাদ- বিরোধী আন্দোলনে উত্তাল, তখন সুকান্তর কবিতায় পেলাম পরাধীনতার বেদনা :\n“এদেশে জন্মে পদাঘাতই শুধু পেলাম,\nঅবাক পৃথিবী! সেলাম, তোমাকে সেলাম।”\nতাঁর দ্যুতিময় ছত্র :\n“ক্ষুধার রাজ্যে পৃথিবী গদ্যময়;\nপূর্ণিমার চাঁদ যেন ঝলসানো রুটি ।”\nইংরেজ কবি অডেনের “Night Mail” কবিতা থেকে বীজ এসে অঙ্কুরিত হলো সুকান্তর ” রানার ” ।\nপ্রগতি আন্দোলন প্রভাবিত আরো কয়েকজন কবি হলেন, বিমল চন্দ্র ঘোষ, জ্যোতিরিন্দ্র মৈত্র, সরোজ দত্ত, চঞ্চল কুমার চট্টোপাধ্যায় এবং দিনেশ দাস । বিমল চন্দ্র ঘোষ প্রথমদিকে কবিতা লিখলেও পরের দিকে তিনি বিখ্যাত গান রচনা করেছিলেন । যেমন, ” উজ্জ্বল এক ঝাঁক পায়রা ” , ” ঝড় উঠেছে বাউল বাতাস ” । কবি জ্যোতিরিন্দ্র মৈত্র র কবিতায় বিষ্ণু দের প্রভাব স্পষ্ট । উত্তরকালে বিখ্যাত নকশালপন্থী নেতা কবি সরোজ দত্ত ।\nচল্লিশের দশকের প্রথমার্ধে কবি হিসেবে পরিচিতি লাভ করেছিলেন চঞ্চল কুমার চট্টোপাধ্যায় । তাঁর তিনটি কাব্য সংকলন প্রকাশিত হয়েছিল। চল্লিশ দশকের অন্যান্য স্বনামধন্য কবিরা হলেন , কিরণ শঙ্কর সেনগুপ্ত, মনীন্দ্র রায়, মঙ্গলাচরণ চট্টোপাধ্যায়, রাম বসু, অসীম রায় প্রভৃতি । কবি কিরণশঙ্কর সেনগুপ্ত র মমতাময় আত্মস্থতা :\n” অংকুর থেকে আস্তে আস্তে ফুল\nবীজ থেকে আস্তে আস্তে ধান\nসময় লাগে…. ।”\nএই কবিতার ব্যপ্তি ও রেশ চেতনায় গেঁথে যায়।\nকবি মনীন্দ্র রায় দক্ষতার সঙ্গে কবিতা রচনা করেছেন । তাঁর কবিতার প্রধান বিষয় হল প্রবাহ কাল ।\n” এই করতলে\nআয়ুর মতোই আমি কয়েকটি রেখায়\nবন্দি করে রেখেছি ত্রিকাল ।”\nকি অসাধারণত্ব !\nকবি সিদ্ধেশ্বর সেন কবিতা লেখা শুরু করেন চল্লিশ দশকের কারফিউর রাতগুলিতে। তাঁর কবিতায় ভারতীয় ঐতিহ্য আত্মস্থ , শ্লোকের প্রতিধ্বনি । তিনি ধরতে চান কবিতায় চিরন্তন ধৈর্য :\n” এই প্রাণময় গ্রহে , নৃত্যপর ঘুরণে, আহ্নিকে,\nমুক্তি চাই মানবতা , অবিচ্ছিন্ন সময়ের দিকে ।”\nগ্রামগঞ্জের অখ্যাত কিছু ভালোলাগা মানুষ ও দ্রষ্টব্য স্থান\nঅবসর সময়ে খবরের, প্রবন্ধ / By Author / December 27, 2018 December 27, 2018\nসুদীপ ঘোষাল আমি দূর দূরান্তে না গিয়ে কাছাকাছি…\nসমাজ বিকাশে প্রযুক্তি ও তার ব্যবহার\nপ্রবন্ধ, মানুষের স্বার্থটা পরোক্ষ এবং গৌণ / By Author / December 27, 2018 December 27, 2018\nরণেশ রায় মানব সমাজ বিকাশে প্রযুক্তি মানব সমাজের…\nপ্রবন্ধ, রেল ব্যবস্থা চালু / By Author / January 27, 2019 January 27, 2019\nবটু কৃষ্ণ হালদার সমগ্র পৃথিবীতে যে কোন দেশের…\nঅংশ বজ্য পদার্থ হিসাবে, প্রবন্ধ / By Author / January 28, 2019 January 28, 2019\nডাঃ মুহাম্মাদ মাহতাব হোসাইন মাজেদ কিডনীতে পাথর হওয়া…\nহারানো শৈশব // বটু কৃষ্ণ হালদার\nচাঁদে ওঠার পরিকল্পনায়, প্রবন্ধ / By Author / January 28, 2019 January 28, 2019\n“জীবন পথের গোলক ধাঁধায় বিচিত্র বৈভব, আজকে কেমন…\nইকো পার্কে একদিন\nপ্রবন্ধ, মসৃণ ও পরিপাঠি / By Author / January 29, 2019 January 29, 2019\nমিজানুর রহমান মিজান মানব জীবন ক্ষয়িষ্ণু এ পৃথিবী…\nকবির উপলব্ধি // শেষ ভাগ // রনেশ রায়\nকবিতায় যার বাংলা, প্রবন্ধ / By Author / February 13, 2019 February 13, 2019\nএবার কবি মধুসূদনের উপলব্ধির প্রেক্ষাপটে বাংলা তথা মাতৃভাষার…\nভাবান্তরিত তথা অনুবাদ সাহিত্য নিয়ে কিছু কথা // রণেশ রায়\nআমার প্রত্যয়ে আমার চেতনায়, প্রবন্ধ / By Author / March 2, 2019 March 2, 2019\nনিচের ইংরেজি কবিতার ভাবানুসারে লেখা কবিতাগুলোর কিছু স্কুল…\nঅজ উবাচ // সুব্রত মজুমদার\nগাছ পাঁঠা বলে ডাকেন, প্রবন্ধ / By Author / March 22, 2019 March 22, 2019\nপ্রগতির গতি // অভ্র ঘোষাল\nপ্রবন্ধ, সম্বন্ধে অবগত / By Author / March 24, 2019 March 24, 2019\nএই পৃথিবীর বুকে মনুষ‌্য জন্ম প্রাকৃতিক বিবর্তনের ভিন্নতর…\nপ্রবন্ধ, ভালোবাসা মাথা জানে / By Author / March 28, 2019 March 28, 2019\n.অনুভূতি সবসময় আমাদের দুর্বলতা, সবসময় আমরা এই অনুভূতির…\nতোমার চরিত্র তোমার কাছে // প্রিয়নীল পাল\nপ্রবন্ধ, যদি সত্যিই পারে / By Author / March 31, 2019 March 31, 2019\nতিনি চারিত্রিক, আপনি চরিত্রহীন, সে নিজেকে খারাপ করেছে,…\nহৃদয়ে রমা // মৌ সাহা\nঅফুরন্ত ভালোবাসা, প্রবন্ধ / By Author / April 7, 2019 April 7, 2019\nবাংলা চলচ্চিত্র অর্থাৎ স্বর্ণযুগের প্রথিতযশা নায়িকাদের মধ্যে সুচিত্রা…\nচিকিৎসা বিজ্ঞানী ডাঃ স্যামুয়েল হানেমানের জীবনী // ডা: মুহাম্মাদ মাহতাব হোসাইন মাজেদ\nডা. হানেমান, প্রবন্ধ / By Author / April 10, 2019 April 10, 2019\nআমরা সবাই জানি হোমিওপ্যাথি চিকিৎসাবিজ্ঞানের জন্ম জার্মানিতে। বিজ্ঞানী…\nআদি প্রজ্ঞার বহুমুখী দরজা খুলেছেন অরুণেশ ঘোষ // তৈমুর খান\nঢেউকে দাবিয়ে রাখা, প্রবন্ধ / By Author / April 28, 2019 April 28, 2019\nএক প্রজ্ঞার কাছে মাথা নত হয়ে আসে আমার।…\nনারী নির্যাতন // একটি বিশ্লেষণ // অভ্র\nঅধিকাংশ দেশে, প্রবন্ধ / By Author / April 28, 2019 April 28, 2019\nজ্ঞানবিজ্ঞান ও প্রযুক্তির দিক দিয়ে বিশ্ব অভূতপূর্ব উন্নতি…\nবাংলার নিঃশব্দ আর্তনাদ // ছোটো প্রবন্ধ // তন্ময় সিংহ রায়\nইংরিজি মিডিয়াম থেকে, প্রবন্ধ / By Author / April 28, 2019 April 28, 2019\nসাত হাজার অতিক্রান্ত…\nক্ষমতার বৈষম‌্যের, প্রবন্ধ / By Author / April 28, 2019 April 28, 2019\nআত্মনিরীক্ষার ভিন্নস্বরের কবি স্বদেশ সেন – তৈমুর খান\nপ্রবন্ধ, মাঝখানে দিতে / By Author / May 19, 2019 May 19, 2019\nআত্মমগ্ন সংবেদনায় নিরন্তর হেঁটে যাওয়া যে কবিকে আমরা…\n'সত্যের আলো', প্রবন্ধ / By Author / May 19, 2019 May 19, 2019\nনমস্কার আমি চন্দ্র গুপ্ত। মে দিবসে স্টোরি অ্যান্ড…


রিটার্ন পলিসি - বেশতো\nরিটার্নপলিসি নিয়ে কি ভাবছো?\nরিটার্নপলিসি নিয়ে যতো পোস্ট লেখা হয়েছে\nআরামে কেনাকাটার সহজ মাধ্যম অনলাইন শপিং। ঘরে বসে শুধু ক্লিক করলেই পছন্দের পণ্যটি চলে আসবে আপনার ঠিকানায়। কিন্তু অনলাইনে কেনা পণ্য পেয়ে আপনি কতটুকু সন্তুষ্ট? আপনি কি বিড়ম্বনার শিকার হচ্ছেন। যে পণ্যটি কম্পিউটারের স্ক্রিনে দেখে ভালো লেগেছে হাতে পেয়ে বাস্তবে সেটা আর ভালো লাগছে না । রং মিলছেনা, ছেঁড়া-ফাটাসহ দেখা দিচ্ছে নানান সমস্যা। অনলাইনে পণ্য কিনে এ ধরনের আফসোসের দিন শেষ! কারণ দেশের সবচেয়ে বড় অনলাইন শপিংমল আজকের ডিল এধরনের বিড়ম্বণা রোধে আপনাকে দিচ্ছে পুণরায় পণ্য পরিবর্তন অথবা মূল্য ফেরত নেবার সহজ ব্যবস্থা। তাই এখন অনলাইনে কেনাকাটা করে ঠকার ভয় একদমই নেই। চলুন দেশ সেরা এই অনলাইন শপটির পণ্য পরিবর্তণ ও মূল্য ফেরত প্রক্রিয়া দেখে নেই।\nমূল্য ফেরত প্রক্রিয়া:\nপণ্য গ্রহনের পর যে কোন কারনে ক্রয়কৃত পণ্যের সম্পূর্ণ মূল্য আপনি ফেরত পেতে পারেন। সেক্ষেত্রে পণ্য গ্রহনের পর সর্বোচ্চ ২৪ ঘণ্টার মধ্যে আপনি complain@ajkerdeal.com এ ই মেইল করতে হবে অথবা আজকেরডিলের হটলাইন নাম্বার ০৯৬১২ ০০৭ ০০৭ এ ২ চেপে এবং কর্তৃপক্ষকে অবহিত করতে হবে। উল্লেখ্য যে পণ্যের পুরো টাকা ফেরত নেবার ক্ষেত্রে পণ্যটি সম্পূর্ণ অক্ষত/ ত্রুটিমুক্ত অবস্থায় থাকতে হবে এবং ফেরত পাঠানোর সকল পরিবহন খরচ আপনাকে বহন করতে হবে।\nপণ্য পরিবর্তন প্রক্রিয়া:\nপণ্য গ্রহনের পরে আপনি পণ্যের যে কোন সমস্যায় (যেমন : পণ্য ভাঙ্গা , ছেঁড়া, পণ্য কাজ না করা, ছবির সাথে পণ্যের মিল না থাকা ইত্যাদি) ক্ষেত্রে আপনি পরিবর্তিত পণ্য গ্রহণ করতে পারবেন। সেক্ষেত্রে পণ্য গ্রহনের পর সর্বোচ্চ ২৪ ঘণ্টার মধ্যে আপনি complain@ajkerdeal.com এ ই মেইল করতে হবে অথবা আজকেরডিলের হটলাইন নাম্বার ০৯৬১২ ০০৭ ০০৭ এ ২ চেপে এবং কর্তৃপক্ষকে অবহিত করতে হবে। উল্লেখ্য যে এ সংক্রান্ত সকল পরিবহন খরচ আজকেরডিল সম্পূর্ণ বহন করবে।\nএবারে আজকের ডিল সম্পর্কে দুটি কথা:\nআজকের ডিল ডট কম অনলাইন শপিং ও স্মার্ট শপিং এর জগতে আলোড়ন সৃষ্টিকারী বাংলাদেশের সর্ববৃহৎ অনলাইন মার্কেটপ্লেস। বাংলাদেশের প্রথম বাংলা অনলাইন শপিং সাইট হিসেবে আজকের ডিল ডট কম ইতিমধ্যে বেশ জনপ্রিয়তা অর্জন করতে সক্ষম হয়েছে। আজকের ডিল ডট কম মূলত একটি ই-কমার্স সাইট। অনলাইনে কেনাকাটা করতে আগ্রহীরা দেশের যে কোন প্রান্ত থেকে অনলাইনে আজকের ডিল ডট কমের ওয়েব সাইটে গিয়ে পছন্দ মত পন্যের অর্ডার দিয়ে পন্য ক্রয় করতে পারেন। গ্রাহকদের সর্বক্ষণিক সহযোগিতায় আজকের ডিল ডট কম এর রয়েছে একঝাঁক তরুন ও উদ্যোমী কর্মী যারা সর্বদায় আপনাদের সেবায় নিয়োজিত।\nতাহলে আর ভয় কেন? আজকের ডিল থেকে শপিং করুন ঝড়ের গতিতে আর ডেলিভারী নিন তুফানের বেগে। আর মাথা নষ্ট করা আকর্ষণীয় সব অফার পেতে চোখ রাখুন আজকের ডিলে।\n*আজকেরডিল* *রিফান্ডপলিসি* *রিটার্নপলিসি* *স্মার্টশপিং* *অনলাইনশপিং*


পাহাড়ে গেলেন দিতিপ্রিয়া, সঙ্গী কে?: Ditipriya Roy is in Darjeeling for shooting | TV9 Bangla News\nবাংলা সংবাদ » বিনোদন » টিভি » পাহাড়ে গেলেন দিতিপ্রিয়া রায়, সঙ্গী কে?\nপাহাড়ে গেলেন দিতিপ্রিয়া রায়, সঙ্গী কে?\nদিতিপ্রিয়া নিজে হ্যাশট্যাগে ‘শুট’ কথাটি লিখেছেন। তা দেখেই নেট নাগরিকদের একটা বড় অংশ মনে করছে, শুটিং করতেই পাহাড়ে গিয়েছেন দিতিপ্রিয়া।\nPublished On - 19:37 PM,5Apr 2021\nটি-শার্ট, জিন্স। ছোট চুলের সাজ। রিয়েল লাইফে তিনি যেমন, ঠিক তেমন লুকেই সোশ্যাল ওয়ালে ছবি শেয়ার করলেন অভিনেত্রী (Actress) দিতিপ্রিয়া রায় (Ditipriya Roy)। জনপ্রিয় ধারাবাহিক ‘করুণাময়ী রাণি রাসমণি’-র রানিমা নয়। এ হলেন দিতিপ্রিয়াই। পাহাড়ে গিয়েছেন। সোশ্যাল মিডিয়ার ছবি সে তথ্যই দিচ্ছে। কিন্তু কেন?\nদিতিপ্রিয়া নিজে হ্যাশট্যাগে ‘শুট’ কথাটি লিখেছেন। তা দেখেই নেট নাগরিকদের একটা বড় অংশ মনে করছে, শুটিং করতেই পাহাড়ে গিয়েছেন দিতিপ্রিয়া। তিনি রয়েছেন দার্জিলিংয়ে। কিন্তু কীসের শুটিং, সে বিষয়ে কোনও মন্তব্য করেননি পর্দার ‘রানি মা’।\nসাধারণত দিতিপ্রিয়ার সঙ্গে সব সময়ই থাকেন তাঁর মা সুদীপ্তা রায়। শুটিংয়ে প্রত্যেক দিন মেয়েকে সঙ্গে নিয়ে যাওয়া সুদীপ্তার বহু বছরের অভ্যেস। ফলে দার্জিলিংয়েও দিতিপ্রিয়া শুটিং করতে গেলে মা সঙ্গী হবেন, এমনটাই মনে করছেন তাঁর অনুরাগীরা।\nগত কয়েক বছর ধরে ‘করুণাময়ী রাণি রাসমণি’-র সাফল্য ধরে রেখেছেন দিতিপ্রিয়া। ছোট বয়স থেকে শুরু করে রাসমণির বড় বয়সের অভিনয়েও তিনি সমান সাবলীল। দর্শকের ভালবাসা তাঁকে ঋদ্ধ করেছে। তবে এই সাফল্যের কৃতিত্ব কখনও একা নিতে চান না দিতিপ্রিয়া। তিনি বহু সাক্ষাৎকারে একাধিকবার স্বীকার করেছেন, এই সাফল্য গোটা টিমের। টেলিভিশনের পাশাপাশি বড় পর্দাতেও কাজ করছেন অভিনেত্রী। তাঁকে বড় পর্দায় দেখার অপেক্ষায় দর্শক।\nআরও পড়ুন, মানুষ নিজের মনের ইচ্ছেপূরণ করতে না পারলেই ট্রোল করে: দেবলীনা কুমার\nটলিউড6days ago


অশান্ত সীমান্তে নেই খুশির ছোঁয়া! ইদে হল না 'মিষ্টি' সৌজন্য | Mahanagar24x7\nঅশান্ত সীমান্তে নেই খুশির ছোঁয়া! ইদে হল না ‘মিষ্টি’ সৌজন্য\nডেস্ক: শীত-গ্রীষ্ম-বর্ষা, দেশ যখন ঘুমোয় ওরা অতন্দ্র পাহাড়ায় থাকে সারা বছর৷ ভারত হোক কিংবা পাকিস্তান, দুই দেশের সেনা জওয়ানরা মাতৃভূমির প্রতি দায়বদ্ধতা থেকে সীমান্তে নিজেদের কর্তৃব্য পালনে ব্রতী৷ তাই উৎসবের দিনগুলিতেও পরিবার-পরিজনকে ছেড়ে কাটাতে হয় কাঁটাতারকে সঙ্গী করেই৷ এভাবেই চলে আসছে দশকের পর দশক৷ দু’দেশের সম্পর্কের তিক্ততা এবং ছায়াযুদ্ধের মধ্যেও একে অপরকে আপন করে নেয় দু’দেশের জওয়ানরা৷ তাই রাষ্ট্র-কূটনীতি-রাজনীতির বেড়াজাল টপকে উৎসবের দিনগুলিতে সৌজন্য বিনিময় করে থাকে প্রতিবেশি দুই দেশের জওয়ানরা৷ দেওয়ালি হোক কিংবা পবিত্র ইদ, গোলাগুলি ছেড়ে সৌজন্যের বাতাবরণে মোড়া থাকে সীমান্ত৷ হয় মিষ্টি বিনিময়৷ কিন্তু এবার ব্যতিক্রম৷ খুশির ইদের ছোঁয়া কাঁটাতাড়কে উপড়ে ফেলতে পারল না৷ ভারত-পাক সম্পর্কে তিক্ততা এতটাই গাঢ় হয়েছে, যে ওয়াঘা-আটারি সীমান্তে মিষ্টি বিনিময় করল না দুই দেশের সেনা জওয়ানরা৷\nসেনাবাহিনী সূত্রে খবর, সম্প্রতি সীমান্তগুলিতে পাকিস্তান যেভাবে সংঘর্ষবিরতি লঙ্ঘন করছে, তাতে প্রতিদিনই প্রাণ হারাচ্ছে ভারতীয় জওয়ানরা৷ কিছুদিন আগেই পাক রেঞ্জার্সের গুলিতে বিকাশ গুরুং নামে এক সেনা জওয়ান শহিদ হয়েছেন। পাকিস্তান এতটাই প্রহিংসা পরায়ণ হয়ে উঠেছে, যেখানে ইদের নমাজকে তোয়াক্কা না করেই পাক রেঞ্জার্সরা সীমান্তে গোলা-গুলিতে মেতে উঠেছে৷ শুধুমাত্র চলতি বছরেই হাজারবারের বেশি সংঘর্ষবিরতি লঙ্ঘন করেছে পাক বাহিনী।\nইদ উৎসবকে পিছনে ফেলে কাশ্মীর সীমান্তও উন্মত্ত হয়ে উঠেছে জেহাদিরা৷ ইদের দিনেও অশান্তির হাত থেকে ছাড় নেই উপত্যকার। ইদের নমাজ শেষ হতে না হতেই নিরাপত্তা বাহিনীর উপর পাথর হামলা হয়েছে শ্রীনগরে। আইএস-এর পতাকা তোলা হয়েছে। বিক্ষোভ সরগরম ভূ-স্বর্গ। যদিও ইদে ১১৫ জন বন্দিকে মুক্তি দেওয়ার কথা ঘোযণা করেছে জম্মু-কাশ্মীর প্রশাসন। কিন্তু শান্তির লেশমাত্র নেই জম্মু-কাশ্মীরে৷\nPrevious articleপাইথনের পেট কাটতেই বেরল নিখোঁজ পৌঢ়ার বীভৎস দেহ\nNext articleভণ্ড গুরুর আশ্রম থেকে নিখোঁজ ৬০০ তরুণী, তদন্তে পুলিশ


Vastu Tips for Money: টাকার সমস্যা মেটাতে ব্যাগে এই ৩ জিনিস ভুলেও রাখবেন না! গৃহলক্ষ্মী রুষ্ট হন - Money and wealth related problems will go away and griha lakshmi will stay after maintaining these vastu tips at home soc - Aaj Tak Bangla\nVastu Tips for Money: টাকার সমস্যা মেটাতে ব্যাগে এই ৩ জিনিস ভুলেও রাখবেন না! গৃহলক্ষ্মী রুষ্ট হন\nVastu Tips for Money: বাস্তুশাস্ত্র (Vastu Shastra) মতে আমরা অজান্তেই অনেক সময় এমন কিছু ভুল করি। যা জীবনে বিপদ (Crisis) ডেকে আনে আরও। কিছু বাস্তু টিপস (Vastu Tips) মেনে চললে, এই সমস্যা থেকে মুক্তি মিলতে পারে। জানুন কীভাবে মা লক্ষ্মীকে (Maa Lakshmi) সন্তুষ্ট করবেন।\nঅর্থনৈতিক সমস্যা দূর করুন এই বাস্তু টিপসগুলি মেনে\n(Updated 24 Sep 2021, 8:20 PM IST)\nঅনেকে দিন রাত কাজ করেও ভাল ফল পায় না।\nআমরা অজান্তেই অনেক সময় এমন কিছু ভুল করি।\nকিছু বাস্তু টিপস মেনে চললে, এই সমস্যা থেকে মুক্তি মিলতে পারে।\nVastu Tips for Money: প্রতিটা মানুষ চায় অর্থনৈতিক (Economic) দিক থেকে চিন্তামুক্ত (Tension Free) থাকতে। অর্থাভাব (Financial Crisis) থাকলে জীবনে সমস্যার শেষ থাকে না। অনেকে দিন রাত কাজ করেও ভাল ফল পায় না। অন্যদিকে অনেকে আবার কোনও পরিশ্রম না করেই এগিয়ে যায় জীবনে।\nবাস্তুশাস্ত্র (Vastu Shastra) মতে আমরা অজান্তেই অনেক সময় এমন কিছু ভুল করি। যা জীবনে বিপদ (Crisis) ডেকে আনে আরও। কিছু বাস্তু টিপস (Vastu Tips) মেনে চললে, এই সমস্যা থেকে মুক্তি মিলতে পারে। জানুন কীভাবে মা লক্ষ্মীকে (Maa Lakshmi) সন্তুষ্ট করবেন।\n* অনেকেই মানি ব্যাগে ওষুধ রাখেন। কিন্তু এই কাজের ফলে জীবনে নেগেটিভিটি আসে। তাই সেখান থেকে ওষুধ সরিয়ে ব্যাগের অন্য কোথাও রাখুন।\n* চকোলেট, ফল ইত্যাদি খাবার ব্যাগে রাখেন অনেকেই। বাস্তু মতে ব্যাগে খাবার রাখা, অর্থনৈতিক ক্ষতির লক্ষণ।\n* যদি আপনার অভ্যাস থাকে, যেখানে সেখানে জিনিস ছুঁড়ে ফেলার, তাহলে সেটি পাল্টে ফেলুন। নাহলে পজিটিভ এনার্জি গৃহে প্রবেশ করতে বাধা পায়।\n* বাড়ি ও অফিসে কিছু জিনিস রাখা অত্যন্ত শুভ। যেমন - ক্রিস্টালের গাছ, লাফিং বুদ্ধ, চাইনিজ ব্যাম্বু, সোনালী রঙের পয়সা লাগানো জাহাজ ইত্যাদি।\nআরও পড়ুন: অর্থ উপার্জনের ক্ষেত্রে কোন রাশির জাতক কত দ্রুত জানেন?\n* অনেকেই ঘর সাজাতে ভালোবাসেন। গৃহে শান্তি ও সমৃদ্ধির জন্য ঘর সাজানোর উপকরণ হিসাবে বেছে নিন কোনও গাছ। তবে মনে রাখা জরুরী, কাটা জাতীয় গাছে উল্টো ফল হবে।\n* অনেক সময় বাড়ির ছোট ছোট জিনিসের দিকে আমরা নজর দিতে পারি না। যেমন, খারাপ হয়ে যাওয়া ঘড়ি, কল, দীর্ঘদিন ধরে পড়ে থাকা কোনও জিনিস। এগুলো সারিয়ে ফেলবে হবে, নয়তো সরিয়ে দিন বাড়ি থেকে।\n* বাড়িতে সূর্যের আলো ঠিক মতো প্রবেশ না করলে ক্ষতি হয়। এর ফলে আপনার জীবন থেকে দুঃখ- দুর্দশা কাটবে না কখনও।\n* বাড়ি পরিষ্কার থাকা আবশ্যক। বাড়ির সদর দরজা অবশ্যই পরিষ্কার রাখবেন। এতে গৃহলক্ষ্মীর পথ মুক্ত হয়।\nMoney and wealth related problems\nMahalaya 2021 Date & Time: আর হাতে গোনা দিন বাকি! জানুন মহালয়ার দিনক্ষণ, গুরুত্ব\nZodiac Signs & Money: অর্থ উপার্জনের ক্ষেত্রে কোন রাশির জাতক কত দ্রুত জানেন?\nVastu Tips: বাড়িতে কী ভাবে মানি প্ল্যান্ট লাগালে ভাগ্য খোলে? রইল পদ্ধতি


প্রতিদিনের হাদিসঃ শিষ্ঠাচার | News39.net\nপ্রতিদিনের হাদিসঃ শিষ্ঠাচার\nহাদিস নং ৩৬৫৮: আবূ হুরায়রা (রাঃ) থেকে বর্ণিত। তিনি বলেন, সাহাবীগণ জিজ্ঞেস করেন, ইয়া রাসূলাল্লাহ! কার সাথে সদাচরণ করবো? তিনি বলেনঃ তোমার মায়ের সাথে। তারা বললেন, অতঃপর কার সাথে? তিনি বলেনঃ তোমার মায়ের সাথে। তারা বলেন, অতঃপর কার সাথে? তিনি বলেনঃ তোমার পিতার সাথে। তারা বলেন, অতঃপর কার সাথে? তিনি বলেন, অতঃপর পর্যায়ক্রমে নিকটবর্তীদের সাথে।\nহাদিস নং ৩৬৫৯: আবূ হুরায়রা (রাঃ) থেকে বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কোন সন্তান তার পিতার হক আদায় করতে সক্ষম নয়। তবে সে যদি তাকে দাসরূপে পায় এবং তাকে খরিদ করে আযাদ করে দেয় (তাহলে কিছু হক আদায় হয়)।\nহাদিস নং ৩৬৬১: মিকদাম ইবনেমাদীকারিব (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম বলেনঃ নিশ্চয় আল্লাহ তা‘আলা তোমাদের মায়েদের সম্পর্কে তোমাদের উপদেশ দিচ্ছেন। একথা তিনি তিনবার বলেনঃ নিশ্চয় আল্লাহ তোমাদের পিতাদের সম্পর্কে উপদেশ দিচ্ছেন। নিশ্চয় আল্লাহ পর্যায়ক্রমে তোমাদের নিকটবর্তীদের সম্পর্কে তোমাদের উপদেশ দিচ্ছেন (সদাচারের)।\nহাদিস নং ৩৬৬৩: আবূ দারদা (রাঃ) থেকে বর্ণিত। তিনি নবী সাল্লাল্লাহু আলাইহি ওয়াসাল্লাম কে বলতে শুনেছেনঃ পিতা হলো জান্নাতের দরজাসমূহের মধ্যবর্তী দরজা। অতএব তুমি ঐ দরজা নষ্টও করতে পারো অথবা তার হেফাজতও করতে পারো।\nহাদিস নং ৩৬৬৫: আয়েশা (রাঃ) থেকে বর্ণিত। তিনি বলেন, কতক বেদুঈন নবী সাল্লাল্লাহু আলাইহি ওয়াসাল্লাম -এর নিকট এসে বললো, আপনারা কি আপনাদের শিশুদের চুমু দেন? সহাবীগণ বলেন, হ্যাঁ। তারা বললো, কিন্তু আল্লাহর শপথ! আমরা চুমু দেই না। তখন নবী সাল্লাল্লাহু আলাইহি ওয়াসাল্লাম বলেনঃ আল্লাহ যদি তোমাদের অন্তর থেকে দয়ামায়া তুলে নিয়ে থাকেন তাহলে আমি আর কী করতে পারি।\nহাদিস নং ৩৬৬৬: ইয়ালা আল-আমেরী (রাঃ) থেকে বর্ণিত। তিনি বলেন, হাসান ও হোসাইন (রাঃ) দৌড়াতে দৌড়াতে নবী সাল্লাল্লাহু আলাইহি ওয়াসাল্লাম -এর নিকট আসলেন। তিনি তাদেরকে বুকে জড়িয়ে ধরলেন এবং বললেনঃ সন্তান মানুষকে কাপুরুষ ও দুর্বল বানিয়ে দেয়।\nঅধ্যায়ঃ শিষ্টাচার (كتاب الأدب)\nআগের সংবাদদুর্গম পার্বত্যাঞ্চলের এক লাখ ২০ হাজার শিশু পাবে প্রাক-প্রাথমিক শিক্ষা\nপরের সংবাদদোহার উপজেলা ও পৌরসভা ছাত্রলীগের কমিটি বিলুপ্ত ঘোষনা


Big Boss fame Sara Khan's bathtub video storms internet | Sangbad Pratidin Home\nজনপ্রিয় অভিনেত্রীর স্নানের দৃশ্য ফাঁস, ভিডিও ভাইরাল নেটদুনিয়ায়\nJune 13, 2018 pratidin_admin0Comment Big Boss, Sara Khan\nসংবাদ প্রতিদিন ডিজিটাল ডেস্ক: বিগ বস-এ অংশগ্রহণ করে নজর কেড়েছিলেন সারা খান৷ টেলিভিশনের পর্দায় ঘরোয়া বউ হয়ে দর্শকের ড্রয়িংরুমে নিত্য তাঁর আনাগোনা৷ সেই অভিনেত্রীই শিরোনামে উঠে এলেন সম্পূর্ণ অন্য কারণে৷ ফাঁস হয়ে গেল তাঁর ব্যক্তিগত মুহূর্তের ভিডিও৷ অভিনেত্রীর স্নানের সে ভিডিও ও ছবি নিয়ে নেটদুনিয়ায় তুমুল শোরগোল৷\n[ গায়িকা পলক মুচলকে উত্যক্ত করার অভিযোগ, অবশেষে পুলিশের জালে ‘ফ্যান’ ]\nবাথটবে জলকেলিতে মগ্ন অভিনেত্রী সারা৷ নেটদুনিয়ায় এ ভিডিও পোস্ট হতেই অনেকের চোখ কপালে ওঠে৷ যে ইমেজে তাঁকে দেখতে অভ্যস্ত দর্শকরা, এ ভিডিও একদমই তার উলটো৷ ফলে অনেকেই বিস্মিত হন৷ তবে ছোটপর্দার চরিত্র আর ব্যক্তিগত জীবন সম্পূর্ণ আলাদা৷ সুতরাং তা নিয়ে চিন্তিত নন কেউই৷ তবে এরকম একটি ব্যক্তিগত মুহূর্তের ভিডিও কী করে সামনে চলে এল, তাই-ই অবাক করেছে নেটিজেনদের৷ ইদানিং মর্ফড ছবি ও ভিডিও ছড়িয়ে দেওয়ারও চলও হয়েছে৷ অনেকে সে আশঙ্কাও করেছিলেন৷ তবে ভিডিওটি পোস্ট করেছিলেন অভিনেত্রীর বোন৷ ফলে চক্ষু কর্ণের বিবাদভঞ্জন হয়৷\nকিন্তু কেন এরকম কাজ? এ কি স্রেফ প্রচারের থাকার জন্যই করলেন অভিনেত্রী! নাকি ভুল করে এ কাজ হয়ে গিয়েছে? অভিনেত্রীর সাফাই, বাড়ির সঙ্গে সময় কাটাচ্ছেন তিনি৷ বোনের সঙ্গে বাথটাবে স্নান করার মধ্যে অশ্লীল কিছু নেই বলেই দাবি তাঁর৷ তাঁর বক্তব্য, এটা যে অত্যন্ত ব্যক্তিগত মুহূর্তের ভিডিও তা নিয়ে কোনও সন্দেহ নেই৷ তবে ভুল করেই তাঁর বোন ভিডিওটি আপলোড করে ফেলেন৷ প্রায় সঙ্গে সঙ্গেই তা ডিলিট করে দেওয়া হয়৷ তবে তার মধ্যেই ভিডিওর স্ক্রিনশট ভাইরাল হয়ে যায়৷ নেটদুনিয়া ছেয়ে যায় নায়িকার নগ্ন ছবিতে৷ কোনওরকম প্রচারের উদ্দেশ্য ছিল না বলেই জানিয়েছেন সারা৷\n[ বিশ্বকাপ জ্বরে আক্রান্ত টলিপাড়া, পছন্দের খেলোয়াড় নিয়ে মুখ খুললেন নায়িকারা ]\nতবে এই ছবি ভাইরাল হয়ে যাওয়ার ঘটনা কি তাঁর ব্যক্তিগত জীবনে প্রভাব ফেলবে না? সারা জানাচ্ছেন, ভুল মানুষমাত্রই করে থাকে৷ তাঁর বোনও ভুল করে ফেলেছেন৷ যখনই তা বুঝতে পারা গিয়েছে তখনই ভিডিও ডিলিট করেও দেওয়া হয়েছে৷ কিন্তু কিছু নমুনা থেকে গিয়েছে৷ তবে তাঁর পরিবারের লোকেরা এবং পরিচিত মানুষরা তাঁকে জানেন, চেনেন৷ ফলে এই একটা ভিডিওর জন্য কেউ যে তাঁদের খারাপ ভাববেন না, এমনটাই বিশ্বাস সারার৷\n← শুটিং ভুলে বিশ্বকাপে মেতেছেন টলিউডের নায়করা\nবাংলাদেশে মুক্তমনা বাচ্চু খুনের নেপথ্যে জঙ্গি সংগঠন আনসার-আল-ইসলাম →


এবার বাড়িতে বসেই ফোন নাম্বারের সাথে পারবেন আঁধার কার্ড লিংক করতে ! জেনে নিন বিস্তারিত। – Aaj Dinkal\nHome/টিপস্/এবার বাড়িতে বসেই ফোন নাম্বারের সাথে পারবেন আঁধার কার্ড লিংক করতে ! জেনে নিন বিস্তারিত।\nWeb Desk July 26, 2021\tটিপস্ Leaveacomment 106 Views\nবর্তমানে আঁধার কার্ড ভারতীয় নাগরিকদের অতি প্রয়োজনীয় নথি। এই কার্ডের সাহায্যে সরকারি বিভিন্ন কাজে সুবিধা হয়। বর্তমানে আঁধার কার্ড কে ব্যাংক একাউন্ট, রেশন কার্ড, প্যান কার্ড ও মোবাইল নাম্বারের সাথে লিংক করাতে হয়। এইসব কাজ করানোর জন্য নির্দিষ্ট কার্যালয়ে যেতে হয়। এইসব কার্যালয় প্রতিটি জায়গায় এভেলেবেল নয়। যে কারণে সাধারণ মানুষকে হয়রানির শিকার হতে হয়।\nকিন্তু আঁধার কার্ড সাধারণ মানুষের অত্যাবশ্যক নথি হওয়ায় লিঙ্ক না করে উপায় নেই। সাধারণ মানুষকে হয়রানির হাত থেকে বাঁচাতে এইবার সরকার থেকে এক গুরুত্বপূর্ণ পদক্ষেপ নেওয়া হয়েছে। এবার থেকে আপনি বাড়িতে বসেই আপনার রেশন কার্ড, প্যান কার্ড, ব্যাংক একাউন্ট ও ফোন নাম্বার লিঙ্ক করতে পারবেন আঁধার কার্ডের সাথে। আঁধার কার্ডে একাধিক ভুল থাকার কারণে ও মোবাইল নাম্বার লিংক না থাকার কারণে অনেকেই সরকারি বিভিন্ন সুবিধা থেকে বঞ্চিত হচ্ছেন।\nকিন্তু বর্তমানে সরকারের নেওয়া এই পদক্ষেপ থেকে ভবিষ্যতে সাধারণ মানুষ লাভবান হবে বলে আশাবাদী অনেকেই। এবার বাড়িতে বসেই নিজেদের আঁধার কার্ডের ভুল সংশোধন করতে ও নিজেদের সরকারি অন্যান্য নথির সাথে লিংক করতে UIDAI ইন্ডিয়া পোষ্টের সাথে টাই আপ করেছে। এই বিষয়ে সম্প্রতি কেন্দ্রীয় যোগাযোগমন্ত্রক টুইটও করেছেন। আঁধার কার্ডের বিভিন্ন কাজের জন্য পোস্টম্যানেরা আপনার বাড়িতে গিয়েই কাজটি করে দেবেন।\nএর জন্য বিশদে জানতে http://ippbonline.com ওয়েবসাইটে লগইন করতে পারেন। আঁধার কার্ডের সাথে মোবাইল নাম্বার যুক্ত থাকলে পরবর্তী সময়ে আঁধার কার্ড সংক্রান্ত যেকোন কাজ খুব সহজেই হয়ে যায়। কিন্তু এর জন্য সাধারণ মানুষকে এতদিন বহু হয়রানির শিকার হতে হয়েছে। এবার থেকে সাধারণ মানুষকে আর হয়রানির শিকার হতে হবে না বলেই আশা করা হচ্ছে। এই প্রসঙ্গে আপনারা আপনাদের গুরুত্বপূর্ণ মতামত আমাদের জানাতে পারেন।।\nPrevious বাড়িতেই এই প্রাকৃতিক স্ক্রাবার চাষ করে আপনি ইনকাম করতে পারেন হাজার হাজার টাকা! জেনে নিন বিস্তারিত।\nNext কন্যা সন্তান জন্ম দেওয়ায় এই মহিলার শ্বশুর করলেন এই কাজ! জেনে নিন বিস্তারিত।


girl friend stab his boy friend | national - News18 Bangla, Today's Latest Bengali News\nঘুরতে না নিয়ে যাওয়ায় প্রেমিকের বুকে ছুরি মারল প্রেমিকা ! দেখুন গা হিম করা সেই ভিডিও\nBangla Editor | News18 Bangla | 08:59:35 PM IST Sep 18, 2018\n#চন্দ্রপুর: আশে-পাশে দাঁড়িয়ে থাকা লোকেরা কিছুক্ষণের জন্য যেন থমকে গেল ৷ নিজের চোখে যেন বিশ্বাসই করতে পারছেন না, যা দেখছেন ৷ রাস্তার ওপারে তখন রক্তের ফোয়ারা ৷ ছেলেটির সাদা জামা রং পাল্টে লাল ! আর ছেলেটির বিপীরেত দাঁড়িয়ে একটি মেয়ে ছুরি হাতে ৷ জানতে পারা গেল, দুইজনে প্রেমিক জুটি ৷ কিন্তু এমন কী ঘটল যার জন্য নিজের প্রেমিকের ওপর এরকম ভাবে আঘাত হানল মেয়েটি ৷ ছুরি দিয়ে চোখে, মুখে, গায়ে, বুকে একের পর এক আঘাত ৷ রক্তাক্ত অবস্থায় অসহায় দাঁড়িয়ে ছিলেন ছেলেটি !\nসোমবার ঘটনাটি ঘটেছে মহারাষ্ট্রের চন্দ্রপুর এলাকায় ৷ সন্ধে নাগাদ প্রকাশ্য রাস্তায় প্রেমিকা আঘাত হানে প্রেমিকার বুকে ৷ ছুরি দিয়ে একের পর এক কোপ আনে প্রেমিকের বুকের ওপর ৷ ভিড় জমে যায় রাস্তায় ৷ সাহায্যের জন্য এগিয়ে যেতে ভয় পান উপস্থিত সবাই ৷ মেয়েটি এতটাই ক্ষীপ্ত !\nজানা গিয়েছে, মেয়েটি ঘুরতে যাওয়ার জন্য আবদার করেছিল ছেলেটির কাছে ৷ কিন্তু ছেলেটি না করায়, ক্ষেপে যান প্রেমিকা৷ ছুরি নিয়ে পিছন থেকে ঝাঁপিয়ে পড়েন ছেলেটির গায়ে ৷ তারপরই একের পর এক কোপ !\nরাস্তায় উপস্থিত থাকা মানুষজনেরাই পুলিশকে খবর দেন ৷ তবে পুলিশ যতক্ষণে আসে, ততক্ষণে ঘটনাস্থল থেকে পালিয়ে যায় মেয়েটি ৷ মাটির ওপর পড়েছিল রক্তাক্ত প্রেমিক ! ছেলেটিকে ভর্তি করা হয়েছে, স্থানীয় হাসপাতালে ৷ মেয়েটির বিরুদ্ধে গ্রেফতারি পরোয়ানা জারি করা হয়েছে ৷


১) হে মু’মিনগণ! আল্লাহ ও তাঁর রসূলের চেয়ে অগ্রগামী হয়ো না৷ ১&nbspআল্লাহকে ভয় করো৷ আল্লাহ সবকিছু শোনেন ও জানেন৷ ২\n২) হে মু’মিনগণ! নিজেদের আওয়ায রসূলের আওয়াযের চেয়ে উঁচু করো না এবং উচ্চস্বরে নবীর সাথে কথা বলো না, যেমন তোমরা নিজেরা পরস্পর বলে থাকো৷ ৩&nbspএমন যেন না হয় যে, তোমাদের অজান্তেই তোমাদের সব কাজ-কর্ম ধ্বংস হয়ে যায়৷৪\n৩) যারা আল্লাহর রসূলের সামনে তাদের কণ্ঠ নিচু রাখে তারাই সেসব লোক, আল্লাহ যাদের অন্তরকে তাকওয়ার জন্য বাছাই করে নিয়েছেন৷ ৫&nbspতাদের রয়েছে ক্ষমা ও বড় পুরস্কার৷\n৫) যদি তারা তোমার বেরিয়ে আসা পর্যন্ত ধৈর্য ধারণ করতো তাহলে তাদের জন্য ভাল হোত৷ ৬&nbspআল্লাহ ক্ষমাশীল ও দয়ালু৷৭\n৬) হে ঈমান গ্রহণকারীগণ, যদি কোন ফাসেক তোমাদের কাছে কোন খবর নিয়ে আসে তাহলে তা অনুসন্ধান করে দেখ৷ এমন যেন না হয় যে, না জেনে শুনেই তোমরা কোন গোষ্ঠীর ক্ষতি করে বসবে এবং পরে নিজেদের কৃতকর্মের জন্য লজ্জিত হবে৷ ৮\n৭) ভাল করে জেনে নাও, আল্লাহর রসূল তোমাদের মাঝে বর্তমান৷ তিনি যদি বেশীর ভাগ ক্ষেত্রেই তোমাদের কথা মেনে নেন তাহলে তোমরা নিজেরাই অনেক সমস্যার মধ্যে পড়ে যাবে৷ ৯&nbspকিন্তু আল্লাহ তোমাদের মধ্যে ঈমানের প্রতি ভালবাসা সৃষ্টি করে দিয়েছেন এবং তা তোমাদের কাছে পছন্দনীয় করে দিয়েছেন৷ আর কুফরী, পাপাচার ও অবাধ্যতাকে তোমাদের কাছে ঘৃণিত করে দিয়েছেন৷\n৮) আল্লাহর দয়া ও মেহেরবাণীতে এসব লোকই সৎপথের অনুগামী৷ ১০&nbspআল্লাহ জ্ঞানী ও কুশলী৷১১\n৯) ঈমানদারদের মধ্যকার দু’টি দল যদি পরস্পর লড়াইয়ে লিপ্ত হয় ১২&nbspতাহলে তাদের মধ্যে মীমাংসা করে দাও৷ ১৩&nbspতারপরও যদি দু’টি দলের কোন একটি অপরটির বিরুদ্ধে বাড়াবাড়ি করে তবে যে দল বাড়াবাড়ি করে তার বিরুদ্ধে লড়াই করো৷ ১৪&nbspযতক্ষণ না তারা আল্লাহর নির্দেশের দিকে ফিরে আসে৷ ১৫&nbspএরপর যদি তারা ফিরে আসে তাহলে তাদের মাঝে ন্যায় বিচারের সাথে মীমাংসা করিয়ে দাও ১৬&nbspএবং ইনসাফ করো৷ আল্লাহ ইনসাফকারীদের পছন্দ করেন৷১৭\n১০) মু’মিনরা তো পরস্পর ভাই ভাই ৷ অতএব তোমাদের ভাইদের মধ্যকার সম্পর্ক ঠিক করে দাও৷ ১৮&nbspআল্লাহকে ভয় করো, আশা করা যায় তোমাদের প্রতি মেহেরবানী করা হবে৷\n১১) হে ১৯&nbspঈমানদারগণ, পুরুষরা যেন অন্য পুরুষদের বিদ্রূপ না করে৷ হতে পারে তারাই এদের চেয়ে উত্তম৷ আর মহিলারাও যেন অন্য মহিলাদের বিদ্রূপ না করে৷ হতে পারে তারাই এদের চেয়ে উত্তম৷ ২০&nbspতোমরা একে অপরকে বিদ্রূপ করো না৷ ২১&nbspএবং পরস্পরকে খারাপ নামে ডেকো না৷ ২২&nbspঈমান গ্রহণের পর গোনাহর কাজে প্রসিদ্ধ লাভ করা অত্যন্ত জঘন্য ব্যাপার৷ ২৩&nbspযারা এ আচরণ পরিত্যাগ করেনি তারাই জালেম৷\n১২) হে ঈমানদাগণ, বেশী ধারণা ও অনুমান করা থেকে বিরত থাকো কারণ কোন কোন ধারণা ও অনুমান গোনাহ৷ ২৪&nbspদোষ অন্বেষন করো না৷ ২৫&nbspআর তোমাদের কেউ যেন কারো গীবত না করে৷ ২৬&nbspএমন কেউ কি তোমাদের মধ্যে আছে, যে তার নিজের মৃত ভাইয়ের গোশত খাওয়া পছন্দ করবে ?২৭ দেখো, তা খেতে তোমাদের ঘৃণা হয়৷ আল্লাহকে ভয় করো৷ আল্লাহ অধিক পরিমাণে তাওবা কবুলকারী এবং দয়ালু৷\n১৩) হে মানব জাতি, আমি তোমাদেরকে একজন পুরুষ এবং একজন নারী থেকে সৃষ্টি করেছি৷ তারপর তোমাদেরকে বিভিন্ন জাতি ও গোষ্ঠীতে বিভক্ত করে দিয়েছি যাতে তোমরা পরস্পরকে চিনতে পার৷ তোমাদের মধ্যে যে অধিক পরহেজগার সে-ই প্রকৃতপক্ষে আল্লাহর কাছে অধিক মর্যাদার অধিকারী৷ ২৮&nbspনিশ্চয়ই আল্লাহ মহাজ্ঞানী ও সবকিছু সম্পর্কে অবহিত৷ ২৯\n১৪) এ বেদুইনরা বলে, “আমরা ঈমান এনেছি” ৩০&nbspতাদের বলে দাও তোমরা ঈমান আন নাই৷ বরং বল, আমরা অনুগত হয়েছি৷ ৩১&nbspঈমান এখনো তোমাদের মনে প্রবেশ করেনি৷ তোমরা যদি আল্লাহ ও তাঁর আনুগত্যের পথ অনুসরণ করো তাহলে তিনি তোমাদের কার্যাবলীর পরস্পর দানে কোন কার্পণ্য করবেন না৷ নিশ্চয়ই আল্লাহ ক্ষমাশীল ও দয়ালু৷


শহীদ রাস্ট্রপতি জিয়াউর রহমান বহুদলীয় গনতন্ত্র এনে মানুষকে মুক্তি দিয়েছিল এ্যাড. সরোয়ার | | ajkerparibartan.com শহীদ রাস্ট্রপতি জিয়াউর রহমান বহুদলীয় গনতন্ত্র এনে মানুষকে মুক্তি দিয়েছিল এ্যাড. সরোয়ার – ajkerparibartan.com\nশহীদ রাস্ট্রপতি জিয়াউর রহমান বহুদলীয় গনতন্ত্র এনে মানুষকে মুক্তি দিয়েছিল এ্যাড. সরোয়ার\n3:17 pm , May 30, 2019\nনিজস্ব প্রতিবেদক ॥ বিএনপির কেন্দ্রীয় যুগ্ম মহাসচিব ও মহানগরের সভাপতি এ্যাড. মজিবর রহমান সরোয়ার বলেছেন, শহীদ রাস্ট্রপতি জিয়াউর রহমান এদেশে বহুদলীয় গনতন্ত্র এনে দিয়ে দেশের মানুষকে মুক্তি দিয়েছিল। আজ দেশে যদি আইনের শাসন ব্যবস্থা থাকত, তাহলে এত দূর্নীতি লুটপাটের রাজত্ব কায়েম হত না। আ’লীগ এদেশে একটি অনির্বাচিত সরকার বলেই রাস্ট্রযন্ত্র অকেজো হয়ে পড়ার কারনে গনতন্ত্র হারিয়ে যাচ্ছে। তিনি আরো বলেন, আজ সরকারের ভিতরে থেকে ব্যাংক লুটপাট করছে। সরকার তাদের ঋনসুদ মওকুফ করে দিচ্ছে। অন্যদিকে কৃষকরা আজ ধানের ন্যায্য মূল্যে পাওয়া থেকে বঞ্চিত হয়ে পড়ার কারনেই তাদের পিঠ দেয়ালে ঠেকে গেছে। গতকাল বৃহস্পতিবার বিএনপির প্রতিষ্ঠাতা চেয়ারম্যান শহীদ রাস্ট্রপতি জিয়াউর রহমানের ৩৮তম শাহাদৎ বার্ষিকী উপলক্ষে ইফতার ও দোয়া-মোনাজাত অনুষ্ঠানে এ কথা বলেন তিনি। বরিশাল মহানগর বিএনপি আয়োজিত এ অনুষ্ঠানে আরো বক্তব্য রাখেন, উত্তর জেলা বিএনপির সভাপতি মেজবা উদ্দিন ফরহাদ, দক্ষিন জেলা বিএনপির সভাপতি আলহাজ্ব এবায়েদুল হক চাঁন, সাধারন সম্পাদক এ্যাড. আবুল কালাম শাহিন, মহানগর সাধারন সম্পাদক জিয়া উদ্দিন সিকদার, মহানগর সিনিয়র সহ-সভাপতি মনিরুজ্জামান খান ফারুক, মহানগর জামায়াতের আমির এ্যাড. মোয়ায্যেম হোসেন হেলাল, যুগ্ম সম্পাদক আনায়ারুল হক তারিন, মহানগর যুবদল সভাপতি মাসুদ হাসান মামুন, জেলা যুবদল সম্পাদক এ্যাড. এইচ এম তছলিম উদ্দিন, মহানগর স্বোচ্ছাসেবকদল সভাপতি মাহাবুবুর রহমান পিন্টু, জেলা স্বেচ্ছাসেবকদল সম্পাদক রফিকুল ইসলাম জনি প্রমুখ।\nএ সময় মঞ্চে আরো উপস্থিত ছিলেন বিসিসি সাবেক মেয়র কেন্দ্রীয় মৎস্য বিষয়ক সম্পাদক আহসান হাবীব কামাল,মহানগর সাবেক নেতা এ্যাড. মহসিন মন্টু, জেলা শ্রমিকদল সভাপতি বসির আহমেদ, কেন্দ্রীয় শ্রমিক দল নেতা এমজি ফারুক, জেলা যুবদল সভাপতি এ্যাড. পারভেজ আকন বিপ্লবসহ নগরীর সকল ওয়ার্ডের বিএনপি, যুবদল,ছাত্রদল, স্বেচ্ছাসেবকদল ও অঙ্গ সংগঠনের নেতৃবৃন্দ।\nইফতার পূর্ব বক্তৃতায় এ্যাড. সরোয়র আরো বলেন, বিএনপি চেয়ারপারর্সন দেশনেত্রী বেগম খালেদা জিয়াকে জোর করে অবৈধ সরকার আটক রেখে গনতন্ত্রকে অবরুদ্ধ করে রেখেছে। তাই শহীদ রাস্ট্রপতি জিয়াউর রহমানের শাহাদৎ বার্ষিকী অনুষ্ঠানের মাধ্যমে আগামীতে দেশনেত্রী মুক্তির আন্দোলন সংগ্রামে সকলকে ঐক্যবদ্ধভাবে রাজ পথে এগিয়ে আসার আহবান জানান তিনি। পরে দোয়া-মোনাজাতের মাধ্যমে জিয়াউর রহমানের রুহের মাগফেরাত কামনা ও দেশনেত্রী বেগম খালেদা জিয়া, সিনিয়র ভাইস চেয়ারম্যান তারেক রহমানের সুস্থতা কামনা সহ দেশবাশীর জন্য দোয়া করা হয়।


রোম্যান্সে শুরু, ট্র্যাজেডিতে শেষ – অলি গলি\nMay 27, 2018 কিংশুক কাওসার\tট্র্যাজেডিতে শেষ, বলিউড. ট্র্যাজিক লাভ স্টোরি, রোম্যান্সে শুরু\nবেশ ভালই চলছিল সব কিছু। কালজয়ী জুটি হওয়ার কথা ছিল তাঁদের। পর্দায় নয়, বাস্তবের জীবনে। হয়নি, রোম্যান্টিক সম্পর্কটা ভেঙে গেছে ট্র্যাজেডিক ঘটনায়। আজ তাঁদের পথ তাই আলাদা। টিকে আছে কেবল স্মৃতিচারণা।\nগোবিন্দ ও নীলম কোঠারি\n‘ইলজাম’ সিনেমায় তাঁদের প্রথম পরিচয়। মন দেওয়া-নেওয়া হয়ে যায়। সফলতার কারণে পরিচালকদেরও প্রথম পছন্দে পরিণত হন তাঁরা। কিন্তু, তখনই দৃশ্যপটে হাজির গোবিন্দর মা। মায়ের পছন্দের বাইরে গিয়ে তিনি বিয়ে করবেন না। তাই সুনিতার সাথেই নতুন জীবন শুরু করেন। একটা সম্ভাবনাময় প্রেমের সম্পর্কের ইতি হয়।\nদেব আনন্দ ও জিনাত আমান\nএই দু’টি নাম ভারতের সিনেমার ইতিহাসে সোনার কলমে লেখা। নিজের আত্মজীবনীতে আনন্দ লিখে গেছেন কিভাবে তিনি জিনাতের প্রেমে পড়েছিলেন। দু’জনের যখন সম্পর্ক চলছে তখন ‘ইশক ইশক ইশক’ সিনেমার মহরতে জিনাতকে চুমু খেয়ে বসেন রাজ কাপুর। বিষয়টা পছন্দ হয়নি আনন্দের। এরপর রাজ কাপুরের ‘সত্যম শিভাম সুন্দারাম’ সিনেমায় সাইন করেন জিনাত। তাতে আরো ক্ষেপে গিয়ে রীতিমত ‘ব্রেক আপ’ করে ফেলেন আনন্দ।\nনানা পাটেকার ও মনিষা কৈরালা\n‘খামোশি’ সিনেমায় মনিষার বাবার চরিত্রে ছিলেন নানা। অথচ, দু’জনের মধ্যে তখন প্রেমের সূচনা হয়ে গেছে। কিন্তু, সমস্যা হল নানা তখন বিবাহিত ছিলেন। মনিষা চেয়েছিলেন, স্ত্রীকে ডিভোর্স দিয়ে তাঁর কাছে চলে আসবেন নানা। কিন্তু, সেটা আর হয়নি।\nশেখর কাপুর ও শাবানা আজমী\nগভীর প্রেমের সম্পর্ক থাকার পরও সেটাকে পূর্ণতা দিতে পারেননি শেখর-শাবানা। বন্ধু ছিলেন, সেখান থেকে প্রেম। এক সাথেও থেকেছেন লম্বা সময়। সাত বছরের সম্পর্ক ছিল। এরপর আলাদা হয়ে যান। যদিও, এখনো তাঁরা ভাল বন্ধু।\nগায়িকা সুরাইয়া যখন ক্যারিয়ার শুরু করেন, তখন দেব আনন্দ আছেন খ্যাতির চূড়ায়। তখনই দু’জনের সম্পর্ক গড়ে ওঠে। বিয়ে করবেন বলেও সিদ্ধান্ত নিয়ে ফেলেন। দেব আনন্দ সুরাইয়ার পরিবারে প্রস্তাব পাঠান। কিন্তু, সুরাইয়ার দাদির এই জুটি পছন্দ হয়নি। দেব আনন্দ সুরাইয়াকে ধরে রাখার অনেক চেষ্টা করেন। কিন্তু, তিনি পরিবারের অমতে বিয়ে করতে নারাজ ছিলেন।\nযেন স্বর্গ থেকে গড়ে আসা জুটি – দিলীপ কুমার ও মধুবালার ক্ষেত্রে এই কথাটা প্রায়ই বলা হয়। মধুবালাই প্রথম প্রেমের প্রস্তাব দিয়ে ফেলেন। শুরু হয় বলিউডের ইতিহাসে অন্যতম রোম্যান্টিক এক গল্পের। তবে, গল্পে ভিলেনও আছে। তিনি হলেন মধুবালার বাবা। তিনি প্রেমে তো বটেই, দু’জনের এক সাথে সিনেমা করতেও বাঁধা দেন। এরপর আর দু’জনের এক সাথে থাকা হয়নি। দু’জনের কালজয়ী সিনেমা ‘মুঘলে আজম’-এর যখন শ্যুটিং চলে তার আগেই দু’জনের ছাড়াছাড়ি হয়ে গেছে। তাই পেশাদারিত্বের খাতিরে দু’জনে এক সাথে কাজ করেন। যদিও, শ্যুটিং বাদে তাদের আর কথা হত না!\nমহেশ ভাট ও পারভিন ববি\nপারভিনকে পরিচালক মহেশ ভাট এতটাই ভালবেসেছিলেন যে স্ত্রীকে ছেড়ে এই নায়িকার সাথে থাকা শুরু করেন। তবে, পারভিন ছিলেন সিজোফ্রেনিয়ায় আক্রান্ত। মানসিক অবস্থার অবনতির পর সেটা আর হয়নি। মহেশ চেয়েছিলেন পারভিনকে সঠিক পথে ফেরাতে। পারেননি, তাই ছেড়ে চলে আসেন। যদিও, হয়তো এখনো পারভিনকে ভুলতে পারেননি মহেশ ভাট। তাঁদের প্রেমের গল্প নিয়ে তিনটা সিনেমা তিনি বানিয়েছেন – ‘আর্থ’, ‘ফির তেরি কাহানি ইয়াদ আয়ে’ এবং ‘ও লামহে’।\nরাজ বাব্বার ও স্মিতা পাতিল\nরাজ বাব্বারের সাথে স্মিতা পাতিলের প্রণয় নিয়ে বেশ আলোচিত ছিল। ‘ভিগে পালকে’ সিনেমায় এই জুটি প্রেমে পড়েন। অনেকটা বাধ্য হয়েই রাজ বাব্বার বিয়ে করেন স্মিতাকে, কারণ তিনি ছিলেন সন্তান সম্ভবা। এর জন্য পরিবারও ছাড়েন। যদিও, সন্তান জন্ম দিতে গিয়ে মৃত্যু হয় স্মিতার। এই জুটি’র সেই সন্তান প্রতীক ‘জানে তু ইয়া জানে না’, ‘দাম মারো দাম’, ‘ধোবি ঘাট’, ‘মাই ফ্রেন্ড পিন্টো’ কিংবা ‘ইশাক’-এর মত সিনেমা করে প্রশংসিতও হয়েছেন।\n← গ্যাঙরেপও তাঁর আকাশ ছোঁয়ার পথে বাঁধা হয়নি\nআমি ইতিহাস দেখেছি… →


‘নতুন বাংলাদেশ’ আজ পাকিস্তানের বিপক্ষে দারুণ কিছু দেখাতে পারবে? | প্রথম আলো\nআপনার মত জানিয়ে দিন ভোটে\n‘নতুন বাংলাদেশ’ আজ পাকিস্তানের বিপক্ষে দারুণ কিছু দেখাতে পারবে?\nপ্রকাশ: ১৯ নভেম্বর ২০২১, ১২: ৫১\nআফিফের মতো তরুণদের নিয়েই আজ স্বপ্ন দেখবে বাংলাদেশ দলছবি: প্রথম আলো\nসাকিব আল হাসান আর তামিম ইকবাল চোটের কারণে বাইরে। মুশফিকুর রহিমকে ‘বিশ্রাম’ দেওয়া হয়েছে বলে দাবি করেছেন বাংলাদেশ দলের নির্বাচকেরা, কিন্তু মুশফিকের মনে হচ্ছে তাঁকে বাদই দেওয়া হয়েছে এই সিরিজের দল থেকে। কারণ যা-ই হোক, মুশফিকও দলের বাইরে। লিটন দাস আর সৌম্য সরকার বাদ বাজে ফর্মের কারণে। বাংলাদেশ দলে আজ ‘সিনিয়র’ ক্রিকেটার বলতে আছেন শুধু অধিনায়ক মাহমুদউল্লাহই।\nতরুণদের নিয়ে গড়া এক দল নিয়েই আজ মিরপুরে দুপুর ২টায় সিরিজের প্রথম টি-টোয়েন্টিতে বাংলাদেশ নামবে পাকিস্তানের বিপক্ষে। সেই পাকিস্তান, দিন পাঁচেক আগে শেষ হওয়া টি-টোয়েন্টি বিশ্বকাপে যারা দুর্দান্ত ক্রিকেট খেলেছে। সেই পাকিস্তান, সেমিফাইনালে শেষ মুহূর্তের নাটকে অস্ট্রেলিয়ার কাছে হেরে যাওয়ার আগ পর্যন্ত যাঁদের হাতেই এবারের টি-টোয়েন্টি বিশ্বকাপের শিরোপা দেখেছিলেন অনেকে।\nবাবর আজম, মোহাম্মদ রিজওয়ান, শাহিন শাহ আফ্রিদি, শোয়েব মালিক...তারকাখচিত এই পাকিস্তান দলের বিপক্ষে নতুন এই বাংলাদেশ দল আজ কেমন করতে পারবে? কাগজে-কলমের হিসেবে পাকিস্তান অনেক এগিয়ে, জয়ের সম্ভাবনার নিক্তিও তাই পাকিস্তানের দিকেই হেলে। কিন্তু ব্যাট-বলের লড়াইয়ে শেষ পর্যন্ত সব হিসেব পাল্টে দিয়ে বাংলাদেশ আজ জয়ের গল্প লিখতে পারবে?\nপাঠক, আপনার কী মনে হয়? মত জানিয়ে দিতে পারেন নিচের পোল-এ অংশ নিয়ে।


বাংলাদেশের জনসংখ্যা - সাধারণ জ্ঞান - Hazabarolo.com\nবাংলাদেশের জনসংখ্যা - সাধারণ জ্ঞান\n0 রিমন Thursday, October 14, 2021\nবাংলাদেশের জনসংখ্যা - সাধারণ জ্ঞান, ম্যালথাসের মতে জনসংখ্যা বাড়ে কোন হারে?কোনো দেশের জনসংখ্যাকে আনুষ্ঠানিকভাবে গণনা করাকে কি বলে?আদমশুমারি কত বছর পর\nপ্রঃ ম্যালথাসের মতে জনসংখ্যা বাড়ে কোন হারে?\nউঃ জ্যামিতিক হারে (১,২,৪,৮,১৬......)\nপ্রঃ ম্যালথাসের মতে খাদ্য উৎপাদন বাড়ে কোন হারে?\nউঃ গানিতিক হারে (১,২,৩,৪,৫,৬......)\nপ্রঃ কোনো দেশের জনসংখ্যাকে আনুষ্ঠানিকভাবে গণনা করাকে কি বলে?\nপ্রঃ আদমশুমারি পরিচালনা করে কোন সংস্থা?\nউঃ বাংলাদেশ পরিসংখ্যান ব্যুরো (BBS)।\nপ্রঃ স্বাধীনতার পর প্রথম আদমশুমারি কবে অনুষ্ঠিত হয়?\nউঃ ১৯৭৪ সালে।\nপ্রঃ অবিভক্ত বাংলায় প্রথম কখন আদমশুমারি শুরু হয়?\nউঃ ১৮৭২ সালে।\nপ্রঃ বাংলায় প্রথম দশ বছর ভিত্তিক আদমশুমারি অনুষ্ঠিত হয় কবে?\nপ্রঃ আদমশুমারি কত বছর পর পর অনুষ্ঠিত হয়?\nউঃ ১০ বছর।\nপ্রঃ পঞ্চম আদমশুমারি ও গৃহগণনা কবে অনুষ্ঠিত হয়?\nউঃ ১৫-১৯ মার্চ ২০১১।\nপ্রঃ পঞ্চম আদমশুমারি ও গৃহগণনা চূড়ান্ত রিপোর্ট কবে প্রকাশ করা হয়?\nউঃ ১৬ জুলাই ২০১২।\nপ্রঃ প্রথম জাতীয় জনসংখ্যা নীতি প্রণীত হয় কবে?\nHazabarolo.com: বাংলাদেশের জনসংখ্যা - সাধারণ জ্ঞান


নবাব ও বস টু মুক্তি না পেলে সিনেমা হল বন্ধ করে দেয়ার হুমকি\nডেইলি সিলেট ডট কম :: প্রকাশিত হয়েছে : জুন ১৯, ২০১৭ | ৪:৫২ অপরাহ্ন\nবিনোদন ডেস্ক:: যৌথ প্রযোজনায় নির্মিত ‘নবাব’ ও ‘বস ২’ ছবি দুটি ঈদে মুক্তি না পেলে দেশের সিনেমা হল মালিকরা বড় ধরণের লোকসানের মুখোমুখি হবেন। এমনটাই আশঙ্ক্ষা করছেন হল মালিকদের সংগঠক চলচ্চিত্র প্রদর্শক সমিতি ও চলচ্চিত্র বুকিং এজেন্ট সমিতি।\nসংগঠন দুটির নেতারা এবং জাজ মাল্টিমিডিয়া রোববার সন্ধ্যায় রাজধানীরর একটি রেস্তোরাঁয় সংবাদ সম্মেলন ডাকেন। সেখানে নেতারা বলেন, ‘গেল বছর রমজানের ঈদে দুটি ব্যবসাসফল ছবি শিকারি ও বাদশা আমরা পেয়েছিলাম। ছবি দুটিতে আশাতীত ব্যবসা করায় সিনেমা হল মালিক, বুকিং এজেন্ট, প্রযোজক-পরিবেশক সকলেই লাভবান হয়েছিলাম।\nএবার আসছে ঈদে ‘নবাব’ এবং ‘বস ২’ নামে দুটি ছবি মুক্তির বিষয়টি নিশ্চিত হয়ে অগ্রিম অর্থ বিনিময় করেছি। কিন্তু এবার যৌথ প্রযোজনার ছবির বিরোধিতার নামে একটি মহল এফডিসি-কে কেন্দ্র করে নেতিবাচক পরিস্থিতির সৃষ্টি করেছে। যার কারণে আমরা আতংকিত ও ক্ষুব্ধ।’\nচলচ্চিত্র প্রদর্শক সমিতি ও বুকিং এজেন্ট সমিতির নেতারা মনে করেন, ‘এবার সম্পূর্ণ ব্যক্তিস্বার্থে বিভিন্ন সংগঠনের ব্যানারে যৌথ প্রযোজনার সম্ভাব্য ব্যবসাসফল ছবির বিরোধিতা করে এগুলি মুক্তি দেয়ার ক্ষেত্রে বাঁধা সৃষ্টি করা হচ্ছে। এছাড়া আগামী ঈদে ছবির ব্যবসা নষ্ট করে দেয়ার গভীর ষড়যন্ত্রের সৃষ্টি করছে একটি স্বার্থান্বেষী মহল। তাই চলচ্চিত্রে দুর্দিনে আসন্ন ঈদে ভালো ব্যবসা করতে না পারলে সম্ভাব্য ব্যবসাসফল (নবাব, বস ২) ছবি দুটি চালাতে না পারলে সারা দেশের সিনেমাহল বন্ধ করে দেয়ার হুমকি দেন তারা।\nতারা এ বিষয়ে বলেন, ‘এই মন্দার বাজারে যদি সিনেমা হল একবার বন্ধ করে দেয়া হয়, তাহলে পুনরায় আর কখনোই চালু করা সম্ভব হবে না।’\nনিজের বক্তব্য দিতে গিয়ে জাজ মাল্টিমিডিয়ার প্রধান আব্দুল আজিজ বলেন, ‘আমি দেশের চলচ্চিত্রের ইতিবাচক পরিবর্তন এনেছি। হলে হলে মেশিন দিয়েছি। সিনেমাকে বিশ্ব দরবারে তুলে ধরার চেষ্টা করে যাচ্ছি। অথচ কিছু অযোগ্য লোক আমাদের বিরুদ্ধেই উঠে পড়ে লেগেছে। আমি পরিষ্কার করে বলতে চাই, যদি ‘নবাব’ ও ‘বস টু’ মুক্তি না পায় তবে আমার নিজের ১২টি হল আছে। সেগুলো আমি বন্ধ করে দেবো।’\nএই ঘোষণার প্রেক্ষিতে সাংবাদিকদের প্রশ্নের মুখোমুখি হন প্রদর্শক সমিতির নেতা ইফতেখার আহমেদ নওশাদ। এক সাংবাদিক প্রশ্ন করেন আপনারা এখানে সংবাদ সম্মেলন ডেকেছেন সিনেমা হল বাঁচলে সিনেমা বাঁচবে শিরোনামে। তবে যৌথ প্রযোজনার নিয়ম না মানার অভিযোগে আটকে থাকা দুটি ছবি মুক্তি না পেলে হল বন্ধ করে দেয়ার ঘোষণা দেয়া হচ্ছে কোন নীতিত? আসছে ঈদে ‘রাজনীতি’ ও ‘রংবাজ’ নামে আরও দুটি ছবি মুক্তি পাচ্ছে। সেগুলোতে কোনো সমস্যা নেই। হল বন্ধ হয়ে গেলে ওই দুটি ছবির কী হবে? এই ছবির প্রযোজক যে টাকা লগ্নি করেছেন তার কথা ভাববেন না?\nএর জবাবে প্রদর্শক সমিতির নেতা ইফতেখার আহমেদ নওশাদ বলেন, ‘দেখুন ওই দুটি ছবির সঙ্গে আমরা কোনোভাবেই জড়িত নই। আমরা ‘নবাব’ ও ‘বস টু’ ছবির ব্যবসায়ের সঙ্গে জড়িত। ছবি দুটোর জন্য বুকিং দিয়ে আমাদের অনেক টাকা লগ্নিও করেছি।’\nআপনারা হল মালিক বা বুকিং এজেন্ট। সিনেমার ব্যবসায়ের সঙ্গে আপনারা কেন জড়াবেন? আপনাদের তো উচিত মুক্তির অপেক্ষায় থাকা সবগুলো ছবির সুন্দর ডিস্ট্রিবিউট করা। সব পরিচালক ও প্রযোজকদের পাশে থাকা- এই পাল্টা প্রশ্নের জবাবে হল মালিকদের নেতা নওশাদ বলেন, ‘এইসব প্রশ্ন অবান্তর। হল মালিকরা যেখানে ব্যবসা পাবে সেখানেই যাবে। ‘নবাব’ ও ‘বস টু’ বিগ বাজেটের ছবি। যৌথ প্রযোজনার বিগ বাজেটের ছবি। এগুলো ব্যবসা করবেই। লোকাল ছবিগুলো ব্যবসা করতে পারছে না গেল কয়েক বছর ধরেই।’\nআপনি মনে হয় জানেন না গেল বছরের ঈদে ‘বসগিরি’ ও ‘শুটার’ সুপারহিট হয়েছে। সেগুলো কিন্তু লোকালই ছিলো। তবে এই কথা আপনি কেমন করে বলেন? লোকাল ছবি ব্যবসা করে না? শাকিব খানের লোকাল ছবি দেশে চলে না? যদি তাই হতো ‘বসগিরি’ ও ‘শুটার’ কেমন করে হিট করলো। আর ‘রাজনীতি’ ও ‘রংবাজ’ বিগ বাজেটের ছবি। তারমধ্যে ‘রংবাজ’ও যৌথ প্রযোজনার। দুটি ছবিই শাকিব খানের। এই ছবিগুলোর কথা না ভেবে আপনারা সবাই কেবলমাত্র ‘বস টু’ ও ‘নবাব’র মুক্তি নিয়ে এত সিরিয়াস কেন?\nঅভিজ্ঞতা বলে, এই দুটি ছবি চালিয়েও তো আপনাদের মুনাফা উঠে আসবে। তবে সিনেমা হল বন্ধ করার ঘোষণা দিচ্ছেন কী করে? আপনাদের কী মনে হয় না এই দুটি ছবি নিয়ে আপনাদের বিশেষ অবস্থান বা পক্ষপাতিত্ব রয়েছে? কারণ, হল মালিকরা ও বুকিং এজেন্টরা ইন্ডাস্ট্রির সবার কাছে সমান।\nসাংবাদিকদের এই প্রশ্নের জবাবে প্রদর্শক সমিতির নেতা ইফতেখার আহমেদ নওশাদ বলেন, ‘ঈদে চারটি ছবি আসবে। যে ছবিতে আমরা স্বস্তিবোধ করবো সেই ছবিই চালাবো।’\nযদি তাই হয় আপনাদের নীতি বা সিস্টেম তবে ব্যানারে ‘সিনেমা হল বাঁচলে সিনেমা বাঁচবে’ এমন মিথ্যে মানবিকতার স্লোগান আমাদের কেন দেখান? সিনেমা সেন্সর পাওয়ার আগেই আপনারা কিছু ছবি নেয়ার জন্য বুকিং দিয়ে ফেলেন। এবং এটা দেখা যায় যৌথ প্রযোজনা বা সাফটা চুক্তিতে আসা ভারতীয় ছবির ক্ষেত্রে। অথচ লোকাল ছবির প্রতি আপনাদের বিন্দুমাত্র আগ্রহ দেখা যায় না। সেটা শাকিব খানের ছবি হলেও আপনারা এড়িয়ে যান। শাকিব খানকে তারই বিপক্ষে দাঁড় করিয়ে দেন। এটা কি ঠিক?\nসাংবাদিকদের এই প্রশ্নে ক্ষেপে যান হল মালিক নেতা। তিনি সাংবাদিকদের তথাকথিত চলচ্চিত্র পরিবারের হয়ে প্রশ্ন উত্থাপন করছেন বলে দাবি করেন। এই মন্তব্যে সাংবাদিকরাও ক্ষোভ প্রকাশ করে অনুষ্ঠান ত্যাগ করার সিদ্ধান্ত নেন। পরে আব্দুল আজিজ, নাদের চৌধুরী ও শিবা সানুর মধ্যস্থতায় সাংবাদিকরা অনুষ্ঠানে পুনরায় যোগ দেন।\nএই সংবাদ সম্মেলনে উপস্থিত ছিলেন প্রদর্শক সমিতির নেতা ইফতেখার আহমেদ নওশাদ, নাদের চৌধুরী, শাকিব খান, প্রযোজক আবদুল আজিজ, মোহাম্মদ ইকবাল, চিত্রনায়ক ফেরদৌস, অমিত হাসান, আরেফিন শুভ, রোশান, চিত্রপরিচালক কাজী হায়াত, চিত্রনায়িকা মিষ্টি জান্নাত, বিপাশা কবির, পিয়া বিপাশা ও প্রমুখ।


রাজধানীতে ১৫ হাজার ইয়াবাসহ গ্রেফতার ৯ | 610529|| Bangladesh Pratidin\nপ্রকাশ : ২২ জানুয়ারি, ২০২১ ০৮:৪৮\nরাজধানীর ডেমরা থেকে ১৫ হাজার ইয়াবা ট্যাবলেটসহ নয় ব্যক্তিকে গ্রেফতার করেছে ঢাকা মেট্রোপলিটন পুলিশের (ডিএমপি) গোয়েন্দা উত্তরা বিভাগ।\nগ্রেফতারকৃতরা হল- মো. হেলাল উদ্দিন (২৪), মোসা. ঝুমুর আক্তার (২০), মো. আশিক মিয়া (২৪), মো. শাহ আলম (২৪), মো. শরিফ (৪৫), মো. শফিকুল ইসলাম (২৩), মো. হেলাল উদ্দিন (২৮), মো. আমজাদ হোসেন (৫৫) ও মো. মাহাবুব আলম (৩৬)।\nবৃহস্পতিবার দুপুর আড়াইটার দিকে ডেমরা থানা এলাকায় অভিযান চালিয়ে তাদের গ্রেফতার করে গোয়েন্দা উত্তরা বিভাগের অবৈধ অস্ত্র উদ্ধার ও মাদক নিয়ন্ত্রণ টিম।


চেনা মশলার অচেনা গুণ, এতেই জব্দ করোনা? | Usbanglanews.com\nHome লাইফস্টাইল\tচেনা মশলার অচেনা গুণ, এতেই জব্দ করোনা?\nচেনা মশলার অচেনা গুণ, এতেই জব্দ করোনা? was last modified: July 8th, 2020 by বাংলানিউজ\nছাত্রীর আ’ত্মহ’ত্যা, শারীরিক সম্পর্কে বাধ্য করেছিল শিক্ষিকা\nস্ত্রী অঙ্গের আভিধানিক অর্থ।\nঘুমের মধ্যে স্বপ্নে সাপ দেখলে কি হয়! জানেন...\nদাঁতের গর্তসহ অনেক সমস্যা দূর করে নারকেল তেল!...


খেলাপি কালিভক্ত এবং আমাদের নেতা - নিউজ ঢাকা 24\nHome/উদ্যোগ/খেলাপি কালিভক্ত এবং আমাদের নেতা\nahmed raju December 29, 2018 উদ্যোগ, ক্যারিয়ার, শিক্ষা\nপাগলকে যতই নৌকা নাড়াচাড়া করতে বাড়ন করা হউক। সে ততই নাড়াতে থাকবে এটাই স্বাভাবিক। আমি ছিলাম ঠিক তেমনি একজন। সব সময় কৌতুহলি হয়ে থাকতাম। নিশিদ্ধ জিনিসের প্রতি আগ্রহ বেশেই ছিলো আমার। মুক্তচিন্তা থেকে শুরু করে সব ধর্মের বই পুস্তকের প্রতি নেশা ছিলো প্রচন্ড। খেলাপি কালিভক্ত এবং আমাদের নেতা\nযেমন হিন্দু, বৌদ্ধ, খ্রিস্টান এবং আমার ধর্মে গ্রন্থের পাশাপাশি এগুলোর প্রতিও ছিলো বেশ আগ্রহ। এর ধারাবাহিকতায় একটা সময় সনাতনী হিন্দু ধর্মের অনেক বই আমি পরেছি, বিভিন্ন গল্প কাহিনী ইত্যাদি ইত্যাদি। এর মধ্যে বহু বার পড়া একটি গল্পের কথা আজ আপনাদের শোনাবো। যে কোনো একটা বিপদে পরে মা কালীর এক ভক্ত তার কাছে দুটো পাঠা মানত করেছিলো। কিছু দিন পর ভক্তের সে মনোভাসনা পূরণ হওয়ার পর মানতের কথা ভুলে যায়।\nভক্তের সয়নকালে মা কালীই তাকে একদিন সেই মানতের কথা মনে করিয়ে দেন। তখন ভক্ত মা কালীকে বলে ” মা, মাগো বড় অভাবের ভেতর দিনানিপাত করছি। এ যাত্রায় দুটো পাঠা আমার পক্ষে দেওয়া সম্ভব না। আমি তোমাকে বরং একটা পাঠা দেবো। ’’ মা কালী বেজায় অখুশি হলেও শেষ আব্দি বললেন, ‘‘দে তাই দে।’’তার পরেও ভক্তের মুখে নাম নেই মানত পূরণের। এই ভাবেই সময় চলতে লাগলো।\nদেবী একটু মন ক্ষুন্ন হয়ে পূনঃরায় একদিন মনে করিয়ে দিলেন ‘‘কী হল তোর? একটা দিতে চাইলি সে পাঠাও তো দিলি না!’’ ভক্ত তখন খুব চুতুরতার সাথে ফের বলে উঠল ” মা গো মা তুমি তো সব খবরই রাখো। আমার একটা পাঠা কেনার মতো পঁয়সাও নেই। তখন মা কালি রাগন্বিত হয়ে জানতে চান, ‘‘তাহলে তুই কি কিছুই দিবি না?’’ ভক্ত তার বিনয় ভক্তিতে বলে উঠল ‘‘তা কি আর হয় মা! এবার না হয় তোমাকে এক খানা ফড়িং বলি দিই?’’ মা কালী তার বিভিন্ন ফন্দিফিকিরে বেশ অতিষ্ঠ, তাই বললেন, ‘‘বেশ তবে তাই দে।’’ আগের মত ভক্ত আবার কথার বরখেলাপ করে । ভক্ত মুখে বিনে পঁয়সার সামান্য ফড়িংটাও বলি দেওয়ার নাম নেই। সর্বশেষ মা কালী পুনঃরায় একদিন ভক্তকে বলেন, ‘‘বাছা, তুই আবারো ভুলে গেলি!’’ এবার ভক্তের মুখে কথার ভিন্ন সুর। ভক্ত মা কালিকে বলে, ‘‘মা, কী যে বলো না। তোমাকে কি ভুলতে পারি! সংসারের ঘানি টানতে – টানতে দিন রাত আমি যে কত ব্যস্ত থাকি জানো তো! এর মধ্যে ফড়িং কখন ধরি ? এবার বরং একটা কাজ করো না মা —এক খান ফড়িং ধরে তুমিই খাও না কেন?’’\n।।দুই।। বাংলাদেশের রাজনীতির প্রেক্ষাপটে সাধারণ জনগণের অবস্থা ওই মা কালির মত। আর বেশির ভাগ রাজনৈতিক ব্যক্তিদের কাজ কারবার চরম খেলাপি ভক্তটির মতো নয় কি? আমরা মূলত পাঠ্যপুস্তক আর দলিল দস্তাবেজ খাতা কলমে গণতান্ত্রিক দেশের নাগরিক। অনেকে কথায় কথায় বলে থাকেন বহু দলীয় গণতন্ত্রে বিশ্বাসী। যার ধারাবাহিকতায় সবকিছু ঠিক হয় ভোটের মাধ্যমে। স্কুল ক্যাপ্টেন থেকে শুরু করে প্রধানমন্ত্রী বানানোর জন্য নির্বাচনের আয়োজন হয় আমাদের দেশে। জাতীয় নির্বাচনের ভোট মানেই চলে ক্ষমতার গদি দখলের জন্য মরিয়া লড়াই। ভোটে চুরি, ডাকাতি হয় কিন্তু চুরি বিদ্যে দিয়ে সবটা হয় না। আম জনতাকে খুশি করার তাগিদ থাকে বটে কিন্তু ভোটারদের মন ভোলানোর চেষ্টা তো সব দল সব প্রার্থীই করে থাকেন। অতএব নির্বাচনকে ঘিরে চটকদার সব সুযোগ সুবিধার ইশতেহার সব দলই কম বেশি দিয়ে থাকে।\nএক দল যদি দশটা সুবিধা দেওয়ার কথা বলে তো আর এক দল বলে ডজন ক্ষানেকের প্রতিশ্রুতি এইভাবে ভিন্নতা পায় ইশতেহারে। নির্বাচনের পূর্বে বিভিন্ন প্রার্থির বক্তৃতায় উঠে আসে ধুলো পড়া নানারকম ঘটনা বলি। যা ভোটারদের মনে প্রভাব ফেলতে সহায়ক বলে মনে করে থাকেন অনেকে। দেশের সকল দূর্গন্ধকে সুগন্ধি করে তোলা থেকে শরু করে, মিষ্টি কথার নানা গল্প নির্বাচনী ইশতেহারে জায়গা পায়। ভোট আকর্ষণের জন্য যা-খুশি প্রতিশ্রুতি বিতরণকে অনেক দল ‘রাজনৈতিক অধিকার’ বলেই মনে করে থাকেন। একাদশ জাতিয় সংসদ নির্বাচনে বিভিন্ন দল যে ইশতেহার দিয়েছে তা নির্দিষ্ট সময়ে আধো যথাযথ সম্পূর্ণ হবে কিনা আমার জানা নেই। তার কিছুটা সম্পূর্ণ হলেও বাংলাদেশ সোনার বাংলায় পরিণত হতে খুব বেশি সময় লাগবে না।\nপ্রথম সংসদ নির্বাচন থেকে শুরু করে দশম সংসদ পর্যন্ত যত ইশতেহার প্রতি পাঁচ বছর পর পর বিভিন্ন দল দিয়ে এসেছে তার কতটুকুই বা বাস্তবায়ন হয়েছে তাই পরিলক্ষিত করার বিষয়। তবে একে বারে যে বাস্তবায়ন হয়নি তা নয়। দল মত ভিন্নতায় অনেকাংশে হয়েছে। তবে যথাযথ হতে পারলে চিন, মালেশিয়া মত আমরাও অনেক উন্নত হতে পারতাম বা তার চেয়েও বেশি। চুরি,ডাকাতি হয় ভোট। আবার অনেকের মৃত আত্মিয়- স্বজন এসেও নাকি ভোট দিয়ে যায় ভোটের সময়।, তাই একটু জোকস করেই বলতে ইচ্ছে করে। এই সুযোগে আপনারা দেখা করে নিতে পারেন নিজেদের আত্মীয়েরদের সাথে ভোট কেন্দ্রে।\nচুরি,ডাকাতি হয় ভোট। আবার অনেকের মৃত আত্মিয়- স্বজন এসেও নাকি ভোট দিয়ে যায় ভোটের সময়।, তাই একটু জোকস করেই বলতে ইচ্ছে করে। এই সুযোগে আপনারা দেখা করে নিতে পারেন নিজেদের আত্মীয়েরদের সাথে ভোট কেন্দ্রে। নির্বাচনের সময় আলোচনায় আসতে গরম গরম ইশতেহার দিয়ে থাকেন প্রায় অনেক নেতা। সাধারণ মানুষদের অনেকে দুঃখ করেই বলেন। নির্বাচনের মাধ্যমে মুখ বদলায় কিন্তু গরিবের ভাগ্যটা আর বদলায় না। দেখা যায় আদালতে কথা বলার সময় ‘‘যাহা বলিব সত্য বলিব …’’ বলার মাধ্যমে প্রতিজ্ঞা বদ্ধ হয়। কিন্তু, গণতান্ত্রিক একটি দেশের জনগনের আদালত সর্বোচ্চ হওয়া সত্ত্বেও রাজনীতির কিছু ব্যবসায়ীরা হাজারটা অসত্য ভাষণ হরহামেশ দিয়ে থাকেন তাতে বিন্দু মাত্র কোন্ঠাবোধ করেন না।\nদুর্ভাগ্য, বাংলাদেশের রাজনৈতিক সংস্কৃতিটাই এত নিচুমানের যে প্রতি পাঁচ বছর পর পর আমরা ভুলে যাই। আর পুরোনো চলচিত্রের মত অভিনয়গুলো নতুন করে উপভোগ করতে। এই মেধাহীন রাজনীতির কারণে গ্রাম থেক শহর অনেক নরনারী বুনিয়াদি অথনৈতিক ন্যায়বিচার থেকে যেমন বঞ্চিত হচ্ছে। আমাদের দেশের নিম্ন আয় ও বস্তি বাসীর সংখ্যা অনেক দেশের মূল জন সংখ্যার সমান প্রায়। দেশের অনেক মানুষ এমন দারিদ্র আর অধিকারহীন পরিস্থিতির মধ্যে আছে যে তারা হাড়ভাঙা খাটুনি দিয়ে, এমনকী শিশুশ্রম নিঙড়ে দিয়েও দু’বেলা পেটপুরে খাবার পায়না।\nকাজেই, সাধারণ মানুষের কথা ভেবে এমন ইশতেহার বা প্রতিশ্রুতি দিতে হবে যা নির্দিষ্ট মেয়াদের মধ্যেই পূরণ করা সম্ভব। আর পূরণ করার দায়িত্ব যাঁরা নেবেন। সুসভ্য মানবিক মুখ ছাড়া মানুষের ভালো করতে পারবেন না। তাই রাজনীতিতে সাধুবাদ জানাই ভালো মানুষগুলোকে যারা সত্যিকার অর্থেই দেশটাকে ভালোবাসেন। আশা করবো এবারের নির্বাচনের মাধ্যমে দেশ প্রেমি ও সাধারণ মানুষের জন্য কিছু কাজ হবে, যাতে করে মানুষ স্বাভাবিক মৃত্যুর নিশ্চয়তা যেনো পায়। খুন, ঘুম ও ধর্ষণের বিচার যেনো হয়। বিচার বিহীনতার সাংস্কৃতি যেনো শুরু না হয় আবার।\nহযরত আলী এবং তাঁর মেয়ে আয়েশা (১০) গাজীপুরের শ্রীপুর রেল স্টেশনে ঝাপ দিয়ে আত্মহত্যা করেছে কারণ অনেকের ধারে ধারে ঘুরেও যখন একজন বাবা তার মেয়ের ধর্ষণের বিচার পায়নি এই দেশ, এই সমজের কাছে তাই নিরবেই চলে গেলেন বড্ড অভিমান নিয়ে।\nসাধারণ মানুষ এমন কিছু আর দেখতে চায় না। যাতে গণতন্ত্রটা পবিত্র ও উপভোগ্য হতে পারে। দল ও ধর্ম যার যার দেশটা সবার। দল ও ধর্মের দোহায় দিয়ে কোনো অপ্রত্যাশিত ঘটনা না ঘটুক। লেখার শুরুতে বলা সেই খেলাপি মা কালী ভক্তের পদাঙ্ক অনুসরণ না করে। আমাদের নেতারা সেখান থেকে বেড়িয়ে আসলে। সোনার বাংলা নামটি সত্যিকারের অর্থেই অর্থবহ হবে।